
Titulus I. 

De Fide ac Doctrina Catholico. 


Caput I. 

De Fine hominis et Gratia divina. 

Discipulus, quem Dominus diligebat, qui et re- 
cubuit in coena super pectus ejus, naturae humanae 
verain summam que dignitatem exposuit dicens: „Cum 
apparuerit, similes ei erimus, quoniam videbimus eum, 
sicuti est“ *). Animae rationalis ad Dei imaginem 
creatae natura facultatem involvit, Deum ex creaturis 
et ipsis conscientiae sui testimoniis cognoscendi atque 
amore huic cognitioni correspondente diligendi. Est 
autem Dei cognitio, quae supra omnis naturae creatae 
vires exaltata est prout coelum supra terram. Deum 
videre, sicuti est, divinae solum naturae connaturale 
est; creatura omnis, quantumvis excellens, ad sum- 
inum istud gloriae ac beatitudinis fastigium elevari 
nequit sine auxilio gratiae naturae ejus indebito. Con- 
ditoris benignitas non tantum Angelos sed etiam ho- 
mines vocare voluit, ut ipsum in sua essentia videant 
et amore huic cognitioni correspondente diligant: 
unde protoparentes nostros gratia supematurali auctos 
in sanctitate et justitia constituit, superna revelatione 
erudivit, pleno in concupiscentiam imperio donavit, 
corporis immortalitate ornavit. Praevaricatione, qua 
praevaricati sunt ad lignum scientiae boni et mali, 
gratiae supcmaturalis auxilia sibi posterisque suis per- 
diderunt et quoad animam et corpus in deterius mu- 
tati sunt, ita ut genus humanum ex altissuno prolap- 
sura gradu impar omnino esset eluctando ad finem di- 
vina ipsi bonitate constitutum. Attamen mirabiliter 

') I, J«»o. 3, 2. 

conditum mirabilius reformatum est Misericordiarum 
Pater, ut salutis nos viam edoceret, multifariam raul- 
tisque modis locutus est patribus in prophetis; ubi 
autem venit plenitudo temporis, misit Filium suum 
Unigenitum, qui veritate umbram fugante Evangelium 
regni Dei praedicavit et Deo nos reconciliavit in san- 
guine suo factus nobis justitia, sanctificatio et redem- 
tio. Ad superna rediturus operis sui vicarios consti- 
tuit Apostolos, quos misit, sicut Pater eum miserat. 
Antequam testes ipsi essent in Jerusalem et Samaria 
et usque ad ultimum terrae, acceperunt supervenien- 
tem in eos Spiritum Sanctum, qui ipsis suggessit om- 
nia, quaecunque Verbum caro factum eis dixerat, et 
in omnem eos induxit veritatem. Hoc est depositum 
fidei ab Apostolis successoribus suis transmissum et 
continens universa, quae fide firma tenenda sunt in 
via, ut visione beatifica videri possint in patria. Quam- 
vis autem fides ex auditu sit, ex nobis tamen evange- 
licae veritatis praedicationem neque, prout expedit, 
intelligere, neque fideli cordis obsequio amplecti va- 
lemus. Nam ea nobis credenda proponuntur, quae, 
cum ad finem, naturae viribus superiorem, ordinata 
sint, nativam, insitamque mentis humanae facultatem 
praetergrediuntur: unde ad salutarem eorum intelli- 
gentiam gratia supernaturali quasi alis additis attolla- 
mur necesse est Igitur idem, qui in Apostolos des- 
cendit, Spiritus Paraclitus, nobis adest, ut diligenda 
credere et credita diligere possimus, et prout omnium 
Conditor Deus vitam nobis subministrat et vivacem 
potentiam, a quo si desisteret, interituri essemus, ita 
Creator Spiritus lucem nobis infundit et gratiam, 
quae si a nobis recederet, in umbra mortis aeternae 
sederemus. 

Capnt II. 

De recto Rationis humanae in rebus divinis usu. 


S 


Revelatio divinitus data et illuminatio Spiritus 
Sancti rationis humanae usum non excludit, sed supponit : 
nam, prout S. Augustinus dicit *), credere non pos- 
semus, nisi rationales animas haberemus. Ii, qui lumine 
coelesti illustrari possent, non essemus, nisi gaudere- 
mus facultate cognoscendi creaturae spirituali propria 
et ejus quasi oculo: unde ratio vere res Dei est, qui 
nihil sine ratione tractari seu intelligi voluit 1 ). Sed 
quoniam res Dei est, intra limites a Deo decretos con- 
sistat, ne, cum fortiora se quaerat, sal infatuatum 
efficiatur. Quum Adae peccato natura humana vitiata 
quidem, minime tamen extincta sit, etiam in statu 
naturae lapsae anima immortalis de creatore, cujus 
imaginem refert, ipsa sibi testis est, et beatitudinis, 
ad quam creata est, desiderio agitur; invisibilisque 
Dei virtus nobis per ea, quae facta sunt, quasi conspi- 
cienda exhibetur. Igitur ea Dei et mandatorum ipsius 
cognitio, quae intra naturae rationalis limites contine- 
tur, menti humanae impervia haud est, ita tamen ut 
revelationis lumine destituta ad eam difficillime neque 
sine errorum admixtione eluctetur. Homini in nobilita- 
tis ingenitae documentum intimus quidam Dei et abso- 
lutae actuum humanorum regulae sensus alte insidet, 
sed lumen est nubibus circumfusum. Non tantum gentes 
barbarae, sed etiam populi artibus humanis praecla- 
rissimi gloriam incorruptibilis Dei in similitudinem 
imaginis corruptibilis hominis et volucrum et qua- 
drupedum et serpentum mutaverunt, nec ii, quorum 
ingenium maxime excellebat, Graecorum philosophi 
Dei et finis, ad quem hominibus tendendum est, cogni- 
tionem intemeratam assecuti suut, iis potius, quae de 
rebus divinis recte dixerunt, errores multos et graves 
immiscuerunt. Imo, quod longe majus, horno veritates 
ad Deum et vitam aeternam pertinentes, quibus asse- 
quendis ratio impar non est, etiam divino ipsi beneficio 

•) EpiiL 110. ad Cantent n. 3. 

*) TtrtuIL d* fMjnnitrnt. t. 

patefactas non facile conservat, si Iulei auxilia respuat. 
Unde viri Christiani, qui, postquam fidei naufragium 
fecissent, ad res divinas humanasque perscrutandas se 
accingerent. Dei optimi maximi bonorum et malorum 
retributoris existentiam, immortalitatem animae, volun- 
tatis libertatem aut aperte impugnaverunt, aut vera, 
quae retinerent, falsorum, quae adderent, consortio 
deformaverunt 

Quae cum ita sint, qui in rebus divinis ratione 
recte uti velit, magistram sequatur Ecclesiam, per 
cujus ministerium Spiritus Sanctus nos instituit. Is 
idem, qui Apostolis suis sensum Scripturae aperuit, 
nos quoque eorum, quae ex Dei Verbo scripto et sine 
scriptis tradito discimus, salutarem intelligentiain 
habere vult, unde nobis quoque lumen cordium praesto 
est, cujus beneficio naturae viribus majora ita pates- 
cunt, ut simul cognitio naturalis perficiatur, emende- 
tur, confirmetur. Sed prout Deum non potest habere 
patrem, qui Ecclesiam matrem non habeat, ita non 
meretur audire Spiritum Dei loquentem in corde suo, 
qui Ecclesiam magistram respuat. 

Fide eloquiis divinis praestita hominis dignitas et 
libertas non pessumdatur, sed vindicatur. Errare non 
dignitatis, sed fragilitatis humanae est; ne autem in 
salutis mysteriis angelicae quoque naturae vires super- 
antibus errore quodam decipiamur, praeservat nos 
rationabile obsequium Deo docenti exhibitum. Patris 
omnipotentis, qui libero arbitrio praeditos nos creavit, 
haec est voluntas, ut libere moveamur in Deum, iis, 
quae divinitus revelata et promissa sunt, assensum 
liberum praestantes; et prout nulla, quae bona sunt, 
agendi, ita nec ulla, quae vera sunt, tenendi nobis 
infertur necessitas; ineluctabilis autem omnibus sin- 
gulisque adest necessitas, aut Spiritus Sancti nos illu- 
minaturi gratiae cordis ostia aperiendi, aut aberrandi 
ab arcta via, quae ad vitam ducit 


Digitized by Google 


X 


Caput m. 

De Intellectu fidei quaerendo. 

Naturae rationali proprium est desiderare, ut ve- 
ritatis doctrinam non credendo solum, sed etiam intel- 
ligendo apprehendamus *); credendorum autem intel- 
lectum fides praecedat necesse est. Prout homo visi- 
bilia, nisi lumine collustrentur cernere, nisi cernat, 
accuratius examinare nequit, ita supernaturalia, nisi 
lumine fidei clarescant, uti expedit, percipere non po- 
test, nisi, uti expedit, ea percipiat, in ipsis perscru- 
tandis proficere nullatenus valet. Ut autem mysteria 
regni coelorum, quantum homini corpore mortis cir- 
cumdato liceat , iotelligamus , in cantate radicati et 
fundati simus oportet. Viri, quibus scientiae theologi- 
cae incrementa maxime debentur, ita vixerunt, ut 
Coelitibus adscribi mererentur; Ecclesia, quos fidei 
Patres et Doctores celebrat, eos Sanctos et apud Deum 
Intercessores colit. Homini Christiano, a quo Spiritus 
Sanctus contristatus discessit, reliquum esse potest 
donum fidei, quae gratiae sanctificantis defectu infor- 
mis redditur, sed non tollitur: unde ejusmodi homo 
de fidei rebus multa optime scire et recte exponere 
potest. Attamen intimior illa rerum divinarum cogni- 
tio, quae dono intellectus continetur, non habetur sine 
gratia gratum faciente 2 ) et sanctam proinde dilectio- 
nem operante. Deus, qui caritas est, pro amoris, quo 
in ipsum ferimur, mensura nobis innotescit. Si velit, 
ut non in nostram tantum, sed aliorum quoque utilita- 
tem sapiamus, juvabit nos, ut, quae intimo cordis sensu 
tenemus, verbis congruis enuntiare sufficiamus. 

Quamobrem fidei intellectum quaerentes audia- 
mus S. Augustinum, quo major in rerum divinarum 
scientia post Apostolos vix fuit: *Ora fortiter, ait, ut 
det tibi Deus intellectum" 3 ). Neque fides deficiat, ubi 
intellectum proficere non sentiamus, sed animosa, 
promta, inconcussa teneat cuncta, quae Dei nomine 

*) S. Auguit. coni. Aeadfia. IIT. 20. 

a ) 8. Ttiom. Stmur». II. 2. qu . 8. *rt. S. 

•) S. Auguat. 222. 

Ecclesia credenda nobis proponit; quippe Catholici 
est, cum ad intellectum pertingere valeat, delectari, 
cum nequeat, quod capere non possit, venerari 4 ). 
Haec est peregrinandum a Domino conditio, ut vi- 
dentes per speculum in aenigmate ex parte soluin 
cognoscamus 5 ). Haec est fidei nostrae ratio et meri- 
tum, ut divinae revelationi attendamus quasi lucernae lu- 
centi in caliginoso loco, donec veniente eo, quod perfec- 
tum est, dies elucescat 6 ). Omnes homines Deum, in quo 
sunt et morentur, aliquo modo percipiunt, sed unus- 
quisque intuetur procul; est Deus magnus vincens 
scientiam nostram 7 ). 

Caput IV. 

De Philosophia Theologiae usibus inservienti. 

Quum clementissimus Deus hominibus revelatio- 
nem humano sermone conceptam impertitus sit, om- 
nia, quae ad sermonem humanum probe intelligendum 
et efficaciter adhibendum necessaria vel utilia existunt, 
ad revelationem divinam intelligendam, exponendam 
et defendendam necessaria vel utilia habentur. S. Augu- 
stinus sagacissime monet: n Verbis nisi verba non di- 
scimus, imo sonitum, strepitumque verborum" *). 
Signa sunt, quibus uti non possumus, nisi, quid signi- 
ficent, compertum habeamus ; eorum vero significatio- 
nem assequi non valemus, quin rerum significatarum 
nobis cognitio aliqua insit, sermonis posthac ope sistenda 
evolvenda, perficienda. Omnis homo, qui ad sui con- 
scientiam pervenit, ea aliquatenus tenet, quorum cogni- 
tionem implicitam ipsa sui conscientia necessario in- 
volvit. Prima hac rationis explicatione continentur 
prima principia, de quibus doctor angelicus asserit, 
quod ratiocinatio humana ab iis simpliciter intellectis 
secundum viam inquisitionis vel inventionis procedat, ad 
eadem rursus in via judicii resolvendo redeat, ad horum 

*) S. AbipIib. epiat- IL 41. 

») I. Ccriolh. 13. 9. 1*. 

•) I. Coriatfa. 13, 10. II. Palr. 1. 19. 

q Job. 30. 25. 26. 

') S. Augual. de magiitr. e. 11. 

ipsorum normam , quae invenerit, examinet 2 ). Cogni- 
tiones has revelatio, quae ad hominem rationis compotem 
dirigitur, non exponit, sed supponit Quapropter men- 
tis humanae operationum et earum, quae simul cum 
sui conscientia habentur, agnitionum expositio scienti- 
fica, in quantum accurata et germana sit, ad doctrinam 
fidei apertius explanandam non contemnenda praestat 
auxilia; ad fallacias, quas veritatis osores adbibere 
solent, refellendas vix non necessaria est. 

Arduum est negotium, ea, quae omnis intelligendi 
actus supponit, ita intellectu apprehendere, ut verbis ap- 
posite enarrari queant, intimos animi cognoscentis et vo- 
lentis motus debita significatione menti quasi objicere, 
objectos distinguere et explicare. In primis principiis 
exponendis vel minima a recto aberratio, si in doctrina 
evolvenda eidem firmiter inhaereatur, ad omnia susque 
deque vertenda sufTicit. Philosophi, qui ea, quorum 
nemo ignarus est, sermonis ope sistere ac in systema 
redigere primi aggressi sunt, eo devenerunt, ut sagittam 
volantem moveri negarent et Achillem testudinem, 
modo eum aliquantulum praecederet, cursu attingere 
non posse, asseverarent. Alii alia non minus absona protu- 
lerunt. Praeterea de rebus humana arte effictis judicare 
non posset, qui eas conspiciendi et attrectandi facul- 
tatem nactus finem, ad quem comparatae essent, ne- 
sciret : unde nec multiplices errores abesse poterant, 
si hominis naturam et officia describenda susciperent, 
qui finem homini statutum aut ignorarent, aut coeca 
praesumtione rejicerent. 

Cum sancti Patres secundum Apostolum omnia 
probarent, et, quod bonum esset, tenerent, gentilium 
philosophos non omnino rejecerunt, sed, quae apud 
eos recte ac praeclare disputata deprehendebant, * in 
eruditionis ecclesiasticae usum converterunt; praestan- 
tissimi autem viri, quibus scholastica Theologiam tra- 
dendi ratio originem et incrementa debet, philosophiam 
diligenter coluerunt et ad fidei intellectum promoven- 
dum caussamque agendam magno studio adhibuerunt, 
ita tamen ut, quaecunque doctrinae. Catholicae repug- 

*) S. Thoia. Sum iij. I. q«. 70. art. 8. 

nare sentirent, erroribus humanis accenserent et om- 
nino reprobarent. Quapropter post Clementem Ale- 
xandrinum et S. Joannem Damascenum B. Albertus 
Magnus, S. Thoraas Aquinas, S. Bouaventura philoso- 
phiae eas attribuere partes, ut Theologiae ancillam 
ageret. Quum major et excellentior quam Dei cognitio 
non habeatur, ei promorendae cuncta, quae studiis 
humanis erui possunt, justissime impenduntur, summa- 
que humanae scientiae gloria in eo reponitur, quod 
locum debitum servans Verbo Dei explanando et prae- 
judiciis, quae aditum ei praecludunt, abigendis inser- 
vire queat. Quum veritas una sit et Ecclesia in iis, 
quae fidei depositum attinent, neque falli neque fallere 
possit, in iis, quae fidei depositum directe vel indi- 
recte attinent, philosophorum placita juxta Ecclesiae 
doctrinam et mentem reformanda sunt, licet speciosis 
rationum momentis commendari posse videantur, aut 
eorum auctores inter artium humanarum magistros 
clari habeantur. Psyehologiam et Ontologiam Ecclesia 
certe non tradit ; si autem cognitiones, quae in oinni 
homine rationis compote merito supponuntur, philoso- 
phorum aberrationibus deformari contigerit, nullatenus 
patitur, ut deformatae ad credendorum sive diligen- 
dorum expositionem transferantur, et fidei custos et 
rectae rationis vindex. Revera haberi mutuam rerum 
relationem, quam caussae et effectus voces rite intel- 
lectae innuunt, non ad fidem sed ad cognitiones spectat, 
quae fidem praecedant oportet : nani in Deum Crea- 
torem coeli et terrae credere non valeret, cui caussae 
et effectus notio deesset. Extitit tamen, quem con- 
trarium asseverare non puderet. Cassa viri sophis- 
mata Ecclesia contemsit ; si autem unquam ita resus- 
citarentur, ut parvulis in Christo scandalum ponerent, 
certissime ea indignabunda reprobaret. Aliarum, quas 
philosophia passa est, lapsionum eadem conditio est. 

Caput V. 

De Erroribus hujus temporis. 

„Neces$c est, ut veniant scandala* Quum 
natura simus filii irae, deme non possunt, qui Do- 
minum vocantem audire et in viis ejus ambulare detrec- 
tant: in quibus adimpletur verbum: „Impegimus me- 
ridie quasi in tenebris “*). Igitur ipsis adhuc Apostolis 
mundum praedicatione sua illustrantibus extiterant 
magistri mendacii, qui sectas perditionis introduxe- 
runt 3 ), et errorum ferax erat aetas, quam Martyrum 
candidatus exercitus sanguine, Christianorum semine, 
condecorabat. Nobis autem permittente Deo, cujus 
judicia abscondita et viae inscrutabiles, religionis fun- 
damenta et veri rectique principia naturae humanae 
insita adversus miram errorum pessimorum varietatem 
defendenda sunt. Variis gradibus eo usque res des- 
cendit. Prodierunt, qui auctoritatem Ecclesiae fidei 
depositum custodientis et interpretantis opinionum 
humanarum commentis accenserent et credendorum 
fontem unicum sacras Litteras, arbitrum summum sin- 
gulorum judicium statuerent. Nequidquam ad Spiri- 
tum Sanctum, cujos gratia Verbum divinum adeuntes 
illuminet, suos remiserunt. Nam inter ipsos rerum 
novarum signiferos tanta erat in textu sacro expli- 
cando discrepantia, ut evidentia, qua major esse non 
posset, eluceret. Spiritum Dei haud id suscepisse 
muneris, ut singulos quosque infallibiles redderet: 
unde sensim sensimque in Spiritus Sancti locum ratio- 
nem humanam substituerunt. Interea temporis nonnulli 
eo jam devenerant, ut revelationem supernam et fidei 
mysteria Dei auctoritate credenda scriptis editis recu- 
sarent. Postquam classicum hi ad religionem Christia- 
nam oppugnandam cecinissent, apud ipsos Catholicos 
surrexit, qui rem Christianam se eversuram palam 
profiteretur. Assensum praebuerunt homines libidi- 
nibus irretiti, erubescere nescientes, judicis tamen, 

•) DUtth. 18. 7. 

*) Ini. 30. 10. 

*) II. Ptlr. 2 , I. 

qui in nubibus coeli venturus est, memoriam refor- 
midantes. Convenerunt adversus Dominum et Christum 
ejus et gentibus proclamarunt: Projiciamus a nobis 
jugum eorum. Tunc post Neronem primo doctrina 
salutis , quae Agnum Dei tollentem peccata mundi 
commonstrat, odii generis humani insimulata est: 
quo furore excoecati dixerunt impii: Non est 

Deus. Qui habitat in coelis, irrisit eos, locutus est 
ad ipsos in ira sua et furore suo conturbavit eos. Ne- 
que tamen oblitus est misericordiae suae, quam, cum 
semper exaltatam senserimus super omnia opera ejus, 
postremis praecipue annis in nobis magnificare digna- 
tus est. Omni enim, quo societas humana continetur, 
ordine confuso et pessimorum licentia triumphum 
agente, Dominus Rex omnipotens ex tenebris lucem 
produxit et aspera in vias planas convertit. Ecclesiae 
Christi sponsae in grege dominico pascendo libertas 
multis modis vindicata et aucta est, multorum corda 
ad cam, quae sursum est, Jerusalem erecta sunt. Nos 
prae ceteris Domino confiteri decet et annunciarc 
misericordias ejus, ipso enim largiente Concordia 
inter Sanctam Sedem et Augustissimum Imperatorem 
sancita est, ut fidei, quae per caritatem operatur, in- 
crementis fundamentum stabile et fortissimum muni- 
men esset, atque Deo redditis, quae Dei sunt, Regis 
regum protectione populique pietate, quae Caesaris 
sunt, tuta manerent. Quum autem tanta sint beneficia 
divina non merentibus collata, magna tamen remanent 
pericula e multa certamina pro haereditate Domini 
sustinenda. Errores ct deliramenta, quorum praesti- 
giis excitata est perturbationis illius tempestas vix non 
ingentem operata ruinam, adhucdum confusiones suas 
tamquam fluctus feri maris despumant, scientiarum 
et artium studia praejudiciis Deo et Christo ejus in- 
festis commaculant, et cumprimis apud homines, qui 
animi cultioris laudem ambiunt, late dominantur. Itaque 
jubente Domino: clama, ne cesses! Synodus haec in 
nomine Domini congregata suum esse ducit, vocem 
extollere in errationes et commenta, ubicunque appa- 
ruerint, Ecclesiae judiciis et bonorum omnium dete- 
statione damnata. 

Caput VI. 

De Atheismo. 


II 


Quum esse Deutn ita perspicuum sit, ut, id qui 
neget, vix eum sanae mentis existimare liceat, longa 
effluxit saeculorum series, quin tetra urgeret necessi- 
tas, de informi Atheismi monstro, quod et paganis 
exeerationi erat, homines Christianos commonendi. 
Nostri nequaquam in tantum lapsi sunt profundum 
malorum, ut athei nomen dedecore careat: quo edi- 
citur, ut eodem aperte gloriari nemo praesumat. Atta- 
men si Dei existentia re ipsa excludatur, inanem ali- 
quam Dei adpellationem adjungere parum prodest, 
imo multum obest. S. Augustinus ait: „ Religio est, 
quae superioris cujusdam naturae, quam divinam vo- 
cant, curam caeremoniamque affert" 1 ). Ibi persuasio 
de existentia entis intelligentis, volentis, hominibus 
superioris abest, ibi nulla neque latissimo sensu sumta 
religio adest. Omnis igitur doctrina, quae Dei perso- 
nalis existentiam directe seu indirecte impugnat, ima 
religionis fundamenta adoritur. Quodsi talium asser- 
tores nonnulla, quae religionis esse videantur, hinc 
inde immisceant, aut verba ad simplices deludendos 
componunt, aut etiam necessitate quadam creaturae 
spirituali innata aguntur. Recognoscere nolunt, quem 
ignorare non possunt: 1 ) unde fieri nequit, ut sibi 
ipsi constantes inveniantur. Praeterea incredulitatis 
praecones non magis quam solis radios extinguere 
omnem in hominibus religionis sensum delere valent ; 
si autem pravis moliminibus ita eum apud plerosque 
conturbaverint et obscuraverint, ut cupidinum licentiam 
refraenando impar omnino probetur, non tantum rebus 
civilibus dirum imminet excidium, sed etiam tremendo Dei 
judicio evenire potest, ut candelabrum moveatur de loco 
suo, prout motum est apud tot Asiae et Alneae gen- 
tes fidei olim lumine collustratas, Martyrum et Docto- 
rum gloria, Confessorum et Virginum sanctitate deco- 
ratas. 


1) Lib. LXXXlll. quieti, qu. 31. 

*) TtrtalJ. ||. 17. 

Caput vn. 

De Materialismo. 


In religionem et omni» simul, quae ad humani- 
tatem pertinent, insurgit vesania eorum, qui nihil prae- 
ter res sub sensus cadentes existere tingunt. Hi mon- 
st roso quodam aberrationum humanarum exemplo co- 
gitationem cogitando negant et cuncta, quibus spiritus 
humanus sibi aliisque manifestus redditur, inter effec- 
tus rejiciunt , qui corporum motibus producuntur. 
Fuere, qui corpora existere negarent; sed refragaba- 
tur unanime sensus intimi testimonium: unde factis 
propriis, quae cum dictis pugnabant, convicti sunt, 
eos ipsos dc corporum existentia omnino persuasos 
esse. Eadem est caussa eorum, qui animam existere 
inticiautur. Attamen absurda curare non solent, qui 
cogitandi agcndive licentiae praetextum vel excusatio- 
nem quaerunt : ex quo commenta illa vires ad homines 
movendos repetunt. 

Deo, ubi praeter materiam nihiU locus uon est. 
Naturae numinis partes quodammodo assignare, eam 
piam matrem, sanctam, omnipotentem adpellare, sa- 
pientissirnas, quibus cuncta regat, leges multis etTerre, 
praestigiae suut verborum dolose compositae, ut vana 
quaedam religionis species obtendatur. Haec tropi 
poetis remittendi rationem habent aut vocabulorum 
plus minusve ornatorum inanis sunt sonitus nulla sub- 
jecta sententia. 

Dei in honorem creata sunt, quaecunque ex nihilo 
Omnipotentis voluntas produxit, et quo accuratius re- 
rum creatarum naturam perspicimus, eo penitius, 
quod Deum glorificent, intelligimus. Praeterea Eccle- 
sia Catholica, quae Christi praeceptis edocta miseri- 
cordiae opera impense commendat, minime improbat, 
ut necessitatibus hominum institutionibus et inventioni- 
bus uberius provideatur. Quapropter labores eoruin, 
qui res corporales perscrutari et in varios vitae hu- 
manae usus convertere student, in se spectati nihil, 
quod laudem non mereatur, habent. Caveant autem, 
ne, quae de rerum corporalium natura invenerunt vel 

invenisse sibi videntur, ad doctrinam salutis calumni- 
andam praepostero molimine convertant. Quod veri- 
tati repugnat, verum esse nequit: idcirco Christi fide- 
lis certissime tenet, quaecumque veritati Christianae 
reapse adversentur, falsa esse, neque curat, quod 
scientiae laudem habentes quadam specie veri decipi- 
antur. Errores breves esse noscit et judicia virorum, 
quibus vera et solida scientiae augmenta debentur, an- 
tevertit potius, quam evertit. 

Caput VIII. 

De Pantheismo. 

Quum extrema se tangant, qui materialismum et 
qui pantheisinum sequuntur, eamdem fere religioni 
cladem inferunt. Praeter Deum nihil et quidquid exi- 
stat, Deum esse; omnia Deum esse et Deum omnia: 
paucis his malesana illa disciplina absolvitur. Non ne- 
gandum, similia prolata esse a viris, qui ea tropico 
potissimum sensu acciperent, aut, cum fallacem sub- 
limis et profundi umbram ita persequerentur, ut reli- 
gionem funditus eversam nollent, a principiis stabilitis 
declinare, quam sine Deo esse mallent. Qui autem 
pantheisinum proprio sensu acceptum adstruere non 
verentur, nihil, quod religionis nomen utcunque me- 
reatur, reliquum faciunt. Quum commenta pantheistica 
a Baruch Spinoza primum systematis in formam re- 
dacta fuissent, inter Christiani quoque nominis viros 
sectatores habuerunt, quorum miseris lapsionibus pa- 
tefactum est, quousque philosophia Deum renuens ra- 
tione, cui rerum summam deferret, abuti posset. Juxta 
doctrinam Hegelii, quem laudationes blasphemae Christo 
Domino aequipararunt, cogitare ac esse unum idemque 
est. To cogitare substantiale, impersonale, infinitum, 
inconditionatum, cum sui ipsius objectum redditur, 
natura, cum ad se ipsam redit, spiritus efficitur. Prae- 
ter adumbratae evolutionis processum, qui initio ac 
fine caret, nihil omnino existit. Quae ut entia individua 
concipimus, momenta sunt evolutionis tgu cogitare ini— 
personalis, infiniti, quod etiam idea absoluta, ratio, 

spiritus munili, Deus adpellatur. Itaque isthaec falsi 
nominis philosophia, religioni et scientiae inimica. Dei 
(si rem, non vocis strepitum attendamus) existentiam, 
animae humanae immortalitatem et voluntatis libertatem 
inliciatur atque assertioni, quae contradictionem invol- 
vit. ut fundamento suo innititur: manifestum enim est, 
cogitationem cogitantis actum esse et to cogitare im- 
personale, ex quo post naturam spiritus emergat, ne- 
que existere neque mente concipi posse. Attamen in 
absurdorum captivitatem intellectum redegerunt homi- 
nes scientiae caussam magnis clamoribus agentes. Ser- 
vitutis mercedem habuerunt, ut sibi quomodocunque 
persuaderent, post caducam hanc vitam homini nihil 
spei vel timoris superesse ac judicii universalis locum 
historiam universalem tenere. 

Caput IX. 

De Deismo. 

Deisinus Deum sine Christo habiturus non excel- 
lentiae, sed licentiae humanae documentum est. Viri, 
qui rationis cultum professi Dei et immortalitatis 
fidem multis extulerunt ct religionis rationalis funda- 
mentum proclamaverunt, ad Dei cognitionem haud 
naturae viribus eluctati sunt, sed quidquid ex ea reti- 
nebant, doctrinae Christianae mutila ct disjecta membra 
erant Deisinus phantasma est, quod incredulitatis viam 
primi et haesitantes ingressi liguraverunt, ut Deum 
verbis bene sonantibus praedicantes se de rebellione 
in Filium quodammodo excusarent. Deistamm si non in- 
genio, tempore tamen antecessori persuasum erat, 
Deum ejus rogatu doctrinam, miracula haberi posse 
negantem, miraculo adprobavisse. Ubicunque Dcismus 
caput extulit, incautos religionis specie demi ciens, 
successerunt brevi, qui ejusdem rationis nomine aut 
euin exploderent, aut ita interpretarentur, ut inanem 
vix Dei adpellationem relinquerent. 

Ilomo, ut Deo frueretur, vocatus ita allectus est, 
ut de divinis Deo minorem auctorem habere nolit. Gen- 
tilium superstitio innitebatur persuasioni alicui, deos 

quondam se hominibus manifestavisse, sed et nunc 
oraculis et portentis respondere et pessimae, quibus 
polluebantur, abominationes optimi pessima 'corruptio 
erant ; infantes suos Moloch non obtulissent, nisi homi- 
nes paradiso clauso exulantes traditionem de Redcm- 
tore venturo comitem habuissent; cujus extrema 
liueamenta animo idololatriae praestigiis circumvento 
firmiter inhaeserunt. Vicit leo de tribu Judae et cecidit 
Babylon magna, nec ultra jam invenietur 1 ). Attamen 
non est in alio aliquo salus, quam in Agno, qui occisus 
est. Jesu Christi Nazareni nomen retinere non juvat, 
si quis Verbum, per quod omnia facta sunt, eum esse 
non confiteatur. Quicunque Filium ad Patris dexteram 
sedentem negant, ex inimicis sunt, quos scabellum 
pedum Filii Pater ponet, et nescientes forsan quid 
faciant, cooperantur iis, qui populos ad abyssum abo- 
minationis idolorum servitute pejoris attrahere conantur. 

Capnt X. 

Dc Indiflerentismo. 

Quamquam nihil sit, quod potentissimus et mise- 
ricors Deus vineae suae facere debuerit et non fecerit, 
tanta tamen beneficia non prosunt homini, qui oblatis 
uti nolit. Fides, sine qua nemo Deo placere potest, 
. fundamentum et radix salutis est : unde omnes, quot- 

quot errore vel ignorantia vincibili, cujus proinde cul- 
pam sustinent, in haeresi, schismate vel incredulitate 
detinentur, a gratia divina et spe regni coelorum 
extorres sunt. Qui duriora haec esse reputet, caveat, 
ne misericordia major esse velit, quam piissimus Jesus. 
qui, ut omnes homines salvi fierent, flagellis concidi, 
spinis coronari, crucis patibulo affigi non dubitavit. 
Ceterum cum S. Augustino, imo cum Kcclesia Catho- 
lica, cujus sensum verbis expressit, dicimus et tene- 
mus: „Qui sententiam suam, quamvis falsam atque 
perversam, nulla pertinaci animositate defendunt, prae- 
sertim quam non audacia suae praesundionis pepere- 
runt, sed a seductis in errorem lapsus parentibus 

•) Aporalypc. S. S; 1«. 2. 21. 

acceperunt, quaerunt autem cauta sollicitudine veri- 
tatem, corrigi parati, cum invenerint, nequaquam sunt 
inter haereticos deputandi" ! ). 

Ad salutem necessarium non est, ut quis omnia, 
quae Ecclesia credenda proponit, explicita fide teneat, 
necessarium autem, ut ne unum quidem eorum caput 
deliberato et pertinaci animo rejiciat. Deum audit, qui 
Ecclesiam audit, et inter eloquia divina, quibus in via 
pacis dirigimur, nullum adinvenire est, quod contem- 
nere licet. Igitur naturam fidei, quam Spiritus Sanctus 
operatur in cordibus nostris, prorsus ignorant, qui 
inter fidei articulos essentiales et indifferentes distin- 
guere lentant. 

Eo tandem non pauci progressi sunt, ut, quid de 
Deo quis credat, aut quem ei cultum praestet, parum 
referre dicerent, modo vitam juxta recti et honesti 
leges componeret. Hi, ut prima fidei Christianae ele- 
menta addiscant seu in mentem revocent, cohortandi 
sunt. Jcsus Christus ideo seni formam accipiens se 
exinanivit *), quia homo neque gratiam in Adain de- 
perditam suis viribus recuperare, nec absque gratia ad 
Deum de facie ad faciein videndum pervenire poterat. 
Quamquam opera, quibus Spiritus Sancti auxilia desunt, 
non omnia ex vitiosa cupiditate procedunt et peccata sint, 
omnia tamen ordinis naturalis sunt et proinde ad (inem 
supematiiralcm benignitate divina nobis statutum nullam 
habent proportionem. 

Animi de rebus divinis indifferentis, imo ab eis 
aversi pessima radix est ainor rerum labilium, qui recto 
ordine inverso justissimus sibi et valde decorus videtur. 
Intelligentiac principatum ambientes summa formarum, 
quas induunt, varietate id unum docent et urgent: 
Bona hujus mundi summo loco ponere, cetera contem- 
nere, si homines impediant, ne rebus temporalibus 
omnes nervos intendant, jugi ea intolerabilis adinstar 
abjicere, rationi conforme, dignum et justum esse. 
Haec postulare saeculi longissime progressi genium, 
haec decere omnem virum praejudiciis antiquatis ma- 
jorem. „Vae, qui dicitis malum bonum et bonum malum, 

q F.piO. 43. 

■) Ad Philipp. 3. 7. 

ponentes tenebras lucem et lucem tenebras* s ). Ubi 
de diligendorum regula, de rerum humanarum sumina 
agitur. Omnis recti et pulchri sensus, omnis in bonum 
verum seu apparens nisus, quaecunqiie demum in 
homine pecudum agmen emineant, ex animi ad amorem 
conformati natura originem ducunt. Ipsa autem amoris 
ratio infert, ut Sumino summus debeatur. Princeps 
ista spirituum lex, bonisque malisquc dispari quidem 
eventu, pari tamen necessitate imperans: quam si 
reprobi declinare possent, ignis eis paratus extingue- 
retur. Neque Deum prout naturae auctorem cognos- 
cere, neque gratia Kedemtoris ad eum sicuti est 
videndum elevari possemus, nisi ad Deum supra omnia 
diligendum creati essemus. Qui in sanctissimam legem 
per ipsam naturam rationalem dictatam et divina reve- 
latione jam inde a Moysis tempore explicite promul- 
gatam insultare decorum reputant, recti conscientiam, 
quantum humana sinat natura, conturbant et vitiant, 
viam ad Deum rite cognoscendum sibi praecludunt, a 
rerum Christianarum intelligentia penitus exulant. 

Caput XI. 

De Tolerantia. 

Christus Dominus, cum pro omnibus hominibus 
mortuus sit, omnes nos homines caritate fraterna com- 
plecti jubet. Itaque ut omnes homines, quae vere bona 
sint, habeant, ex animo desiderare, precibus a Patre 
misericordiarum petere et quantum nobis concessum 
sit, opere efficere tenemur. Homo fide ac moribus 
Catholicus fratribus ab Ecclesia alienis justum se 
praebet, benignum, misericordem, sed misericordem 
non tantum ratione corporis, sed et ratione animae 
immortalis tanto pretio redemtae : quocirca de ipsis ad 
fidem veram convertendis nihil negligit, quod caritas 
suadet et prudentia admittit. Haec Catholicorum est 
tolerantia. Errantibus condolere pietatis, errorem veri- 
tati aequiparare impietatis esse sciunt: unde omnem, 
quae veritati injuriam infert, tolerantiam longe reji- 
ciunt, quomodocunque impiorum sive imperitorum lau- 
dibus celebretur. 

•) Uai. 5, Zfl. 

Gapat XII. 

De Conimunismo. 

Homo, quem Deus Pater omnipotens pracesse 
- voluit piscibus maris et Tolutilibus coeli et bestiis uni— 
versaequc terrae, haec in omnes, qui Domino placent, 
usus convertendi facultatem habet. Sed et sua ea fa- 
cere potest, ita ut jure polleat, de iisdem ceteris ex- 
clusis hominibus disponendi. Proprietatis hoc jus est. 
quo concusso societas civilis concutitur, quo everso 
everteretur: unde Deus morum legem in monte Sinai 
sanciens ipsam bonorum alienorum concupiscentiam 
a servorum suorum corde exulare voluit. Christus au- 
tem, qui non venit solvere legem, sed adimplere, pro- 
prietatis jura Confirmans id, quod imperfectionis habent, 
caritatis proximo debitae perfectione correxit. Quos 
ab aliorum rebus manus et desideria cohibere jubet, 
eosdem commonet» bona, quae possideant, ex talentis 
esse, quibus operari oportet, donec veniat, et in illa 
die rationem reddendam esse judici, qui ad sinistram 
rejectis dicet: Quod non fecistis uni de minoribus his. 
nec mihi fecistis *). 

Quum saeculo decimo sexto bona ecclesiastica 
defectionis a Catholica fide praemia exponerentur, vi- 
sum est rapinas justi quodam colore honestare. Con- 
tenderunt igitur, jure proprietatis in bona ecclesiastica 
non Kcclesiam» sed civitatem pollere, cujus rectores 
ea populi usibus merito impendant. Successerunt, 
qui crederent, eodem plane jure potestatem civilem 
de privatorum bonis disponere posse, ubi de populi 
utilitate procurantia agatur. Negarunt demum, singu- 
los salvo aliorum jure proprium quid possidere posse. 
Omnes homines pari gaudere jure genio suo indul- 
gendi et proinde bonis, quae vitam beatam reddunt, 
utendi; opulentiores praedones esse pauperum spoliis 
ditatos. Quae populi cujusdam territorio contineantur, 
communia esse debere et praecipuas potestatis civilis 
partes esse, singulis labores, quos subeant, et bona, 
quibus utantur, aequa lanee dividere. Si institutiones, 
quibus societas bonorum communionem professa regi 

<) Malth. 23, 45. 

debeat, singillatim exponere conantur, absurdi farile 
coarguuntur, nec infrequenter ad aniles confugiunt 
fabulas. Excusatione tamen et commendatione doc- 
trinae monstrosae assertores non egent , ubi applau- 
ditur iis, qui docent: vitae hujus caducae oblectamen- 
tis frui summum et unicum generis humani bonum, et 
ut omnes eo potiantur, societatem civilem institutam 
esse. Qui ventum seminat, turbinem metit et populus 
non iutelligens vapulabit 1 ). Communioni somnia, re- 
fragante rerum natura, ad effectum deduci nequeunt, 
ruinas grandes Deo permittente edere possunt. Homi- 
nem a Deo avulsum velle, humanam est nescire naturam; 
immanem errorem civitatis constituendae normam de- 
nuntiare sapientia est, quae non tantum coram Deo 
stultitia habetur, sed ubi rerum potitur, etiam coram 
hominibus miserrimo eventu amentiae cito convincitur. 
„ Fortis est ut mors dilectio, dura sicut infernus aemu- 
latio, lampades ejus lampades ignis atque flamma- 
rum* a ). Ut amor, quo Deo similes reddimur, ad 
Deum elevetur, lex divina et rei natura jubet. Ad ima 
depressus in passionum impetum convertitur ; si coe- 
lestium memoria occiderit, pervastat terram, quae 
suis eum limitibus coercere praesumit. Quocirca qui 
populorum saluti temporali et aeternae consulere ada- 
mant, magno studio procurent, ut stantes in fide ina- 
nibus verbis resistant, nc, cum seducendos sc praebe- 
ant, filiis diffidentiae annumerentur et ira Dei in eos 
veniat *). Qui autem egenorum miseriis vere condo- 
lent, ad pietatis Christianae sensus augendos colla- 
borent: etenim quo perfectius Christus regnat in om- 
nium cordibus, eo magis abundant auxilia pauperibus 
praestita. Eis, quos flamina caritatis de concupiscentia 
carnis triumphantis incendit, meum et tuum sanctissi- 
mum verbum est, ubi ad aliorum, ast frigidum, ubi ad 
ipsorum bona refertur. „Non vides, ait S. Chrysosto- 
11111$, quomodo omnia communia Deus nobis concessit? 
Nam si pauperes esse permisit, id in divitum gratiam 
fecit, ut possint per eleemosynam peccata deponere* 3 ). 

•) O*. 8. 7; 4. U. 

*) Cani. Can liror. 8, 6. 

•) Kpfcea. 3, 6. 

‘I Hoihil. I.XXV1I. in Joann. a. 5. 

Hanc bonorum communitatem Deus probat et Filius 
ejus Unigenitus praedicavit. 

In tanto errorum diluvio, ne confundamur, spe- 
remus in Domino , qui recordatus est eorum, quibus 
arcam rcfugjpm dedit ed adduxit spiritum super ter- 
ram et diminutae sunt aquae. Firmiter animo inhae- 
reat, absque virtute Spiritus Sancti nihil nos efficere 
posse adversus fluctus intumescentes, neque donis 
Spiritus Sancti dignos esse, qui aliud quid (piam Dei 
honorem quaerant. Ut autem mundi simus a sanguine 
omnium, non subterfugiamus, quominus omne consilium 
Dei annuntiemus cis: «Judicia Domini vera, justi lirata 
in semetipsa* 8 ). 

Caput XIII. 

Immaculata Beatissimae Mariae Virginis Conceptione. 

Omnes, qui ubique sunt, fideles nunquam non 
tenuerunt. Ancillam Domini, quae Dei Genitrix apella- 
tur et est, nulla prorsus peccati macula coinquinatam 
fuisse: unde Beatissimam Virginem 8. Kpbraem ab 
omni sorde et labe peccati alienissimam *), S. Ambro- 
sius ab omni integram labe peccati praedicat *), et S. 
Augustinus de Sancta Virgine Maria propter honorem 
Domini nullam prorsus, eum de peccatis agitur, haberi 
vult quaestionem 3 ). Si autem et Virginem Deiparam 
ah omni prorsus peccati labe immunem esse et noxam 
originalem eis, in quos transit, peccati labem inferre, 
veritate undequaque nititur, justissima inde conclusione 
deducitur, Mariam a peccato originali praeservatam 
esse. Neque Pclagianos fugiebat, quod Manam urigi- 
nis peccato maculatam esse cum fide Ecclesiae Dei 
matrem ab omni peccati labe vindicante nullatenus 
consistere possit, et cum praetenderent, juxta doctri- 
nam 8. Augustini Mariam ipsam diabolo nascendi con- 
ditione transcribi 4 ), Catholicae de peccato originali 

•) P«. 18. io. 

l) Onl mi unrt Del Genilr, 

*) Serm. XXII. ia p». 118. n. 30. 

*) De net. et gr»t- e. 36. n. 42, 

4) 8. Augoit. opu» imprrf. eontr Jul. V|. e. 112. 

fidei absurdi exceptionem opposuisse crediderunt. 
Ceterum Catholicorum nemo unquam in dubium voca- 
vit» Mariam peccati contrahendi debito ex conceptio- 
nis suae ratione obstrictam fuisse. Hedemta et ipsa 
est, et redemta per Filium» qui solus Salvator et Re- 
demtor noster 5 ), sed eo excellentiori modo» quo 
magis gratiae donis hominesCoelitesque eminet. Prop- 
ter sanguinem Agni» qui ab initio mundi occisus est, 
praecursor Domini futurus, eum in utero matris esset, 
daemonis captivitati ereptus, propter eumdem sangui- 
nem Domini Genitrix futura, ne daemon captivam eam 
haberet, praeservata fuit. 

Diem conceptioni Virginis sacruui Orientalis 
primum Ecclesia perantiquo jam aevo instituit. Ab 
Occidentalibus postmodum receptus est; inter quos 
cum pius cultus latius diflunderetur, acres in scholis 
disputationes excitatae sunt. Doctrinam de Creatoris 
inatre ah omni peccati labe alienissima sancti fidei 
nostrae Patres et Testes nunquam accuratius explica- 
verunt, neque tunc vis ejus et sensus Ecclesiae qua- 
dam definitione stabilitus erat: unde viri neque erudi- 
tionis neque pietatis laude defraudandi aut ancipites 
haeserunt aut etiam defenderunt. Deiparam ab omni 
quidem peccati personalis reatu, lion tamen ab origi- 
nis peccato immunem fuisse. Attamen providit, a quo 
missus Gabriel Mariam gratia plenam salutavit. Doctis 
litigantibus festum Conceptionis ad totum orbem Catho- 
licum propagatum et pastorum oviumque studiis con- 
currentibus egregiis ubique documentis patefactum 
est, quantum ab omni doctrina peccati cujuscunque 
labem in Maria admittente communis sensus fidelium 
abhorreret. Sedes Apostolica eorum, qui Beatissimam 
Virginem ab originali labe ob praevisa Jesu Christi 
merita praeservatain esse fenerent, patrocinium jam 
inde ab anno 1476 palam suscepit, festum Conceptio- 
nis adprobavit, et sententiam piam eo abundantius fa- 
voribus cumulavit, quo clarius Ecclesiae immaculatam 
conceptionem praedicantis et colentis consensus sae- 
culorum decursu elucesceret. „Si quid universa per 
orbem frequentat Ecclesia, quin ita faciendum sit, dis- 

*) Cone. Trident. Seea. XXV. de inroeat. rener, et rei. Sancior. 

putare (divo Augustino teste) intolcrantissimae insaniae 
est“ 6 ) et legem credendi lex supplicandi statuit. Apud 
nos certe Deiparae sine labe conceptae cultus peran- 
tiqua et domestica res est, diesque ei consecratus ex 
duobus abbinc saeculis ritu primae classis cum octava 
praemisso vigiliae jejunio celebratur. 

Inde a decimo sexto salutis reparatae saeculo 
summi Principes, Episcopi, studiorum Universitates a 
Sede Apostolica frequenter et enixe petierunt, ut Dei 
Genitricem a peccato originali praeservatam fuisse, 
solemni decreto confirmaret. Tantae rei perficiendae 
Pius IX. dira licet tempestate agitatus animum aerum- 
nis invictum admovit; quippe Litteris encjrclicis Caje- 
tae die 2. Februarii 1849 datis totius orbis Catholici 
Episcopos admonuit, vehementer se optare, ut majori, 
qua fieri possit, celeritate ipsi significent, qua devo- 
tione eorum Clerus populusque fidelis erga immacula- 
tae Virginis conceptionem sit animatus et quo desi- 
derio flagret, ut ejusmodi res ab Apostolica Sede de- 
cernatur, atque imprimis noscere vel maxime se rupere, 
quid ipsi Antistites hac de re sentiant, quidque exop- 
tent. Litteris his excitati Archiepiscopi et Episcopi 
sexcentis plures attestati sunt, se et Clerum populum- 
que eorum immaculatum Virginis conceptum fide pia 
tenere atque condigna devotione colere, et plerique 
adjecerunt, admodum sibi in votis esse, ut Sancta 
Sedes ea de re dogmatica definitione decerneret. 
Igitur quaestione per tanta tempora, lantisque stu- 
diis et curis agitata. Sanctissimus Pater Pius IX. 
octavo Decembris anni 18K4 die conceptui Virginis 
sacro, astante numerosissimo S, IL E. Cardinalium, 
Arrhiepiscoporunt et Episcoporum coetu pronun- 
tiavit et definivit, ^doctrinam, quae tenet, Beatissimam 
Mariam Virginem in primo instanti suae conceptionis 
fuisse singulari omnipotentis Dei gratia et privilegio 
intuitu meritorum Christi Jesu Salvatoris humani gene- 
ris ab omni originalis culpae labe praeservatam immu- 
nem, esse a Deo revelatam atque idcirco ab omnibus 
fidelibus firmiter constanterque credendam 1 * 7 ). 

*) S. Autruit. «p. 54. ii) Januar. n. 6. 

7) Liti. Aput. , IncfT.ibili* l>ru*". 

Quamvis Sedis Apostolicae definitio in universa 
provincia Viennensi debito obsequio suscepta, magna 
diligentia promulgata et summa solemnitate celebrata 
sit, praesens tamen Concilium in Jesu Christi nomine 
congregatum aequuin non ducit. Virginis, quae Jesum 
Christum peperit, laudes reticere, et toto cordis gra- 
tia plenam salutantis affectu confitetur: Mulieris, quae 
serpentis caput contrivit. Genitricis, quam beatam di- 
cunt omnes generationes, Reginae, quam Cherubim 
et Seraphim celebrant, puritatem illibatam, qua major 
sub Deo esse non potest, prout nulla prorsus ita neque 
peccati originalis labe coinquinatam esse. 

Caput XIV. 

Dc hominis Anima rationali, una, corpus animante. 

Quae de anima humana et ejus ad corpus rela- 
tione Ecclesia CaPulica nunquam non tenuit, S.Cyrillus 
Alexandrinus, magni ac sancti Athanasii vestigia pre- 
mens *), clare breviterque exposuit, quippe Concilio 
Ephcsinoadprobante docuit: Verbum sibi univisse car- 
nem anima rationali animatam *). Cyrillum et Patres 
Epbesinos secutus S. Leo M. in celeberrima ad Fla- 
vianum epistola ait: „ln ea carne, quam (Verbum) 
sumsit ex homine et quum spiritus vitae rationalis ani- 
mavit" 3 ). Eadem pronuntiavit Concilium Constantino- 
politanuin secundum 4 ) et uberius explanavit Constan- 
tinopolitanum tertium, cujus auctoritate decretum est. 
Unigenitum Filium Dei et Deum nostrum carnem „sihi 
mediante anima rationali et intellectuali compaginasse 
atque formasse" 5 ). Igitur quum Constantinopoli inveni- 
rentur, qui boininem duas habere animas traderent. 
Concilium oecuinenicum VIII. ipsos sequentibus verbis 
damnavit: „ Veteri et novo testamento unam animam, 
rationalem et intellectivam, habere hominem docente, 
et omnibus deiloquis Patribus et Magistris Ecclesiae 

') V. S. Albanas, contr. A pellio. I. 15. II. 1. 17. 

*) Concil. Epb«i. kL I. ap. Colat. III. c- Mfl, 

*) C. 2. cf. terna. 18 de jej. dee. mena. 8. e. 1. 

*) Cia. 4. 

*) Kdirt. Constant Imp. ap. Colet. VII. e. 1128. 

eandem opinionem asseverantibus in tantum impietatis 
quidam malorum inventionibus dantes operam deve- 
nerunt, ut duas eum habere animas impudenter dogma- 
tizare et quibusdam irrationabilibus conatibus per sa- 
pientiam, quae stulta facta est, propriam haeresim con- 
firmare praetendant Itaque haec sancta et universalis 
S) nodus veluti quoddam pessimum zizanium nunc ger- 
minantem nequam opinionem evellere festinans 

talis impietatis inventores et patratores et his similia 
sentientes magna voce anathematizat 6 ).“ Pari modo, 
quum in Occidente prodirent, qui praeter animam ra- 
tionalem alteram statuerent, quae forma corporis sit. 
Concilium Viennense eos haereticis accensendos esse 
decrevit: „ Porro doctrinam omnem seu positionem 
temere asserentem aut vertentem in dubiuin, quod 
substantia animae rationalis seu intellectivae vere 
ac per sc Immani corporis non sit forma, vehit er- 
roneam ac veritati Catholicae inimicam fidei prae- 
dicto sacro approbanto Concilio reprobamus; defi- 
nientes, ut cunctis nota sit fidei sincerae veritas 
ac praecludatur universis erroribus aditus, ne sub- 
intrent, quod quisquis deinceps asserere, defendere 
seu tenere pertinaciter praesumserit, quod anima ratio- 
nalis seu intellectiva non sit forma corporis humani 
per se et essentialiter, tamquam haereticus sit censen- 
dus* 7 ). Ad huncee canonem fideles remisit Concilium 
Lateranense V., cum in pessimos errores, quibus recta 
de anima hominis doctrina tunc lacessebatur, senten- 
tiam ferret *). Quocirca notissime Sanctissimus Pater 
Pius IX. minime passus est. „laedi Catholicam senten- 
tiam et doctrinam de homine, qui corpore et anima 
ita absolvatur, ut anima caque rationalis sit vera per 
se atque immediata corporis forma* 9 ). 

Igitur Synodus haec in Domino congregata Sanc- 
torum vestigiis inhaerens et Ecclesiae praeconium 
custodiens profitetur, hominem constare ex anima 

*) Aft. X. e*n, II. ap. Colet. X. c 638. 639. cf. act. gracc. iiid. 
e 877 et lireviar. Synod. ibid. r. 932. 

’) Clement. lib. I. C. I. c. un. 

”) Seu. VIII. ap. Colei. XIX. e. 842. 

*) Litt AjioiL ad Eminent. Card. Archiep- Coloni eo». 15. Jun. 
1857 dat. 

rationali, ad Dei imaginem creata, quae est spiraculum 
vitae, quam inspiravit Dominus in faciem ejus, et ex 
corpore, quod per animam rationalem animatur et ex 
ejus consortio, ut vivat, habet. Reprobat omnem doc- 
trinam tres in homine substantias, nempe spiritum, 
corpus et animam, quae vitae corporalis principium 
sit, statuentem. Similiter autem rejicit asserta eorum, 
qui protestantes, se duas tantum in homine substantias 
agnoscere, ipsi praeter spiritum animam adseribunt, 
quam unam eandemque cum corpore substantiam dicant, 
aut corpus, quod substantiam psychicam per sc vi- 
ventem esse praetendant: neque enim duplex in homine 
cogitandi appetendique subjectum statuere licet, neque 
salva Iule et sana ratione astrui potest, unam ean- 
demque substantiam corpus simul et cogitandi appe- 
tendique subjectum esse. 

Caput XV. 

De Libris prohibitis. 

Quum Domino instituente oremus: Et ne nos 
inducas in tentationem, omnia fugienda sunt, quaecun- 
que in arcta ambulanti via offendiculo esse possint. 
Vitemus igitur neeesse est commercia eonim, qui 
contra fidem vel honos inores linguam exacuunt, nisi 
forsan, ut cum eis agamus, officii nostri ratio ex- 
poscat. Homines autem non tantum ore, sed etiam 
scriptis ad nos loquuntur: igitur pari diligentia cavea- 
mus oportet a scriptis, quae fidei seu morum puritatem 
violant. Quum verbis diffugientibus littera scripta 
ullimas usque terras diffundi et per omnem saeculorum 
decursum inanere possit, ad tentationis pericula dila- 
tanda multo magis scripta, quam verba valent. Qua- 
propter Ecclesia ex antiquissimis temporibus libros, 
qui viatori tentationis laqueos tendebant, reprobavit et 
suos ab eorum lectione prohibuit. Quod cum justissi- 
mum et ad fideles custodiendos in via pacis omnino 
compositum sit, plurimi tamen durum hunc sermonem 
esse, neque hominem cordatum cum audire posse con- 
clamant. lis, qui religionis et rei civilis fundamenta 


Digitized by Google 



oppugnant, telorum loco libri seu libelli sunt: unde 
inter sanctissima hominis jura referunt, nullo impe- 
diente serpentis antiqui partes subire et homines ad 
deficiendum a vero et recto sollicitare. Non pauci, 
cum scriptionibus vitam alant, iniquissimum censent, 
illecebris, quibus laudatores et emtores augeantur, 
undique conquirendis modum poni; hominis ad instar, 
qui licentiam peteret civium domus ad calefaciendum 
se incendendi. Alii et ii frequentissimi intolerabile 
ducunt, libro carere, qui utcunque curiositati satisfaciat 
animoque incitamentorum insatiabili nova quaedam 
afferat, quippe aut fluctuantes in fide aut eo pacto 
Christiani sunt, ut molesti nihil Christus petat. Prae- 
terea summa apud nos libros multiplicandi et propa- 
gandi facilitas. 

Itaque Synodus in Domino congregata parochos et 
confessarios obtestatur et jubet, ut nihil omittant, quo 
venenata pocula a suorum lahiis removeri possint. 
Prudenter cavendum, ne animarum pericula augeantur 
inagis quam minuantur *), et patienter misericordiae 
divinae via paranda est, gravissime tamen omnibus 
nunquam non denuntietur: Si quis scripta quomodo- 
cunque publicata, quae ad fidem labefactandam vel prava 
desideria excitanda comparata sint, absque legitima 
caussa legat, cum peccatum amare et odio habere ani- 
inam suam, cui mortis periculum struat; si autem dc 
ejusmodi scriptorum pravitate Sedis Apostolicae vel 
Episcopi judiciis admonitus ab eorum lectione non ab- 
stineat, nullum prorsus excusationi locum superessc. 

Qui lucri consequendi ergo libris perversis diffun- 
dendis operam navant, videant, an justum sit, fidem et 
bonos mores quaestui habere et ex animarum morte 
res domesticas augere, ac timeant judicia praeparata 
homini, per quem scandalum in mundum venit. 

*) Kagel jus ean. V. lil. VI L n. 9. 10. SrhmuIxgnjrlKT V. lil. VII 
n. 51. 59. Picliler V. Ut. VH. n. 7. 8. 10. 

Caput XVI. 

De Librorum Approbatione. 

Nullus quicunque vir ecclesiasticus libros, qui 
sacram Theologiam, divinas Scripturas, historiam eccle- 
siasticam, jus canonicum, Theologiam naturalem aut 
morum disciplinam pertractant, poblici juris faciat, 
antequam ab Antistite dioecesano, vel si ex regulari- 
bus fuerit, qui secundum ordinis sui constitutiones 
Superioribus generalibus penes Apostolicam Sedem 
residentibus subjecti sunt, a Superioribus suis hac de 
re licentiam rite obtinuerit. 

Missale, Pontificale, Caeremoniale, Rituale, Benc- 
dictionale et omnes quoscunque libros liturgicos, prae- 
terea Catechismos et libros precum formas continentes 
sine permissu Episcopi typis mandare nefas est. 

Scriptura sacra vulgatae editionis non imprimatur 
absque auctoritate Antistitis dioecesani, cui invigilandum 
est. ut exemplaris Vaticani forma inviolabiliter obser- 
vetur. 

Omnes cujusctinqite conditionis Catholici gravis- 
sime admonentur, ut libros ex professo de religione 
tractantes publicare non praesumant, quin eorum eden- 
dorum licentiam vel et adprohationem ab Episcopo 
aut ab ipsa Apostolica Sede acceperint. 

Cuncti praeterea sciant, quando in hac provincia 
ecclesiastica ab Episcopo per seipsum aut Vicarium 
ejus generalem libri cujusdam publicandi licentiam 
adepti sint, eam esse facultatis concessae vini eumque 
sensurn, bbrum ex permittentis judicio nihil habere, 
quod lidei ac doctrinae Catholicae vel morum disci- 
plinae repugnet, ulteriorem vero ejusdem sire com- 
mendationem sive approbationem licentiae titulo haud 
contineri. 

Titulus II. 

De Dierarchia sacra et Ecclesiae Gubernatione. 

Caput I. 

De Pontifice Romano. 

Quum prout unus est Christus, una est Ecclesia 
sponsa ipsius, Dominus noster unitatis ejusdem originem 
ab uno incipientem sua auctoritate disposuit 1 )* Igitur 
omnibus quidem Apostolis dixit: „Sicut misit me Pater 
et ego mitto vos“ 2 ), unum autem Petrum petram con- 
stituit, super quam aedificavit Ecclesiam suam, ue por- 
tae inferi praevalerent adversus eam 8 ); pro uno Petro 
rogavit, ne deficeret fides ejus; unum Petrum fratres 
suos confirmare jussit*), uni Petro agnos et oves 
pascendos tradidit 5 ). Petrus Apostolorum Princeps et 
Caput semper in suis successoribus vivit 6 ) et per Pon- 
tificem Romanum loquitur 7 ). Quapropter Dominicis 
obedientes verius cum i$. Ignatio Martyre, qui secun- 
dus post Petrum Antiochenorum Ecclesiam rexit 8 ). 
Ecclesiam Romanam caritatis coetui praesidentem 9 ) 
salutamus et cum S. Irenaeo discipulo S. Poly carpi, 
qui S. Joannem Apostolum docentem audierat, profi- 
temur. cum hac Ecclesia „ propter potiorem principa- 
litatem nccesse est omnem convenire Ecclesiam, hoc 
est, omnes, qui sunt undique fideles" ,0 ). Cum omni- 
bus autem, qui in orbe terrarum sunt. Catholicis tene- 
mus et annuntiamus, quae Concilii Florentini Patres 

•) Cjrpf. de unii. Beet. eap. 4. 

*) Joftft». 20, 21. 

•) Mallii. 16. 18. 

*) Lue. 22. 32. 

») Joann. 21. 15—17. 

• ) Coneil. Ephea. net 111. ap. Colei. III. e. 1154. 

’) Coneil. Chalcedon, tcl. II. «p. Colet IV. e. 1233. 

*) Eaaeb. Caesar. bi*L eccl. III- 22, 36. 

*) Ijfnol. epiiL ad R^m. 

**) Ireo. adr. hiwi. III. 3. n. 2 

Occidente et Oriente in unum conspirantibus decre- 
verunt: «Delinimus Romanum Pontificem in universum 
orbem tenere primatum et ipsum Pontificem Romanum 
successorem esse beati Petri Apostolorum Principis et 
verum Christi Vicarium, totiusque Ecclesiae Caput et 
omnium Christianorum Patrem et Doctorem existere, 
et ipsi in beato Petro pascendi, regendi ac gubernandi 
universalem Ecclesiam Domini nostri Jesu Christi ple- 
nam potestatem traditam esse, quemadmodum etiam in 
gestis oecumeniconim Conciliorum et in sacris cano- 
nibus continetur" 11 ). 

Conciliorum oecumcnicoruin auctoritati Pontifices 
Romani nihil detraxerunt, sed cam potius commenda- 
verunt unius moris cum S.Gregorio Maguo profitente: 
* Sicut sancti Evangelii quatuor libros, sic quatuor 
Concilia suscipere et venerari me fateor" 12 ). Cum 
autem corpus sine capite mutilum sit. Concilium Ec- 
clesiam universalem repraesentans sine successore S. 
Petri, qui Ecclesiae caput est, nequaquam haberi 
potest. 

Quamvis Pontifex Romanus universae, quae sub 
coelo est, Christi Ecclesiae moderator et pastor exi- 
stat 13 ), Occidentis tamen Ecclesiis peculiari simul 
titulo praeest. Quarto jam post Virginis partum saeculo 
provinciae omnes, quae tunc Italiae, Galliarum ct Illy- 
rici praefecturis continebantur, patriarchali ejus juri 
suberant: unde cum major ct melior Illyrici pars im- 
perio orientali adjiceretur. Episcopus Thessalonicensis 
delegationem accepit jura patriarchalia illis in provin- 
ciis Sanctae Sedis nomine exercendi ; neque refraga- 
bantur Graeci, donec pace ecclesiastica Iconoclastarum 
haeresi perturbata Illyricum orientale patriarehatui 
Constantinopolitano usurpatione iniqua adseriberetur. 
Patriarehatui Romano accessit Germania laboribus 
apostolicis virorum, qui patriarchali summi Pontificis 
potestati suberant, ad Christum et vitam perducta; 
S. Bonifacius, qui in re Christiana per Germaniam 
propaganda et confirmanda omnibus abundantius labo- 

") Cmc. Florml. dffinit «p. Co1«t XVIH c. 52«. 527. 

»») Grqr. M. epitl. I . 24. 

**) Thtoil. Stuil. ?pi»t. I. 34. 

ravit, legatione apostolica fungebatur. Cum itaque 
. Sedi Apostolieae multiplici titulo devincti simus, san- 
ctum nobis est honorem matri, obsequium magistrae 
omnium Ecclesiarum debitum coram coelo et terra 
profiteri et Petro in Pio Nono propensissima voluntate 
persolvere. 

Caput II. 

l)e Episcopis. 

In Ecclesia gubernanda et pascenda perinde ut 
Apostolorum Principi Pontifex Romanus, Apostolis 
Episcopi successerunt, „pro Patribus Apostolis Eccle- 
siae nati constitutique Principes super terram" '). A 
Spiritu Sancto positi sunt, ut praesidente per Sum- 
mum Pontificem Petro regerent Ecclesiam Dei *), 
cujus ralio per temporum et successionum vices ita 
decurrit, ut stiper Episcopos constituatur et omnis 
ejus actus per eosdem praepositos gubernetur 3 ). 
Ecclesia est in Episcopo, et si quis non sit cum Epi- 
scopo uni cathedrae Domini voce fundatae 4 ) adhae- 
renti, non est in Ecclesia 5 ). l’nde militiae clericali 
adseripti et fideles omnes audiant S. Ignatium Docto- 
rem Apostolis supparem: „Sinc Episcopo nemo quid- 
quam faciat eorum, quae ad Ecclesiam spectant®). Qui 
honorat Episcopum, a Deo honoratus est; qui clam 
Episcopo aliquid agit, diabolo praestat obsequium" 7 ). 

Jesus Christus omnem tenens in coelo et in terra 
potestatem utilisque idem et humilis corde Apostolis 
et in eorum locum successuris legem statuit, ut, qui 
major esset, sicut minor, et qui praecessor, sicut mi- 
nistrator fieret:*) unde Jesu Christi in terris Vicarius 
servi servorum Dei appellatione gloriatur. Jura ex po- 

») Augwt. fai p*. 44. §■ 32. 

•) Act W>. 28. 

•) Cypr. *p 27. 

*) Cypr. rp. 40. 

*) Cypr. e|». 69- 

«) Ign. »d Satyro, c. 8. 

») Ibid. c. 9. 

•) Ut. 22, *6 

testate ecclesiastica oriunda officii et ejus sanctissimi 
rationem habent; facultatem enim continent, quae ad 
serviendum Christo in cohaeredibus ejus necessaria 
est et non nisi hujus servitii intuitu senis domui prae- 
positis concreditur. Igitur Episcopi, quo major digni- 
tas et auctoritas eis collata existat, eo religiosius te- 
neant, nihil omnium, quae acceperint, alio se accepisse 
pacto, quam ut Domino ea in fratribus, quos suo sibi 
sanguine redemit, incessabili f.mulatu impendant. 
Haec summa sit vitae eorum, fratrum curam gerere 
aliorumque salutem lucrum facere aniinae suae. 

Episcopus sine crimine sit sicut Dei dispen- 
sator, benignus, sobrius, continens, justus 9 ). Pa- 
rum tamen sc praestitisse putet, si a concupiscentiis 
hujus saeculi sc custodierit. Vita quidem gregis vita 
est Episcopi munere pro viribus functi, mors autem 
gregis, si in aliquo ei defuerit, mors Episcopi est. 
Cum minister sit Ejus, qui animam suam pro ovibus 
posuit, totum se suis debet. Presso igitur pede sequi 
conetur vestigia Apostolorum, qui mensae cura diaco- 
nis tradita dixerunt: „ Nos autem orationi ct ministerio 
verbi instantes erimus* ,0 ). Verbi divini propagandi et 
fruetus ejus multiplicandi tuendique magnis et parvis, no- 
bilibus et ignobilibus, sapientibus et insipientibus debitor 
est. Attamen in vanum laborabit, nisi orationi magno 
studio intendat. Interponat se pro populo suo, sicut 
Aaron, qui stans inter mortuos et viventes pro populo 
deprecatus est, et plaga cessavit 11 ). Spiritum Crea- 
torem humiliter et constanter exoret, ut ipso sanctam 
infundente dilectionem desiderio Apostoli desideret, 
ovibus non tantum Evangelium Dei, sed etiain aniiuam 
tradere, et grandis amore dicere possit: „ Instantia 
mea quotidiana sollicitudo omnium Ecclesiarum. Quis 
infirmatur et ego non infirmor? quis scandalizatur et 
ego non uror ?•**). 

Quum episcopalis muneris gravitas nunquam non 
vel angelicis humeris tremenda sit, increscit onus pe- 

•) TiL i, i, 8. 

«•) Aet. 6. 4. 

•*) Nam 18, 48. 

««) U. CnriatN. II, <9. 

riculis, quibus Dei in terriB regnum cingitur; sed et 
crescat animus in Domino confidentium ! „ Accingimini 
et estote filii potentes, quoniam melius est, nos mori in 
bello, quam videre mala gentis nostrae et sanctorum. 
Sicut autem fuerit voluntas in coelo, sic fiat" 1S ). 
Haec, quibus fortissimus Judas armis carnalibus pro 
civitate Dei dimicaturos confirmavit, optime describunt 
fervoris simul et patientiae spiritum, in cujus virtute 
pro coelesti Jerusalem armis spiritualibus decertandum 
est, bis praesertim temporibus, quibus nihil modici 
exspectemus oportet: etenim Altissimus, qui abyssum 
intuetur, aut suum in terris regnum magna quadam et 
insigni victoria clarificabit, aut, quod absit ! avertet ad 
tempus faciem suam et magna judicia judicabit. „Haec 
autem est victoria, quae vincit mundum, fides 
nostra" tt ). Tempore acceptabili, quo Verbum caro 
factum transiit benefaciendo, curationis gratiam im- 
plorantibus credendi conditio indicta est et Petrus in 
virtute verbi, quo venire jussus erat, super aquam am- 
bulans, quamprimum timeret, mergi coepit. Ut igitur 
digni simus, quorum ministerio haereditas Domini 
custodiatur ab omnibus inimicis ejus, paremus cor 
Spiritui Sancto operaturo in nobis fidem generosam, 
haesitaudi nesciam, quae divinum accepit promissum: 
„ Anien dico vobis, si habueritis fidem sicut granum 
sinapis, dicetis monti huic: Transi hinc illuc, et trans- 
ibit; et nihil impossibile erit vobis" 13 ). 

Caput III. 

De Metropolita. 

S. Leo verbo et opere Magnus sripsit: „Quo- 
niam et inter beatissimos Apostolos in similitudine ho- 
noris fuit quaedam discretio potestatis, ef cum omnium 
par esset electio, uni tamen datum est, ut ceteris prae- 
emineret. De qua forma Episcoporum quoque est orta 
distinctio et magna dispositione provisum est, ne om- 
nes omnia sibi vindicarent, sed essent in singulis pro- 

'») I. Marchab. 3, $8. 

'*) t Joan. 3, *. 
i») Matth. 17. i». 

vineiis singuli, quorum inter fratres prima haberetur 
sententia* 1 ). Potestas mctropolitana, quam Apostolum 
gentium Timotheo in Asiam procunsularein, Tito in 
Cretam contulisse vix non certum est, prima juvenes- 
centis Ecclesiae aetate instituta est, ut unitatem sacerdo- 
tum in vinculo pacis et vigorem ecclesiasticae disci- 
plinae conservet. Jurisdictionis munia, quae Metropo- 
litae secundum praesentem Ecclesiae disciplinam com- 
petunt, Concilii Tridentini sanctionibus definita sunt. 
Potestatis insignia habet pallium, quo in sacris 
faciendis per omnem provinciam statis diebus utitur, 
et crucem arehiepiscopalem, quae in omnibus provin- 
ciae locis etiam exemtis ante ipsum defertur. 

* Frater, qui a fratre juvatur, quasi civitas 
firma* 2 ). Quo graviora sunt tempora, eo magis Me- 
tropolita et Coepiscopi de iis, quae sollicitudinem epis- 
copalem attinent, consilia conferre studeant, ut Dei 
honorem et gregis commissi salutem junctis per om- 
nia viribus efficacius procurent. 

Gapnt IV. 

Dc Concilio Provinciali. 

Ecclesiam Apostolis exemplo praeeuntibus Epis- 
coporum Concilia impensis studiis frequentavisse et 
provexisse, tota antiquitas Christiana abunde testatur. 
Concilia Provincialia ut fidei custodiendae, unitatis 
servandae, disciplinae vindicandae efficacissimum me- 
dium canones commendant et urgent. Ut quovis saltem 
triennio haberentur, Patres Tridentini decreverunt. 
Summi Pontifices nihil, quod ad ea promovenda face- 
ret, neglexerunt. Qui potens est et sanctum nomen 
ejus, insigni beneficio effecit, ut disparuerint, quae- 
cunque venerandis Episcoporum comprovincialium 
conventibus obstacula posuerint. Ipse, sine quo nihil 
facere possumus. Spiritus sui donis nos augeat, ut 
provinciae hujus Concilia beneplacita sint in conspectu 
Ejus et ignetn incendant, quem in terram mittere venit. 

>) Epist. 8». 

*) Prnrerb. 18, 19. 

Metropolitae est. Concilium Provinciale convocare 
eidemque praesidere. Ipso legitime praepedito vel sede 
Metropolitana vacante tam convocandi quam praesi- 
dendi jus ad Episcopum suffraganeum antiquiorem 
spectat, licet inter convocandos habeantur Praesules 
dignitate eum praecedentes. Episcopi Sedi Apostolicae 
immediate subjecti tenentur vicinae cujusdam provin- 
ciae Concilium una vice pro seinper seligere, quo 
facto in ipso comparendi jus et obligationem habent 

Abbates, qui in populum jurisdictionem quasi 
episcopalem exercent, adire tenentur Concilium pro- 
vinciae, intra cujus terminos districtus, ubi populo 
praesunt, situs est. Hi, nec non Vicarii capitulares 
Episcopatuum per provinciam vacantium suffragium 
decisivum ferunt. 

Metropolita, antequam pallium acceperit, Conci- 
lium Provinciale convocare aut ei praesidere nequit; 
ad Episcopatum vero designatus, quamprimum confir- 
mationis aut translationis bullam acceperit, Concilium 
Provinciale, ad quod Episcopatus ei collatus spectat, 
adire potest et debet suffragium decisivum iu eo habi- 
turus. 

Episcopi auxiliares, vel Metropolitae vel aliis 
Concilii Patribus adjuncti. Capitula Metropolitanum et 
Cathedralia, Ecclesiarum Collegiataruin Praepositi, 
aut quomodocunque prima earum dignitas adpellctur, 
nec non Abbates, Praepositi, Priores eonventuales atque 
Superiores provinciales regularium, qui animarum cu- 
rae operam navant, aut quorum monasteriis domibusve 
beneficia curata incorporata existunt, ad Concilium 
Provinciale vocandi sunt et consultativum in eo suffra- 
gium exercent. Capitulum Metropolitanum per tres, 
Cathedralia per duos Procuratores suffragiis absolute 
majoribus eligendos comparent. 

Conventus celebrandi tempus et locus convoca- 
tionis edicto statuitur. 

Legitime vocatus absque caussa legitima, a Me- 
tropolita probanda, non absit Omnes, qui suffragii 
decisivi jure gaudent, si legitime impediti abfuerint, 
Procuratores mittere possunt et debent: qui utrum 

suffragium decisivum. an eonsultativum laturi sint. 
Concilium Provinciale de casu ad casum decernet. 

Tam Mctropolita quam ceteri Concilii Provincialis 
Patres curam habebunt, ut serum adducant viros et 
doctrina et rerum gerendarum experientia claros, 
quorum consilio in decretis praeparandis utantur. 

Altarum provinciarum Metropolitis vel Episcopis, 
si Concilio interesse exoptent, sedes honori fica assig- 
netur. Fraterna eorum consilia adhibeantur; suffra- 
gium decisivum eis conferri non potest. 

In Sessionibus publicis Capitulum Ecclesiae Me- 
tropolitanae, vel si Concilium in Cathedrali quadam 
provinciae Ecclesia celebrari contigerit. Ecclesiae hu- 
jus Capitulum capitulariter procedens aderit 

Tam in Sessionibus publicis quam in Congrega- 
tionibus privatis Episcopi exemti, qui Concilium pro- 
vinciae respeetivae selegerunt, praecedent Antistites 
comprovinciales, nisi horum aliquis Cardinalitia digni- 
tate praefulgeat. Ceterum Episcopi comprovinciales 
loca sua secundum consecrationis episcopalis suscep- 
tae tempus habebunt Antistites dioecesanos Episcopi 
auxiliares sequentur; hos autein Abbates populum ha- 
bentes, si eorum aliquis adsit, Vicarii capitulares nec 
non ii Antistitum absentium Procuratores, quibus Con- 
cilium vocem decisivam conferendam consuerit. Post 
ipsos Capitulo Metropolitano seu Cathedrali locus erit. 
Post Capitulum Abbatibus scu Praepositis populum 
non habentibus. Episcoporum Procuratoribus suffra- 
gium eonsultativum laturis et Capitulorum Metropoli- 
tani et Cathcdralium Deputatis sedes assignanda venit. 
Ceterum de praecedentiis in Synodo Provinciali haben- 
dis Concilium omni recursu rescisso pronuntiabit. 

Mctropolita Concilii Praeses mitram pretiosam 
gerat; Episcopi mitris auriphrygiatis, quantum fieri 
possit, uniformibus. Abbates et alii Pontiticaliiim usum 
habentes simplicibus ex serico utantur. 

Decreta Concilii Sanctae Sedi proponenda sunt. 
Ab eadem recognita Mctropolita promulget; promul- 
gata per totam provinciam ecclesiasticam legis vim 

habent. Dubiis de eorumdem sensu obortis consulatur 

»• 


Digitized by Google 



Antisles dioecesanus, qui rem. 8i gravius seu difKcilius 
quidpiam habeat, ad Metropolitani deferat. Metropo- 
lita Antistitum comprovincialium consiliis adhibitis de- 
finitionem edat, ad proximam usque Synodum valituram. 

Annis, quibus provinciae Concilium non celebra- 
tur, Episcopi praeterquam si magnae difficultates ob- 
sistant, ad Metropolitani conveniant, ut de rebus ec- 
clesiasticis facilius et efficacius quam epistolarum ope 
consilia fraterna conferantur. 

Caput V. 

De Capitulis Cathedralibus. 

In primaeva Ecclesia , cum majoris ponderis 
caussae permittente temporum conditioue Episcopo- 
rum consessibus agitarentur, de aliis rebus Episcopus 
presbyterii consilia adhibere solebat. Ad presbyteri 
gradum lentis tunc plerumque gradibus et diuturno in 
inferioribus servitio praestito ascendebatur, in civita- 
tem episcopalem lectissimus quisque adsciscebatur. 
Presbyterium sede plena Episcopi senatum constitue- 
bat, sede vacante dioecesis administrationem gerebat. 
Episcopi vitae sanctitate conspicui, inter quos S. Au- 
gustinus excelluit, magnis egerunt studiis, ut Clericis 
praesto essent sanctimoniae sectandae adminicula, 
quae vita religiosa recte utentibus exhibet. Vitae cle- 
ricalis communitas canonicus vivendi ordo haberi et 
diei coepit ac ad Clericos communem vitam agentes 
translatum est Canonicorum uomen, quo antea Clerici 
omnes Ecclesiae eujusdam canoni seu matriculae ad- 
scripti venire solebant. Conciliorum decretis effectum 
est, ut saeculo nono adolescente in Germania et Gal- 
lia vix superesset Ecclesia Cathedralis, cujus Clerus 
non profiteretur vitam communem juxta Chrodegangi 
Metensis regulam conformatam. Subcunte temporum 
vicissitudine vitae communis vinculum dissolutum est. 
Ecclesiarum Cathedralium Canonici benclicia tenere 
coeperunt. 

Itaque Capitula Cathedralia nostrae aetatis suc- 
cesserunt Canonicorum collegiis ad vitae religiosae 

similitudinem compositis, quorum in formam Antisti- 
tum mandata ct Conciliorum decreta antiqui aevi pres- 
byteria redegerant. Episcopi senatum constituunt, con- 
silio ei et opera in dioecesi gubernanda adsunt. Non- 
nullis etiam in rebus, de quibus juris statuta et sin- 
gularum Ecclesiarum consuetudines consulantur opor- 
tet, Antistitis est. Capituli aut quorundam ex Capitulo 
consilia petere. In negotiis, quae ipsum Capitulum atti- 
nent, nec non in Ecclesiarum sive beneficiorum unione 
consensus Capituli accedat necesse est. Altari et cul- 
tui divino Canonici inserviunt, diviuum officium in 
Ecclesia Cathcdrali alternis choris canunt. Capitulum 
in corpore procedens primum post Antistitem locum 
occupat. 

Non immerito virorum ecclesiasticorum coetus 
ceteris eminentior laudibus et obsecrationibus publice 
Deo offerendis peculiari modo designatus est. Cui in 
supernis coeli et universae Potestates sanctus, sanc- 
tus, sanctus! proclamant, eum in hac lacrimarum valle 
sancta confitetur Ecclesia, quam Dominus instituit et 
regit, ut homines mortales ad Angelorum consortia 
eludentur. Propterea Spiritus Sanctus omnes, qui 
aurem habent ad audiendum, commonet, ut nihil qui- 
dem agant, quod ad Domini gloriam non colliniet, sed 
oratione fidei eum collaudare ct invocare nobilissimum 
et gravissimum esse censeant. Canonici tamquam 
publici pro populo deprecatores constituti sunt et hoc 
munere ita fungantur, ut fidei ct devotionis exemplo 
ceteros confirment et ad precum societatem alliciunt. 
Eandem legem sibi impositam sciant, qui Canonicorum 
loco partem officii canunt. Nihil praeceps in vocis 
modulatione, nihil oscitans in corporis habitu depre- 
hendatur; omnia decora sint, gravia et Deo, eui psal- 
lunt, digna. 

Sede vacante jurisdictio episcopalis ordinaria ad 
Capitulum transit, eum tamen intra oetiduum Vicario 
capitulari, qui suffragiis absolute majoribus eligendus 
est, absque limitatione committere tenetur. Si in mora 
fuerit, Vicarium nominandi jus ad Metropolitani vel 
Ecclesia mctropolitana vacante ad Antistitem suffraga- 

neum seniorem devolvitur. Sede vacante fas non est 
quidpiain innovare vel juribus episcopalibus detrahere 
aut beneficia liberae collationis episcopalis conferre. 

Caput VI. 

De Parochis. 

Quamvis Episcopus totius gregis ci commissi 
pastor et doctor existat, augescente tamen fidelium 
numero el dilatatis dioecesium finibus sensim sensim- 
que receptum et canonibus postmodum sancitum est, 
ut presbvleris probatae fidei et doctrinae certa pars 
gregis perpetuo pascenda concrederetur. Parochorum 
his nomen inditum. Instituto parochiali ubique indu- 
cendo Concilium Tridcntinum ultimam attulit manum ; 
Episcopis enim mandavit, ut in iis civitatibus ac locis, 
ubi nullae essent Ecclesiae parochiales, quamprimum 
fieri curarent, ubi certos fines non haberent, sed earum 
rectores promiscue petentibus Sacramenta administra- 
rent, populum in certas propriasque parochias distin- 
guerent, et unicuique suum perpetuum peculiaremque 
Parochum assignarent 1 ). 

Parochorum munus eo absolvitur, ut plebis con- 
creditae salutem cultus divini celebratione, Sacramen- 
torum dispensatione, doctrina, exemplo, oratione inde- 
fessi procurent. Baptismum, Viaticum, Extremam 
Unctionem dispensare juris parochialis est; mortis 
tamen urgente periculo ab aliis sacerdotibus licite 
administrantur. Parochianorum matrimoniis assistunt 
ita, ut invalida sint, quae sine eorum vel Episcopi 
ipsius licentia coram alio sacerdote celebrentur. Eos- 
dem defunctos sepeliunt; si aliud sibi sepulcrum 
elegerint, stolae tamen funeralis jura percipiunt. Prae- 
terea parochiani admonendi sunt, ut Communionem 
paschalem a proprio Parocho suscipere non facile 
omittant. Declarat tamen Synodus, praecepto Commu- 
nionis paschalis satisfacere fideles, qui eam in alia 
quam parochiali Ecclesia suscipiant: etenim legem 
ecclesiasticam sapientissimam certe et ad necessitu- 

') Se». 24. de Refortn. 13. 

dinem inter pastorem et gregem fovendam apprime 
compositam hac in provincia antiquavit consuetudo 
diuturna, cui derogare consultum non est. 

In Ecclesia parochiali nemini sacra facere aut 
functiones ecclesiasticas quascunque obire licet, nisi 
a Parocho vel ipso Episcopo facultatem acceperit. 
Parochus presbyteros, quos noverit, vel qui idoneis 
documentis probent, sacerdotes se esse nulla censura 
irretitos, semel aut iterum ad divina facienda admittere 
potest, quamvis licentia per dioecesim celebrandi 
careant. Diutius commoraturos ad Episcopum remittat. 
Quando sedes episcopalis longe distet, pro facultate 
intermedio tempore habenda Decanum adeant. 
Presbyteros ignotos nullisque documentis idoneis 
instructos Parochus a celebrando omnino arceat. 

Parochis confirmatur vel confertur facultas 
dispensandi cum ruricolis, ut diebus Dominicis et 
festis audita saltem Missa in agris labores peragere 
possint, quibus imminente tempestate vere opus est, 
ne grave rerum suarum damnum patiantur. Vicissim 
necessitatis caussam avaritiae praetexentes non audiant. 

Parochi et omnes, quibus munus parochiale 
etiam precario titulo concreditum est, cunctis Domi- 
nicis festisque diebus Missae Sacrificium pro populo 
offerre tenentur. Si autem gravi inopia laborent, Epi- 
scopus eis permittere potest, ut pro Missa diei Domi- 
nici vel festi stipendio, quo infra hebdomadam care- 
rent, ipsis oblato Sacrificium pro populo applicandum 
infra hebdomadam supplere possint. Diem tamen, in 
quem Sacrificium suis debitum transferunt, publice 
denuntient. 

In cultu divino celebrando normam ab Episcopo 
praescriptam accurate sequantur, neque sine ejus per- 
missu vel praecepto aliquid addant vel detrahant vel 
quomodocunque immutent, aut extraordinaria pietatis 
exercitia instituant. 

Inter eos, qui vineam Domini colere et aprum 
ferum, ne eam depascat, prohibere debent. Parochi 
insignem locum occupant. Quocirca Concilium hoc in 
Domino congregatum adjurat Parochos per viscera 
misericordiae Jcsu Christi, ut sponsores facti gregis, 

pro quo hostiam se Deo Patri obtulit, impensis studiis 
allaborent ad quaerendum, quod perierat, consolidan- 
dum, quod infirmum, sanandum, quod aegrotum, alli- 
gandum, quod confractum est 2 ). Baptismo infantes 
abluere, conciones et puerorum institutiones statis 
temporibus habere, moribundis extrema Ecclesiae 
Sacramenta administrare, detunctos sepelire optimum 
quidem ct summe necessarium est; neque tamen Pa- 
rochus, qui ex ordine hae* 1 absolverit, Pastori ct 
Episcopo animarum nostrarum satisfecisse se credat. 
Animi ad superna conversio a Verbi divini praedica- 
tione exordium saepe ducit, attamen sine Sacramento 
Poenitentiae non consummatur, iterato ejus usu et 
pane, quem digne manducantes vitam aeternam habent, 
confirmatur et perficitur. Homini, qui coelestium 
immemor vixit, Sacramenta instante jam morte admi- 
nistrata parum prodesse solent. Quamdiu autem ae- 
grotus integra mente existat, teinpus infirmitatis tem- 
pus propitiationis esse potest: quippe monita salutis 
facilius admittere solent decumbentes, quam homines 
negotiis et voluptatibus consuetis turbinis ad instar 
abrepti. Itaque Parochus oves suas agnoscat, ad Sacra- 
menta digne et frequenter suscipienda parochianos 
publicis et privatis monitis disponat, eorum confessio- 
nes impigerrime audiat, aegrotos paterne invisat, mo- 
nentibus pie assistat. 

Cum omnibus Spiritus Sanctus dicat: „Tibi dere- 
lictus est pauper, orphano tu eris adjutor 3 ), Parochi 
etiam vi muneris, quo funguntur, pauperum aliaruraque 
miserabilium personarum curam paternam gerere te- 
nentur 4 ). Paratissimi egenorum inopiam pro redituum 
conditione sublevent, miseros omnes officiis benigne 
prosequantur, consolatione reficiant, ad memoriam 
ponderis gloriae, quam momentaneum hoc et Iere 
tribulationis nostrae operatur, animum jacentem eri- 
gant, parochianos ad misericordiae opera frequenter 
excitent. 


«) EmcJu 31. *. 

Residentiam religiose servent. Per notabilem diei 
partem nunquam domo absint, quin repentinis (rasibus 
provisum sit. Ultra biduum sine Decani praescitu et 
permissu ex parochia non discedant. Ut ultra sex dies 
abesse liceat, ab Episcopo facultatem scriptis expres- 
sam obtineant. 


Caput VII. 

L)e Parochiarum Circumscriptione. 

Quum ad impossibile nemo teneatur, nulla sane 
uegligentiae culpa obstringuntur Parochus et presby- 
teri adjutores, qui, etsi munus suum pro virili obeant, 
propter nimium tainen parochianoruin numerum eorum 
necessitatibus non plene providere possunt. Lugubris 
autem et miserrima res est, populum Catholicum pres- 
byteris, qui sufficiant, et ecclesiis, quibus capi possit, 
destitutum jacere sicut oves non habentes pastorem 4 ), 
et ad auxilia ferenda nihil non moliendum. Nequaquam 
expedit, ut parochia quaedam etiam in majoribus civi- 
tatibus constituta ultra decem parochianoruin millia 
contineat. Contra nec juvat, parochias justo minores 
esse. Multa sunt, quae dissuadent, ne sacerdotes sin- 
guli permodicae plebi praepositi per dioecesim disper- 
gantur. „Yae soli, quia, cum ceciderit, non habet sub- 
levantem se“ 2 ). Ecclesia, quam Spiritus sapientiae re- 
git, communem virorum ecclesiasticorum vitam omni 
tempore commendavit et propagavit. Domestica sacer- 
dotis cum sacerdotibus consuetudo ad arcenda, quae 
minus decent, et alenda rerum sacrarum studia magnum 
affert momentum. Normae haec adinstar habeantur, si 
novae parochiarum circumscriptionisopportiinitas adsit. 

*) Marp. 6, 3*. 

Caput vin. 

De Adjutoribus parochialilius. 

Parochus nisi infirmitate aut senio impediatur, 
muneris sui partes per se ipsum implere obligatur. 
Non sacerdoti parochia, sed parochiae sacerdos quae- 
ritur, et ideo digniori seligendo magna cura impen- 
ditur, quia non nihil, sed plurimum refert, a quonam 
officii parochialis functiones peragantur. Si autem solus 
non sufficiat, tot sacerdotes ei adjungantur, quot pro 
parochianorum numero et locorum conditione ad curam 
animarum rite peragendam requiruntur 1 ). 

Parochus Cooperatores fratres sacerdotii, filios 
aetatis et experientiae ratione habeat; consilio regat, 
exemplo confirmet, juniores ad curae parochialis munia 
benigna assiduitate informet, bonorum operum, quibus 
Deum glorificabunt, particeps futurus, si patrem spiri- 
tualem eisse exhibuerit. Cooperatoribus decens debetur 
sustentatio; convictores sint Parochi, qui vitae neces- 
saria benevole eis subministret. Ipsi autem debitum 
Parocho honorem deferant, debitam subjectionem 
praestent, ejus apud parochianos reverentiam tueantur 
et propagent, laboribus suis vineam Domini ita colant, 
ut rectorem eum constitutum esse nunquam obliviscantur. 

Caput IX. 

De Deeanis. 

Quo latius dioecesium limites extenduntur, eo 
minus Episcopus rebus, quibus secundum beneplacitum 
Domini ordinandis intendere debet, perse ipsum invi- 
gilare satis est. Insignis itaque apud nos cumprimis 
utilitas Decanorum per dioecesin dispositorum, ut 
Antistiti oculi et auris loco sint. De omnibus quidem, 
quae curam animarum ct legum ecclesiasticarum ob- 
servantiam attinent, speculatores instituti sunt; prae- 
cipue autem vigilent, ut sacerdotes dignos se praebeant 
vocatione, qua vocati sunt, et oves Domini summa dili- 
gentia pascant. De minoribus rebus fraterne eos adino- 

*) Coim*. Trid. Seit. 21. iit R«f. r. 4. 

neant; ni morem gerant, ad Episcopum recurrant, cui 
graviora omni semota inora indicanda sunt. Habentur 
inanes rumores, quos contemnere decet; fama autem 
constans et multorum animos movens nunquam parvi 
pendenda est: si fundata sit, scandalum reprimere, sin 
minus, innocentem suspicionis invidia liberare, justitia 
exigit et caritas. Qui, cum muneris sui ratio id postulet, 
Episcopum de scandalis vel gravi eorum suspicione 
non admonet, oflensae divinae ct detrimenti animubus 
illati complicem se esse sciat. 

Decani est, Parochos et parochiarum Rectores 
cunctos in muneris rite adepti administrationem indu- 
cere, ita tamen, ut relate ad regulares parochiae domui 
religiosae incorporatae administratores lex sive con- 
suetudo dioecesana intacta maneat. 

Procurationi omnium bonorum, quae ad parochias 
vel ecclesias parochiales sive filiales pertinent, Decanus 
juxta nonnam eidem praescriptam invigilare tenetur. 

Si Parochus seu parochiae Rector gravi morbo 
decumbat, Decanus eum adeat, de vita periclitantem 
Sacramentorum praesidio muniat, sive, ut justo tem- 
pore muniatur, curam gerat, et opportune eum excitet, 
ut domui suae disponat, neque dc stipendiis .Missarum 
forsan nondum persolutarum et de mercede famulan- 
tibus debita providere obliviscatur. Vita functum sepe- 
liat, juribus stolae ad ipsum pertinentibus; nisi regu- 
laris parochiae domui religiosae incorporatae admini- 
strator fuerit; hujus enim sepeliendi jus ad Superiorem 
regularem spectat. 

Decanus presbyterum aliquem idoneum ad paro- 
chiae vacantis administrationem deputet, usque dum 
Episcopus, ad qucin extemplo referendum est, ea de re 
constituerit. 

Decanus Parochis permittere potest, ut ex ratio- 
nabili caussa et de presbytero, qui eorum vices sup- 
pleat, provisione facta a parochia sua per sex ad sum- 
mum dies absint. Ad Episcopum tamen de licentia 
concessa referat. Eidern conceditur, ut necessitate 
urgente presbyteris facultatem Sacramentum Poeni- 
tentiae administrandi ve) licentiam Missam celebrandi 

rite obtentam in quindecim dies proroget, nec non, 

ut alius dioecesis sacerdoti litteris formatis Antistitis 
sui munito Missam celebrandi licentiam in quindecim 
dies tribuat: qui tamen omnes ad Episcopum iltico 
recurrere debent. 

Decanus facultatem habet absolvendi in casibus 
Episcopo reservatis et intra districtus ei demandati 
limites peragendi benedictiones, in quibus juxta ritus 
sacri rationem Chrismatis unctio non intervenit. 

Caput X. 

De Visitatione a Decanis habenda. 

Cum in provincia hac, quae a Ba variae ad Hun- 
gariae usque limites extenditur. Episcopi visitationem 
canonicam tempore statuto absolvendo impares omnino 
existant, Decanis munus demandatum est, parochias 
districtus eis assignati quotannis visitandi eum in finem, 
ut de earundem statu ad Antistitem adeurate referre 
queant. 

Decano adventante campanae pulsabuntur. Paro- 
chus cum sacerdotibus Cooperatoribus stola et roc- 
cheto ipse, rocchetto ceteri induti eum ad ecclesiae 
ostium excipient et ad sacristiam deducent, ubi roc- 
chetuni stolamque sumet. Decet, ut Missae a Parocho 
celebrandae intersit Post Missam vel, si commode 
ipsi interesse non possit, quamprimum ex sacristia 
prodierit, SS. Sacramentum a Parocho exponatur, in- 
censet ipsum Decanus et hymno sacro pro more de- 
cantato benedictionem det populo. Quo facto diligen- 
ter examinet altare primum majus, tabernaculum, 
ostensorium, ciborium, cetera postmodum altaria, fon- 
tem baptismaleni. sacrarium, confessionalia, omnem- 
que ecclesiae adparuturu. Ad sacristiam se conferens 
calices, pyxideiu, portatilcm, casulas, linteamina, et 
quaccunque cultui divino inserviunt. diligenter inspiciat. 
Hoc absoluto negotio cum populo pias preces fundente 
coemeterium adibit. Ibi cum aliis, qui adsunt, presby- 
teris psalmum: De profundis, recitabit et collectam: 
Fidelium Deus omnium Conditor, dicet. Postea coeme- 
terium perlustrabit. Si autem coemeterium longius 
distet, ad ejus inspectionem absque populo tempore, 

quod commodius ipsi videbitur, conferre se poterit E 
• coemeterio redux, vel si ejus visitatio dilata fuerit, 

statim post sacristiae inspectionem ecclesiae fabricam, 
quantum fieri possit attente examinet. His peractis, 
nisi forsan scholarum inspectio alii cuidam sacerdoti 
concredita fuerit, scholam adeat, ubi pueri et puellae 
eorum, quae didicerint, coram eo tentamen faciant, ita 
ut doctrinae Christianae, quae ad vitain sempiternam 
ducem se exhibet, primae sint partes. Domum dein 
parochialem visitet; an reparationibus minoribus debite 
Rit provisum, an majores quaedam requirantur, dili- 
genter investiget et an benelicii bona juxta sanc- 
tiones ecclesiasticas administrentur, quantum res sinat, 
exploret. Denique Parocho, ecclesiae vitricis, et quods 
patronatus juri subsit, patrono sive ejus mandatario 
advocatis perquirat de eis, quae ad administrationein 
bonorum ecclesiae parochialis pertinent. Ceterum 
omnibus aditu facilis, quaecunque de rebus ecclesia- 
sticis ipsi significentur, patienter audiat et prudenter 
ponderet; de omni autem visitationis negotio ad Anti- 
stitem fideliter referat. ^ 

Caput XI. 

De Synodo Dioeeesana. 

Quum inter Episcopum et sacerdotes, quos in 
Christi grege pascendo adjutores habet, intimus nexus 
intercedere debeat, ex antiquissimis Ecclesiae temporibus 
Antistites suae dioecesis Clericos, praesertim in ani- 
marum cura laborantes frequenter congregaverunt, ut eos 
salutaribus monitis instruerent, desideria patefacta pa- 
terne exciperent, corrigenda corrigerent, quae pro bona 
dioecesis administratione necessaria essent, decernerent 
et promulgarent. Hae sunt origines Synodorum Dioe- 
cesanarutn, quae ut quotannis habeantur. Patres Tri- 
dentini decreverunt. *Est, quemadmodum S. Carolus 
Borromaeus dixit generalis quaedam visitatio Sy- 
* nodus; alias enim per annum particulares quasdam 
ecclesias duntaxat visitamus ; hic vero generarim sacer- 

') Cone, in 8yn. dioee. XI. net. eecl. Mediolnn. par* VII. p. 1429. 

dotes omnes et clericos ac in ipsis suo etiam modo 
populos eis commissos." 

Ad Synodum Dioecesanain vocandi sunt Ecclesiae 
Metropolitanae seu Cathedralis Canonici, Ecclesiarum 
Collcgiatarum Praepositi, vel quoinodocunque prima 
earum dignitas adpelletur, nec non Abbates, Praepositi, 
Priores conventuales atque Superiores provinciales 
regularium, qui animarum curam agunt, aut quorum 
monasteriis domibusve beneficia curata incoqmrata 
sunt, neque sine legitima excusatione absint. Vocati 
praeterea adesse tenentur Parochi et omnes sacerdotes 
in parochiali animarum cura constituti, Rectores quo- 
que ecclesiarum non parocliialimn, ubi cultus divinus 
publice celebratur; si autem de inorum reformatione 
vel alia re totum Clerum concernente agendum aut 
Concilii Provincialis decreta publicanda sint, etiam alii 
sacerdotes dioecesani. Delectus tamen ita habeatur, ut 
cura animarum detrimentum non capiat, neque ad Sy- 
nodum vocatorum numerus ultra ducentos facile ascendat. 

In provinciae hujus dioecesibus Synodum quotan- 
nis habere difficultate non caret. Singulis, quibus non 
convocatur, annis Decani post absolutam ab omnibus 
visitationem ab Antistite advocentur, ut cum Capitulo 
Cathcdrali et aliis viris scientia et pietate insignibus 
congregati de abusibus corrigendis et ordinationibus, 
quibus animarum salus promoveri possit, ferendis sen- 
tentiam dicant. 

Titulus EQ. 

De Sacramentis et Saerainentalibus. 

Caput I. 

De Sacramentis in genere. 

Deus et Rcdemtor noster Jesus (hristus, ut 
suorum fidem exerceret, piefatemque aleret, gratiam, 
quam in ara crocis nobis meruit, per Sacramenta no- 
vae legis in nos derivari voluit. Invisibilium, quae Spi- 
ritus Sanctus operatur in nobis, visibiles formae 
sunt 1 ), omnisque vera justitia per ca vel incipit vel 
coepta augetur vel amissa repantur 2 ). Sacramen- 
torum vis non in eo reponitur, ut homines ad pietatis 
sensus excitent, quibus cordis ostia Domino pulsanti 
aperiantur, sed gratiam, quam significant, continent 
atque proinde ex virtute Dei ordinatione eis insita seu 
ex opere operato conferunt, niodo valide administren- 
tur, neque suscipientes operationi Spiritus Sancti im- 
pedimenta ponant. Idcirco sacerdotes ad mysteria 
salutis dispensanda vocati animo alte impressum ge- 
rant, qualem et quantam rem pertractent. Ne materiae 
vel formae aliquid desit, sumina diligentia caveant, 
ceremonias ritusque omnes ritualis dioecesani at nor- 
mam accurate persolvant, et quamvis attentio virtualis 
ministri intendentis facere, quod faeit Ecclesia, ad 
Sacramenti valorem satis sit, impense tamen studeant, 
ut in ipsa administratione actualem attentionem ha- 
beant. Verba distincte etarticulatim pronuntient; inces- 
sus, vultus, corporis motus, vocis modulatio rei sanctis- 
simae, quae agitur, conscientiam exprimat et fideles ad 
fidem firmam et devotionem intimam exeitet. Praeterea 
pro viribus et rerum adjunctis procurent, ut nitida et 

*) t)c comccriil. di*l. 'I. r. 3‘i et. S. Angiut. IUS. 

decora sint, quae ad Sacramentorum dispensationem 
requiruntur. Parochi suos de Sacramentis et praepa- 
ratione religiose praemittenda, quoties occasio offe- 
ratur, instituant; Verbi divini praedicatores et religio- 
nis doctrinam publice vel privatim tradentes cuncti ea 
de re diligenter agant. Nemo periret, si omnes eo, 
quo par est, animo Sacramenta susciperent. 

Caput II. 

De Sacramento Baptismi. 

Quum nemo mundus a sorde, nec infans, cujus 
est unius dici vita super terram. Baptismi gratia renas- 
cimur ex aqua et Spiritu Sancto, ut (ilii Dei nomine- 
mur et simus. Regenerationis Sacramentum ordine et 
necessitate primum est : unde inagna accuratione et 
reverentia administretur oportet. Verba, quibus forma 
. absolvitur, eo ipso tempore, quo aqua infunditur, 

distincte proferantur. Pervetusta Ecclesiae sanctione 
vetitum est, ne obscocna, fabulosa aut ridicula vel 
inanium deorum vel impiorum hominum nomina bapti- 
zandis imponantur. Si nomen decorum quidem, sed 
quod Sancti alicujus non sit, indi petatur, nomen Coe- 
litis adjiciatur, ut in Christi ovile recepto peculiaris 
apud Christum deprecator non desit. 

Canones jubent, ut Baptismus, cum janua sit ad 
Christi Ecclesiam, in ecclesia ad fontem baptismalcm 
conferatur, nisi propter infantis iniirmitatem aut aliaiu 
justam eaussain exceptio admittatur. Hoc ubi usu 
retentum est, sedulo conservetur. Ut infantes paren- 
tibus petentibus in privatis domibus baptizentur, iis in 
locis, ubi ejusmodi consuetudo diuturno usu invaluit, 
nec facile tolli potest, ad tempus toleretur. Ut autem 
preces, quibus mulier post partum in eeclesiam intro- 
ducitur, illico post infantis Baptismum supra matrem 
lecto decumbentem recitentur, abusus est, qui, si hinc 
inde vigeat, absque mora tollatur. 

Ut aqua. naturalis adhibeatur, ad Sacramenti va- 
lorem perlinet. Alia uti, quam ea, quae juxta Missalis 
Romani ordinem solenmiter benedicta sit, praeter ne- 

cessitatem non licet. Ne quispiam sim* salutari remedio 
de hoc saeculo avocetur, omnis homo, ne infideli qui- 
dem excepto, idoneus Baptismi minister est; et pa- 
rochi curent, ut obstetrices Baptismum rite conferendi 
rationem optime calleant. Instante mortis periculo a 
laieis baptizati, si supervixerint, ad ecclesiam defe- 
rantur et parochus, quando Sacramentum valide esse 
collatum prudenter dubitari nequeat, ceremonias 
omissas supplere satagat; alias et ipsum Baptismum 
sub conditione iisdem conferat: ratio enim non sinit, 
ut videatur iteratum, quod non ostenditur gestum, nec 
temeritas intervenit praesumtionis, ubi est diligentia 
pietatis. 

Infantes expositi, nisi eos rite baptizatos esse 
plene constet, conditione adhibita baptizentur. Sche- 
dulae cuidam appositae, quae infantem haptizatum esse 
asserat, nihil tribuendum est, nisi forsan liber baptis- 
malis reni ita se habere comprobet. Quando quis ad 
Ecclesiam redeat ab haeresi, de qua prudenter dubi- 
tetur, an in ea Baptismus debita forma, materia et in- 
tentione dispensetur, caussa ad Episcopum deferatur. 
^ Quum patrini fidejussores sint baptizandorum, 
partes eorum sumere non possunt, a quibus pruden- 
ter expeetari nequit, eos, ubi opus fuerit, acturos, ut 
lilii spirituales, quos ex Baptismi fonte susceperint, in 
lide Catholica diligenter instituantur. Arceantur igitur 
a tide seu communione Catholica alieni, sed et publice 
criminosi seu infames, item qui sana mente non sunt 
aut tldei rudimenta ignorant. Praeterea Confirmationis 
Sacramento non muniti, et baptizandi parentes, nec 
non monachi vel sanctimoniales removeantur. Duo viri 
duaeve mulieres non admittantur, unum tamen et unam 
adhibere licet. 

Infantum Baptismus ultra biduum a nativitate non 
differatur. 

Caput III. 

I)e Sacramenti» Confirmationis. 

Vita hominis militia est super terram: ideo quot- 
quot per Baptismum regenerati sunt ad vitam aeternam, 
Spiritu promissionis Sancto signandi et confirmandi sunt 
ad bonum certamen certandum. Qui, cum ad Continua- 
tionem possint accedere, illam negligunt,gravis peccati 
reatu tenentur ; quamvis enim continuo transituris suf- 
ficiant regenerationis beneficia, victuris tamen neces- 
saria sunt Confirmationis auxilia, quae nostris tempori- 
bus eo avidius appetenda sunt, quo frequeutiora immi- 
nent tentationum pericula. Confirmandos septennium 
absolvisse ac rationis usum attigisse oportet, nisi in par- 
ticulari quodam casu Antistiti dioecesano aliter visum 
fuerit. Ubi frequentior adest Sacramentum suscipiendi 
occasio, agendum est, ut pueri puellaeque, antequam 
primam Communionem acceperint, ad Spiritum Sanc- 
tum accipiendum absque rationabili caussa non acce- 
dant ; vieissim ultra decimum quartum aetatis anuum 
Confirmatio non differatur. Ante Pentecosten nec non 
appropinquante visitatione canonica parochi ipsi vel 
per sacerdotes adjutores confirmandos erudiant in om- 
nibus, quae ad lauti Sacramenti vim et dignitatem in- 
telligendam faciunt, eosque moneant, ut peccata con- 
fiteantur et, nisi forsan ad sacram Synaxin nondum ad- 
missi, corpore Domini reficiantur. Alius quoque sa- 
cerdos, cui Episcopus facultatem doctrinam reli- 
gionis tradendi impertitus fuerit, de parochi vel 
ipsius Episcopi licentia eos instituere potest. Ad Con- 
firmationem ii solummodo admittantur, qui testimonium 
de condigna praeparatione peracta scripto exhibeant. 
Litterae testimoniales Sacramento collatu parochis re- 
mittantur, ut parochianos, qui Spiritus Sancti dona 
acceperint, in confirmatorum librum referre possint. 
Confirmati omnibus, quibus Sacramenti administrandi 
ordo absolvitur, orationibus devote adsint, nec, ante- 
quam benedictionem pontificalem acceperint, ex ec- 
clesia discedant. Patrinus adhibeatur unus, mas mari, 
foemina foeminae. Sponsores in Confirmatione esse 
nequeunt, qui in Baptismo patritiorum munere fungi 

prohibentor. Insuper confirmandi vitricus seu noverca 
excludantur. Eundem in Baptismo et in Confirmatione 
sponsorem habere non licet. 

Caput IV. 

De Sanctissimo Eucharistiae Sacramento. 

In omnibus Sacramentis vere memoriam fecit mi- 
rabilium suorum misericors et miserator Dominus, in 
augustissimo vero Eucharistiae mysterio divitias divini 
sui erga homines amoris vehit effudit, ita ut, cum sit 
omnipotens, plus dare non possit, eum sit sapientissi- 
mus, plus dare nesciat, eum sit ditissimus, plus dare 
non habeat *). Tantum ergo Sacramentum omnes in- 
tendentes vires veneremur, et si quid ejus gloriae im- 
pendere nobis concessum sit, maximum fecisse lucrum 
confidamus. Adest, qui nos creavit, adest, qui pro 
nobis in ligno cnicis pependit, adest, qui mundum ju- 
dicaturus redibit. Rex coeli et terrae, quem Angelo- 
rum chori adorant. Quantum possumus, audeamus: 
nam major est omni laude. 

Tabernaculum, uhi SS. Eucharistia recondita ha- 
betur, sanctissimus, quem orbis terrarum continet, 
locus est; nam idem, qui in praesepi jacens pueruli 
figuram oculis hominum videndam praebuit, sub panis 
ibi specie residet. Quod animosa fide tenemus, sum- 
mae, quae Deo debetur, reverentiae signis profitea- 
mur. Tabernaculum et intus et exterius, quam optime 
lieri possit, exornetur. Praeter vasa, quae SS. 
Eucharistiam actu continent, nihil omnino in eodem 
reponatur; neque calices, neque reliquiae, neque sa- 
crorum oleorum vascula ibi recondantur. Sollicite 
occludatur; claves, quas duas habere consultum est, 
parochus vel ejus cooperator custodiat. Ubicunque 
Dominus, fons amoris, panis sub specie adsit, lampas 
diu noctuque colluceat, quae fidelibus Deum praesen- 
tem annuntiet atque hominibus recedentibus cultus 
aliquam et amoris professionem exhibere pergat. 
Nulla unquam excusatio admittatur; permodici, qui 

') 8. AugtxL tr*et. 48. in Ji>an. 

requiruntur, sunitus ad ea pertinent, quae cultus divi- 
nus absolute requirit, et si non alio modo, fidelium 
certe eleemosynis haberi poterunt. Particulae con- 
secratae semel ad minus quovis mense renoventur, vel 
et saepius, si pro loci humidioris forsan conditione 
corruptionis periculum immineat. 

Calicis et ciborii cuppa saltem, nec non osten- 
sorii lunula ex argento sive auro confecta sint. 

In eadem ecclesia, nisi perampla sit, $$. 
Kueharistia praeter evidentem necessitatem haud plus 
uno loco asservetur. 

Tolerari non potest, ut in ecclesiis filialibus Sa- 
crosanctum Sacramentum asservetur, nisi sacerdotem 
beneficiarium apud eas residentem habeant, vel quo- 
tidie in eis Sacrificium Missae celebretur et ab eccle- 
sia purochiali vel quadam virorum regularium domo 
non ita distent, ut incendio vel inundatione super- 
veniente sacerdos ad SS. Eucharistiam transferendam 
tempestive accurrere nequeat. Repugnat reverentiae 
Deo praesenti debitae, ut per integram septimanam 
vel et longius tempus sine adoratoribus et venerationis 
documento in ecclesia occlusa delitescat. l’t autem 
populus viris ecclesiasticis longe agentibus coram 
Sanctissimo Sacramento ad litanias dicendas vel rosa- 
rium aliasve preces recitandas conveniat, refragatur 
regulis, quibus Ecclesia in cultu divino moderando 
utitur. 

Cuin Deum habitare nobiscum populi Christiani 
.lobilissimum decus et gloriae, quae in nobis revelabi- 
tur, praelibatio quaedam existat, Deum habitantem 
nobiscum, ubicunque eompareat, summo adorationis 
obsequio confiteamur et celebremus. Itaque publice 
prodeunti, ut aegrotos visitet atque soletur, nullum 
desit venerationis signum. In civitatibus Sanctissimum 
Sacramentum non aliter quam sub baldachino per vias 
publicas deferatur. Excitatur praeterea parochorum 
pietas, ut in majoribus oppidis, ubi locorum conditio 
difficultates non parit et baldaeliinum portaturi non 
deerunt, animum rei advertant, et quam primum fieri 
poterit, venerationis illud officium Deo Redemtori 
exhibeant. Praeter processionem in festo Corporis 

Christi habendam aliainve, pro qua expressa Antistitis 
licentia obtenta fuerit. Sanctissimum Sacramentum ex 
ecclesia proferre non licet, nisi ut ad aegrotum por- 
tetur, vel quando instans profanationis periculum 
translationem fieri jubeat. 

Qui Manam absolvit et Joanni in sinu suo recum- 
bere dedit, in Sanctissimo Sacramento nos expectat, 
ut venia nos condonet, consolatione reficiat, amoris 
ulnis amplectatur. Venite igitur, adoremus Deum, qui 
denuo exinanivit se et majestatis splendorem modici 
panis specie contegit, ut in nubibus coeli venientis 
aspectus placabilis nobis et festivus existat; praeoccu- 
pemus faciem ejus in confessione et hauriamus aquam 
de fontibus Salvatoris! Absit, ut tepescentibus animis 
ab hominibus deseratur, qui propter homines in altari 
residet! Sacerdotes ejus in concionibus publicis, in 
juventutis institutione, in Poenitentiae administratiune 
privatisque colloquiis fideles studiosissime instituant 
atque commoneant, ut, quam frequentissime pro rerum 
suarum conditione possint, ad Sanctissimum Sacra- 
mentum devotissime visitandum concurrant. Verum ipsi 
exemplo eos praeeant. Praeterquam si ecclesia a domo 
parochiali longius absit, (quod paucissimis in locis 
obtinet) parochus et presbyteri adjutores omnimodam 
SS. Sacramenti visitationem peragendi habent commo- 
ditatem. Laudem merentur, qui, cum possint, horas 
canonicas coram Sanctissimo dicunt. 

Caput V. 

De sacrosancto Missae Sacrificio. 

Homo, qui per peccatum mortis sententiam in- 
currit, et poenitentiae spatium et gratiae auxilia adop- 
tionemque liliorum per sanguinem, in quo justificati 
sumus, adeptus est. Igitur, quae praeter peccatum et 
peccati poenas habemus, omnia virtute Sacrificii, quod 
Dominus et Hedemfor noster pro nobis in cruce ob- 
tulit, tenemus et possidemus. Ipse autem, qui saccrdps 
est in aeternum secundum ordinem Melchisedecli, 
quod cruentum semel peregit, incruentum perdurare 

voluit usque ad consummationem saeculi: unde per 
vicarium sacerdotis mortalis officium corpus et san- 
guinem suum Deo Patri sub panis et vini spociebus 
offert, in remissionem eorum, quae quotidie a nobis 
committuntur, peccatorum. Haec est oblatio munda, 
quae a solis ortu usque ad occasum in omni loco no- 
mini Domini offertur, neque nuda est commemoratio 
satisfactionis in cruce peractae, sed Sacrificium ve- 
rum et tremendum, quo Deus placatur et nobis pro- 
pitius redditur, ita ut, quoties hujus hostiae comme- 
moratio celebretur, toties opus nostrae salutis exercea- 
tur. Quapropter sacerdotes ad Agni immaculati men- 
sam accedentes memores sunto, se esse ministros 
Christi et mediatores generis humani, et cum timore 
et (remore, cum cordis contritione ac illibata corporis 
mentisque puritate divinum istud et coeleste Sacrifi- 
cium celebrent, ut sentire mereantur beatissimam prae- 
sentiam Domini et excubias sanctorum Angelorum, qui 
in circuitu ipsorum tantum mysterium collaudant et 
adorant. Ab omni delictorum sorde se custodiant; si, 
quod Deus avertat, peccati lethalis reatu se contami- 
naverint, altare non adeant , antequam Poenitentiae 
Sacramento culpam abluerint, excepto tamen necessi- 
tatis urgentis casu, qui si contigerit, contritionis ac- 
tum summo studio eliciant, et confessionem sacramen- 
talem quamprimum peragant. Nemo Missae Sacrificium 
absque veste talari celebrare praesumat, fn usum sa- 
cerdotum, qui, cum peregrini sint aut remotiori loco 
degant, eadem induti ecclesiam facile adire non pos- 
sunt, vestis talaris in saeristin praesto sit. 

Religiosa impendatur cura ut purissima aptissi- 
inaque sit materia in Domini Dominantium corpus ct 
sanguinem convertenda. Hostiae sint ex trilici farina et 
aqua naturali confectae, macularum expertes, recentes. 
Vinum, si haberi possit, seligatur album, nunquam non 
purum sit et bonum. Intolerabile esset, si ad tantum 
mysterium adbiberetur vinum, quod convivis apponere 
ecclesiae rectorem puderet. In aqua admiscenda sol- 
licite caveatur, ut permodica sit et vini naturam im- 
mutando plane impar. 

Ceremoniae, quas Ecclesia adhibuit, ut majestas 
tanti Sacrificii commendaretur, summa diligentia ob- 
serventur et condigna gravitate peragantur. Omni 
ergo Missae etiam defunctorum et Beatissimae Mariae 
Virginis in sabbato tertia ad minimum horae pars im- 
pendatur. Diflicillimum est, ut quis Missam breviori 
persolvat tempore, quin in verbis et actionibus delin- 
quat, fieri nullatenus potest, ut in verbis enuntiandis 
et actibus exequendis eam prae se ferat gravitatem, 
sine qua exterior pietatis species ad dignitatem Sacri- 
ficii et populi aedificationem omnino necessaria con- 
sistere nequit. Praeterea ipsa rei divina plane natura 
et expressa rubricae praescriptio sacerdotem post 
corporis Dominici sumtionem aliquantum quiescere 
jubet in meditatione Sanctissimi Sacramenti, quod neg- 
ligcre solent, qui Sacra praecipitanter peragunt. At- 
tamen si quis Missam quamcunque temporis spatio 
quadrante minori persolverit, sciat, se a gravis reatus 
culpa vix esse excusandum. Ceterum quicumque sa- 
cerdotes saeculares seu regulares tanti mysterii reve- 
rentiam nimia festinatione violant, populoque scandalo 
sunt, ab Antistite dioecesano coerceantur. Minime 
tamen probandi, qui Missae celebrationem nimia cunc- 
tatione protrahunt. Teneatur regula, Missam ordina- 
riam dimidia hora absolvendam esse. Sacerdos ab 
ecclesia non discedat, antequam Domino gratiarum 
actionem quam maxima possit devotione obtulerit. 
Quamdiu panis et vini species perdurant, Jesus Chri- 
stus apud nos manet; ut autem Deo in nobis pro nobis 
praesenti omni mentis cordisque virtute laudantes, mi- 
rantes, poenitentes, exorantes intendamus, ipsa res 
jubet; unde qui sine ineluctabili quadam necessitate 
animum ad alia sua culpa converterit, gravissimae ir- 
reverentiae reum se esse sciat ; qui gratiarum actionem 
obiter vel ne obiter quidem persolvere assueverit, ma- 
ledictionem se pro benedictione habiturum justissime 
timeat. 

Antiquitus fideles inter Sacrificium obtulerunt 
panem et vinum, ex quo Cueharistia conficeretur et 
Sacrorum administri alerentur. Hujus in locum pecu- 
niam numeratam contribuere post temporis consuetum 

est, non ut consecrationis pretium offeratur, sed ut 
sacerdos sustentationis suae stipendium habeat. Quam- 
obrem pia haec fidelium oblatio licite percipitur, 
modo, quideunque nundinationem sapiat, longe absit. 
Sacerdos tot Missas celebrare tenetur, quot a stipem 
offerente celebrandas suscepit, et quae de Sacrificii tem- 
pore et loco adjecta forsan fuere, fideliter impleantur. 
Missas plures, quamab eo intra bimestre persolvi pos- 
sint, non suscipiat, nisi offerens dilationi expresse 
consentiat. Qui stipendio manuali accepto obligatio- 
nem Missam celebrandi alium in presbyterum transfert, 
integram eleemosynam, licet stipendio ab Antistite 
statuto major sit, eidem erogare tenetur, nec partem 
retinentem juvaret, quod alter rei certior factus con- 
sensum tribuerit; quippe non de privatorum commodis, 
sed de sanctissimae rei decore agitur. Alia tamen 
Missarum fundatarum conditio; eas enim, cui stipen- 
dium adjunctum beneficii titulo debetur, per alium sa- 
cerdotem persolvere potest, retenta ea stipis parte, 
quae stipendium ab Episcopo constitutum superat. 

Ut Missae fundatae suscipi possint, accedat oportet 
Episcopi venia et auctoritas. Approbatae juxta con- 
ditiones in fundatione additas religiose persolvantur. 
Si accidat, ut etiam absque beneficiariorum seu admi- 
nistratorum culpa fundi detrimenta rapiant, ita ut elee- 
mosyna stipendium ab Episcopo decretum non amplius 
adaequet, iis, quibus Missas celebrandi obligatio in- 
cumbit, carum numerum pro arbitrii» suo minuere non 
licet: sed ad Episcopum facultatibus Apostolieis mu- 
nitum, sive ad ipsam Apostolicam Sedem confugien- 
dum erit. 

Nemo sub quocunque praetextu audeat , alio in 
loco, quam in ecclesia aut in sacellis et oratoriis intra 
facultatum pro eisdem concessarum terminos sacro- 
sanctum missae Sacrificium offerre. 

Caput TI. 

De sacra Communione. 

Dei Filius, qui suo nos sanguine redemit, qui 
Deus et homo pro nobis in ultari residet, qui satis- 
factionis beneficia quotidie renodat, mirus amore ac 
potentia, quae his majora nobis tribueret, invenit; 
nam corpus suum in cibum et sanguinem suum in po- 
tum nobis praebuit. Summum hoc inter tanta myste- 
riorum magnalia, summum inter tanta largitatis divinae 
beneficia et dignitatis, ad quam homo elevatus est, cer- 
tissimum pignus: hae enim mensa frui non posset, nisi 
eum divinae consortem fieri naturae Pater misericor- 
diarum vocaret. 

Primorum saeculorum fideles, quorum animis 
alte impressum erat, sc hac in vita peregrinari a Do- 
mino, quoties Sacrificio novi foederis aderant, sacra 
Synaxi reficiebantur, modo plena gauderent communione. 
Lahcntc tempore caritas rcfriguit in cordibus inulto- 
rum. Unde Concilium Lateranense IV. decernen- 
dum duxit, ut omnis utriusque sexus fidelis, post- 
quam ad annos discretionis pervenerit, omnia sua pec- 
cata semel in anno fideliter confiteatur proprio sacer- 
doti et ad minus in Pascha Eucharistiae Sacramentum 
reverenter suscipiat ; alioquin et vivens ab ingressu 
ecclesiae arceatur et moriens Christiana careat sepul- 
tura. Constitutionem Patres Tridentini canone ab ip- 
sis sancito confirmaverunt, addentes, optare se, ut in 
singulis Missis fideles adstantes sacramcntali Eucha- 
ristiae perceptione communicarent. Haec Ecclesiae 
est mens, haec mens sit omnium, quibus animarum 
immortalium cura commissa est. Indefessis studiis 
fideles excitent, ut ad sacram mensam frequenter ac- 
cedant, eam tamen, quam mysterii ratio exposcit, 
praeparationem non negligant. Etenim minus sane 
inaluin est, panem vitae non tangere, quam sacrilego 
eum ausu accipere ae indigne manducando mortem 
sibi manducare. Pueri antequam ad mysterium fidei 
admittantur, diligenter instituantur et praeparentur. 

>) Cap. 21. 

Prima eorum Communio, quo solemniori fleri potent, 
modo celebretur, ut animis integris adhuc alte impri- 
matur Sacramenti majestas et sanctitas. „A fructibus 
eorum cognoscetis eos* 2 ). Quo saepius quis cor- 
poris Dominici particeps reddatur, eo uberiores feret 
virtutum fructus, modo condigne paratus ad sacrum 
convivium accedat. Unde de frequentiori seu rariori 
Communione generali quadam lege nihil constitui po- 
test, sed haec confessarii prudentis et pii judicio relin- 
quenda sunt. 

Prohibitum est in sacellis privatis cuiquam vel 
aegroto sacram Eucharistiam impertiri, nisi expressa 
hujus rei licentia obtenta fuerit. 

Communio diurno duntaxat tempore, ub aurora 
usque ad meridiem vel immediate post Missam, cujus 
celebratio hora ipsa meridiana inchoavit, dispensanda 
est; nec in sacratissima Nativitatis Dominicae nocte 
fidelibus eam praebere licet* Ubi autem primam Mis- 
sam hora matutina quinta celebrare consuetum sit, in 
ea vel post eandein Synaxim sacram conferre fas est, 
quamvis aurora nondum lucescere coepisset. Prae- 
terea si tanta poenitentium multitudo confluxerit, ut 
eorum confessiones ante meridiem absolvi nequeant, 
etiam post meridiem rite jejuni ad divinum convivium 
admitti possunt. 

Caput VII. 

De Sacramento Poenitentiae. 

Deus, cujus misericordia exaltata est super om- 
nia opera ejus, Poenitentiae Sacramentum secundam 
nobis post naufragium tabulam dedit, neque tam nefa- 
rium habetur et exitiale piaculum, quod eodem non 
septies et usque septuagies septies deleri possit. Mira 
et vere divina dignatio, quod Pater aeternus filium 
hacreditatis prodigum, si ad pedes ejus procidens 
confiteatur: Pater peccavi coram coelo et coram te, 
sacerdotis ore vestiri jubeat stola prima. Quum autem 
sanctissimus sit idem, qui dementissimus, peccatorem 

*) Mattii. ?. 16. 

ex mortuo vivum efficere non potest, nisi conversus 
fuerit a viis suis malis et ad justitiam faciendam cogi- 
tationes et opera direxerit; unde dcest debita Sacra- 
menti materia, quando peccator confessionem quidem 
in ore, sed contritionem non habet in corde. Confes- 
sarii munus magna est res: nam quae Sacramentum 
Poenitentiae rite administrans solvit in terris, ea soluta 
sunt in coelis; sed et ardua est res: etenim non tan- 
tum de propriis peccatis rationem reddet Episcopo 
animarum nostrarum, sed etiam de peccatis, quae pro 
sacro tribunali sedens solvit vel retinuit. Non hominis, 
sed Dei exercet judicium, et quidcunquc judicaverit, 
in eum redundabit *). Igitur confessionale non adeat, 
quin animum ad superna attollens Patris luminum auxi- 
lia imploraverit. Quum autem de gratia divina temere 
confidant, qui cooperandi laborem refugiant, Sacra- 
menti Poenitentiae dispensatores non nogligant studia, 
quibus in sancta regiminis animarum scientia proficere 
possint, et probatissimos Theologiae moralis auctores 
assidue revolvant. 

Inter praecipua parochorum habetur munia, pa- 
rochinnos doctrina et monitis excitare, ut peccata sua 
saepius in anno confiteantur, ubi autem reatu, qui ad 
mortem est, se pollutos sentiant, omnem praecidentes 
moram ad Poenitentiae Sacramentum confugiant. Ca- 
veant, ne horum aliquis cum languido ad probaticam 
piscinam jacente dicere possit: Hominem non habeo l )! 
Igitur tam ipsi, quam sacerdotes eos adjuvantes tribu- 
nal sacrum adituros magna comitate excipiant; provi- 
deant quoque, ne quis saeristani forsan segnitia seu 
inhumanitate a salutari proposito deterreatur. In mag- 
nis autem civitatibus, et ubi Episcopo visum fuerit, 
etiam in altis locis populo frequentioribus, quodsi pa- 
rochus duos saltem laborum socios habet, quotidie 
prima incipiente Missa, sabbato praeterea et in festo- 
rum dierum vigiliis sub ipsa officii vespertini initia sa- 
cerdos tribunal sacrum ingrediatur ad confessiones 
excipiendas accinctus. Quuin piissinms Jesus tanta nos 
omnes patientia in sanctissimo Eucharistiae mysterio 

•) Panlip. n. 10. 6. 

*) Jonti. S, 7. 

expectet, dignum est, ut ministro ejus grave non sit, 
gratiae reparationem quaerentibus aliquam moram im- 
pendere. Venient aegroti, si inedieum paratum esse 
sciant. In quavis autem parochiali ecclesia Dominicis 
saltem festisque diebus et in pervigiliis eorum, nisi 
forsan vespertinum officium pro locorum conditione 
non habeatur, parochus vel ejus cooperator fidelibus 
se ad confessiones eorum audiendas paratos exhibeant. 

Quum confessarii et judicis et medici doctoris- 
que munus obire debeant, absolutionem impertiri ca- 
veant, nisi prudenter praesumendum sit, poeuiteutein 
omnia, quorum sibi conscius sit, peccata gravia spe- 
ciemque eorum ac numerum exposuisse et contritum 
habere cor, quod Deus non despicit; attamen quos 
imparatos judicent, non facile repellant, sed ut paratos 
cos reddant, pie allaborent. Condolere sciant iis, qui 
ignorant et errant, quoniam ct ipsi circumdati sunt in- 
firmitate. Has igitur adhibeant interrogationes, quibus 
plena reatuum confessio eliciatur, eaque monita, qui- 
bus poenitens ad delictorum detestationem eaque expi- 
andi desiderium adducatur. Ab inutilibus tamen et 
otiosis ac tanto inagis a periculosis interrogationibus 
abstineant. Si ad peccata confitendum accedant homi- 
nes, qui cx pluribus, imo plurimis annis Sacramentorum 
usum neglexerint, sentire solent, quod in via salutis 
non ambulaverint, et medicinam facile admittere. Ar- 
duum vero negotium confessario facessunt, qui con- 
suetudine duce sive conscientiae, quae vocem nonnun- 
quam attollit, silentium imposituri quovis ferrne anno 
coram tribunali sacro comparent, expectantes tamen et 
exigentes, ut sacerdos iis, quae afTerre libeat, con- 
tentus ipsos post generales nonnullas admonitiones cito 
dimittat. Magna ibi prudentia et patientia opus est; 
nunquam tamen Dei exercens judicium miseris illis 
auctor sit, ut dicant: pax, ubi non est pax, et myste- 
rio corporis et sanguinis Domini nostri indigni com- 
municent. Boo vicissim, qui saepius jam cordium se- 
creta ipsi panderunt ac frequenter Sacramentis utun- 
tur, non multum detineat et rescindat inutilia verba, 
quae sequior cumprimis sexus texere amat. 

Confessarius a poenitente complicis nomen nullo 
sub praetextu exquirat. 

Mulierum confessiones praeter infirmitatis casum 
aliter quam in ecclesia sive sacristia et in sedcconfes- 
sionali non excipiantur. 

Quum sanctissima sit silentii sacramentalis re- 
ligio, quaecunque ejus violandi vel remotissimam occa- 
sionem praebere possint, sacerdos summis euris evitet 
oportet. Quamquam sigilli fracti reus non sit, qui 
alteri significet, quorum revelandorum copiam poeni- 
tens ei expresse ac directe fecerit, ejusmodi tamen 
facultatem nec unquam petant, nec ultro oblatam facile 
acceptent. Pocnitenti injungant, ut de negotio monen- 
dos vel ipse vel per alium quemdam adeat, nisi forsan 
ea sit rei natura, ut absque prudenti magnorum malo- 
rum metu alius quam confessarii opera uti nequeat. 
Ceterum eorum, quae in tribunali sacro perceperint, 
sint peccata vel scrupuli aut ineptiae, nihil omnino 
neque tecto nomine et longo interjecto tempore enar- 
rent. Quaecunque Dei nomine audierint, cum homi- 
nibus colloquentes nesciant. 

('uni sacerdotis ad aram Agni litantis puritas 
summa esse debeat. Concilium praesens in Domino 
congregatum omnes sacerdotes, quicunque in pro- 
vincia ecclesiastica Viennensi Sacrificium Missae offe- 
rendi licentiam habent, commonet et jubet, ut semel 
ad minimum in mense peccata sua Poenitentiae Sacra- 
mento expient. 


Gaput VIII. 

De Indulgentiis. 

Quum pretium, quod Dei Filius pro nobis obtulit, 
infinitum sit, ad omne, quo justitiae divinae obstrin- 
gimur, debitum solvendum plenissime sufficit ; ut autem 
superabundans Christi satisfactio singulis nobis appli- 
cetur, adjuvante gratia, quam idem Christus Dominus 
nobis promeruit, concurramus oportet operibus, quo- 
rum vis valorque ex hac ipsa satisfactione totus pendet. 
Conglorificabimur, si compassi fuerimus, nec salvatus 

est cruce Christi, qui non est crucifixus in Christo 1 ). 
In eo, qui peccati commissi malitiam perspectam 
habet totoque cordis poenitentis affectu detestatur, 
deessc nequit voluntas, injuriam Deo illatam, quantum 
valet, compensandi, quae si seria sit et constans, 
operum piorum fructus feret: unde ad poenitentiae 
integritatem satisfactio pertinet, cujus ope pro inten- 
tionis puritate ac animi se ipsum abnegantis firmitate 
poenae temporales in hac vel altera vita luendae redi- 
muntur. 

Unigenitus Dei Filius Ecclesiae militanti, cui 
peccata et aeternas peccatorum poenas remittendi 
potestatem fecit, temporales reatuum poenas condo- 
nandi facultatem non negavit, quippe dispensandum ei 
concredidit pretiosissimum meritorum suorum thesau- 
rum, cui merita Beatissimae Dei Genitricis Mariae ac 
omnium Electorum a primo usque ad ultimum 2 ) cumuli 
adinstar adduntur ita, ut satisfactionum Christi, praeter 
quem Salvator non est 3 ), valorem minime augeant, 
sed ab his ipsis vigorem, quo pollent, totum repe- 
tant. Coelestem istum meritorum thesaurum fidelibus 
adplicatura pia Mater Ecclesia indulgentias iis lueran- 
pas offert, quae, plenariae cumprimis, saluberrimae 
sunt eisdem ad Ecclesiae mentem utentibus. Quum 
peccati maculam delere non possint, sed deletam esse 
supponant, hominem excitant, ut ad Sacramentum Poe- 
nitentiae recurrat et animam peccati vinculis liberatam 
Angelorum pane reficiat. Ecclesia indulgentiis non 
desidiae, sed infirmitati nostrae subvenit: cum enim 
vere conversis offerantur, nihil prosunt absque poeni- 
tentiae studio, quo animus a peccato ad Deum vere con- 
versus necessario agitur. Praeterea earum beneficio a 
vitae hujus aerumnis liberamur, quatenus peccatorum 
commissorum poenae, non autem quatenus ordinatae sunt, 
ut Dei opera manifestentur in nobis, 4 ) sive tentationes 
sunt, quibus probemur neeesse est, quia Deo accepti 
sumus 5 ) ; cuncta autem, quae toleramus adversa, Deo 

0 Proap. Aqiii*. 

in satisfactionem pro peccatis offeremus, si poeniten- 
tiae spiritu ducimur. Quapropter magno indulgentias 
lucrandi studio ad justitiae divinae pro virilius satisfa- 
ciendum et in omnibus vitae casibus crucem nostram 
tollendam efficacissime impellimur. Quo frequentius 
hoc animo ad indulgentias promerendas eluctamur, eo 
celerius ad vitae Christianae perfectionem ascendemus. 
Ut hac ratione poenarum temporalium remissionem 
quaerant, tideles saepenumero commoneantur ct dili- 
genter instituantur. 

Indulgentiis cognoscendis secundum Patrum Tri— 
dentinorum decreta °) duo de Capitulo praeficiantur. 
Nullae impostorum indulgentiae in ecclesiis sive saecu- 
larium sive regularium publicentur, quin earum litterae 
n praedictis Canonicis subscriptae et ab Antistite per 
se ipsum vel per Vicarium generalem approbatae fuerint. 

Caput IX. 

De Sacramento Extremae Unctionis. 

Adversarius noster diabolus, qui tamquam leo 
rugiens circuit, quaerens quem devoret, nihil unquam 
omittit, ut injustos laqueis suis detineat, et justis eri- 
piat thesaurum, quem fictilibus in vasis portant ; quum 
autem vitae exitum homini impendere perspicit, omnes 
suae versutiae nervos vehementius intendit : nam pa- 
rum sibi temporis superesse noscit Quamobrem cle- 
mentissimus Redemtor noster Extremae Unctionis Sa- 
cramento finem vitae tamquam firmissimo quodam 
praesidio munivit. Sacramentum hoc conferendum est 
infirmis, de quorum morte timetur et qui actuale com- 
miserunt peccatum. Igitur administrari nequit mulieri- 
bus parituris, nisi peculiaris et gravis morbus accedat 
capitis poena plectendis, pueris, qui ad usum rationis 
nondum pervenerunt , aut amentibus , qui ad eum 
nunquam eluctati sunt. Negari autem non debet 
senibus, qui annis fracti et viribus exhausti in dies 
mori videntur. Aegrotis in eodem vitae periculo con- 
stitutis semel tantum conferri potest; si autem conva- 

•) Co»c. Trident Scm. 21. e. 9. d« Hefnrnv 

I escerc coeperint et postea redeunte morbi vi denuo 
de vita periclitentur, ipsos denuo inungere licet In 
dubio parochus partem laboranti utiliorem amplectatur. 

Quamvis infirmo, a quo mortis periculum abest 
Extrema Unctio administrari non debeat, multum tamen 
cavendum, ne nimis differatur. Magna sunt beneficia, 
quae ex coelesti hac medicina in animam et nonnunquam 
etiam in corpus redundant : ne eorum quidpiam aegro- 
tantes perdant, animarum moderatores enixe studeant, 
ut eis conferatur, dum integris adhuc sensibus utuntur. 
Immisericors est eorum misericordia, qui aegroto in 
summo jam vitae discrimine constituto nihil agunt, 
quam ut salutis recuperandae spe deludatur et ab 
onuii mortis cogitatione avertatur. Suprema peregri- 
nationis hujus hora ultima est, qua merita augere, 
gratiam amissam recipere, salutis aeternae damna re- 
parare possumus, neque secunda habetur mors, qua 
primae vitium corrigi possit. „ Lignum in quocunque 
loco ceciderit, ibi erit* *). Ut igitur ad tantum sube- 
undum discrimen omnibus, quae divina clementia nobis 
paravit, auxiliis corroboremur, Ecclesia orare nos 
docet: A subitanea et improvisa morte libera nos. 
Domine! Vere autem inimici sunt hominis dome- 
stici ejus, si curis perversis efliciant, ut Domino per 
aegritudinis molestias nequidquam pulsante inlirmus, 
qiianuliu sensibus et mente integer existat, extremam 
instare luctam ignoret, atque morte ipsi improvisa oc- 
cupatus absolutionem et Extremam Unctionem spiritum 
jam agens accipiat. 

Caput X. 

De Sacramento Ordinis. 

Dominus Jesus, cum in ultima coena Apostolis 
corpus suum comedendum et sanguinem bibendum 
dedisset, eos hoc in ipsius commemorationem facere 
jussit et proinde potestate auxit faciendi, quae ipse 
fecerat. Cum resurrexisset, sicut dixerat, portis clau- 
sis ad discipulos ingressus, peccata remittendi et reti- 

I) fcccle. ll. 3. . 

nendi copiam eis fecit. Cum completis Pentecostes 
diebus omnes Spiritu Sancto repleti essent et loque- 
rentur variis linguis, Apostoli Sanctum quoque Spiri- 
tum et mira ipsius dona in virtute Ejus, qui Paraclituin 
miserat, credentibus contulerunt. Piissimus autem Re- 
demtor cum Ecclesia sua usque ad consummationem 
saeculi futurus, praeterea Apostolis et successoribus 
eorum dedit, ut usque ad consummationem saeculi po- 
testatem Sacramenta conficiendi et dispensandi et gra- 
tiam ad mysteria fidei et munia ecclesiastica admini- 
stranda necessariam ritu externo ad alios transferre 
possent. Ordinis enim Sacramentum instituit in con- 
summationem et propagationem mirabilium, quae ope- 
ratus est pro nobis. Episcopis, presbyteris, diaconis, 
quibus hierarchia divina ordinatione instituta absolvi- 
tur, cum initiantur, pro gradus varietate confertur. Ut 
sacerdotii ministerium dignius et majori cum venera- 
tione exerceri posset, ordinatissima Ecclesiae disposi- 
tione plurcs ministrorum diaconis inferiorum gradus 
adjecti et ita distributi sunt, ut, qui jam clericali ton- 
sura insigniti essent, per minores ad majores ascen- 
derent. Juxta Ecclesiae latinae disciplinam subdiaco- 
natus ex duodecimo circiter Baeculo Ordinibus majori- 
bus annumeratur, unde subdiaconis liberum non est, 
statui clericali renuntiare, coelibatusque lege ac horas 
canonicas recitandi obligatione constringuntur. Ordi- 
nes minores quatuor numero sunt ; acolythorum nempe, 
exorcistarum, lectorum et ostiariorum, qui lege eccle- 
siastica non impediuntur, ne ad laicorum statum rede- 
ant; divina tamen verba recogitent: „Ncmo mittens 
manum suam ad aratrum et respiciens retro aptus est 
regno Dei ul ). 

Ecclesia hominis in Christo renati dignitatem 
considerans exclamat: „0 felix culpa, quae nobis 
talem ct tantum meruit habere redemtorem !“ 
Quanto hoc jure agat, in sacerdotio, cujus pleni- 
tudo Episcopatus est , maxime elucet. Panem et 
vinum in Domini corpus ct sanguinem convertere 
atque peccata remittere et retinere, divina fere et An- 
ii L*ic. 1», 82. 

gelorum choris miranda potestas. Ex ejus amplitudine 
declaratur simul, quanta sacerdotes non negligentes 
gratiam, quae ordinationis sacrae virtute in eis residet, 
pro populi fidelis salute eflicere valeant. Attamen 
„ messis quidem multa, operarii autem pauci: rogate 
ergo dominum messis, ut mittat operarios in messem 
suam“ 2 ). Etiam in sanctissima hac misericordiae divinae 
dispensatione adimplentur, quae Dominus noster mundo 
denuntiavit dicens: „Vae vobis, qui saturati estis, quia 
esurietis!" 3 ) neque beneficiis divinis digni habentur, 
qui nullo eorum desiderio tenentur. Igitur Dominicis 
praesertim quatuor tempora praecedentibus populus 
opportunis admonitionibus excitetur, ut pastores et iti 
via salutis ductores, qui Spiritus Sancti gratia abun- 
dent, enixis a Domino precibus efflagitet. 

Quum sapientissima lege cautum sit, ne quis legi- 
timo sustentationis titulo destitutus ad sacros Ordines 
promoveatur, praesens Synodus Ecclesiae sanctioni ita 
satisfactura, ut aliunde dignis accessus ad sacros Ordines 
difficilior haud reddatur, constituendum ducit, circa 
titulum mensae, ea, quae hucusque in hac provincia 
observata fuere, retineri debere. Adaequet reditus an- 
nuos ducentorum florenorum hucusque consuetae seu 
ducentorum decem novissimae monetae. 

Clericis in minoribus constitutis neque in sacro- 
sancti Sacrificii celebratione, neque in aliis functio- 
nibus sacris diaconi sive subdiaconi officio fungi fas est. 

Caput XI. 

De Sacramento Matrimonii. 

Virum mulieremque Deus ipse in paradiso con- 
junxit, conjunctos mutua sibi caritate adhaerere voluit, 
qua major non esset praeter amorem Ejus, in quo dili- 
gimus, quaecunque recto servato ordine diliguntur. 
Quum autem peccatum, quod in hunc mundum venit, 
matrimonii sanctitatem polluisset, Deus et Kedcmtur 
noster ipsuin coelestibus instruxit auxiliis et ad Saera- 

*) Mattii. 9, YJ. 3S- 

J ) Lac. 0, 1». 


Digitized by Google 


«7 

menti dignitatem evexit. Gratiae, quae venerando hoe 
Sacramento confertur, ea est vis, ut conjuges cordis 
ipsi ostia pandentes caput ex rerum mundanarum fluc- 
tibus erigere ac in omni carum vicissitudine ca, quae 
Dei sunt, quaerere doceat. Quo spiritu si agantur, sibi 
invicem virtutis Christianae exemplo et incitamento 
erunt, filios ad eam, qua ipsi pollent, fidei et morum 
integritatem instituent et pietate, honestate, omriisque 
recti et decori studio quasi lux lucebunt coram homi- 
nibus. Nihil eflicacius ad disciplinam familiae juxta pie- 
tatis Christianae formam reformandam, quam matri- 
monii Sacramentum susceptum ab iis, qui bonae sunt 
voluntatis. Nihil autem reipublicae sacrae atque pro- 
fanae utilius, quam familiae disciplinam secundum cor 
Domini constitutam esse. 

Quum tanta sint bona, quae ex Sacramento matri- 
monii non solum in singulos, sed etiam in Ecclesiam et 
societatem civilem redundare possint, parochi omnes- 
que animarum moderatores ex cordibus suorum remo- 
vere studeant, quae gratiae auxilia praepedire solent. Re- 
cogitare jubeant Christi tidcles, quod lilii Sanctorum sint 
et non possint ita conjungi sicut gentes, quae ignorant 
Deum *). Idcirco connuhium inituri Deum a mente sua 
non excludant, sed ejus voluntatem diligenter explorent. 
Caveant adolcscentulae, ne falsis pollicitationibus aurem 
praebeant et nuptiarum spe deceptae in libidinum 
laqueos inducantur. Sponsis inculcandum est, quod 
licentia matrimonium praeveniente animam gravi pec- 
cato commaculent. Si elementorum fidei ignari sint, 
antequam ca edocti fuerint, ad nuptias non admittantur. 

Valde optandum et pro rerum adjunctis agendum 
est, ut matrimonii» jungendi Confirmationis jam Sacra- 
mento inuniti sint ad Deo in vocatione, qua vocati 
sunt, rite serviendum. 

Nuptiae tempore antemeridiano celebrentur.Quan- 
do justae suadeant caussae, ut in serotinum digeran- 
tur, et scandali periculum absit. Episcopus ca de re 
dispensationem indulgebit. 

Quuin nihil majus, nihil salubrius esse vel cogi- 

tari possit, quam Sacri tieium novi foederis, quo Dei 
Filius Patri victimam se pro nobis sistit, conjuges 
non exiguum lucrum fecisse putent, si juxta pium et 
ecclesiasticum ritum sponsorum Missa pro eis offera- 
tur et benedictiones ab Ecclesia praescriptae eis im- 
pertiantur. 

S. Ambrosius ait: „ Quomodo potest congruere 
caritas, ubi discrepat fides ?“*) Ideo Sacramenti gratia 
matrimonium nobilitavit, ut ejus beneficio sic transi- 
rent per temporalia, ut non perderent aeterna, atque 
in rebus hujus et futuri saeculi mutua se consolatione 
firmarent. I nde perfectioni foederis nuptialis multum 
deest, quodsi conjugum alter a recta fide alienus sit ; 
insuper frequenter accidit, ut partis Catholicae ac pro- 
lis fides in periculum adducatur. Quamobrein Ecclesia 
matrimonia mixta improbat et scmpcr improbavit. Pa- 
rochus suos ab ejusmodi eonnubiis impense dehorte- 
tur et eorum celebrationem nullatenus admittat, nisi 
debitis cautionibus praestitis dispensatio obtenta fue- 
rit. Quodsi tristis assistentiae passivae necessitas ad- 
sit, pars Catholica opportune commoneatur, quantum 
culpae adderet casu, quo aliquem matrimonii benedi- 
cendi ritum a ministro aeatholico peragi sineret. 

Parochus prudenter et discrete agat, ut munda 
per omnia sint consortia, quibus gratiae supernae au- 
xilia praesto sunt. 

Caput XII. 

De Sponsalibus clandestinis. 

Quamvis matrimonii ineundi promissio mutua, 
rata, deliberata, etiamsi verbis solummodo et absque 
testibus data fuerit, ad sponsalia valide contrahenda 
sufficiat, multa tamen sunt mala ct magna animarum 
pericula, quae ex sponsalium dandestinitate oriri nos- 
euntur 1 ). Si resiliens verum fateri nolit neque epi- 
stolas dederit, quibus mendacii coarguatur, quaevis ad 
probationem implendam via abscissa est: unde ejus- 

modi promissionibus ad mulieres seducendas tuto abuti 
potest, qui Deum judicem non timet. Praeterea cum 
matrimonii consummati vinculum nonnisi morte rescindi 
queat, in conjuge seligendo perquam matura delibe- 
ratione opus est ; ut autem 6dem suam aliquis prae- 
propero consilio obliget, in sponsalibus clandestinis 
longe facilius, quam re publicata accidit. Denique 
etiam in nectendo matrimonii vinculo rtlii familias obe- 
diant oportet Domino dicenti: Honora patrem tuum 
et matrem tuam! Quapropter nec eis licet parentibus 
insciis vel justis ex caussis dissentientibus de matri- 
monio contrahendo pacisci. Parochi ergo et confcs- 
sarii fideles a sponsalibus clanculo ineundis graviter de- 
hortentur. Scriptis exaratis vel saltem coram duobus 
sive tribus testibus fiaut. 

Capnt XIII. 

De Caussis matrimonialibus. 

Ad caussas matrimoniales summa cura et reli- 
gione tractandas omnes, quorum interest, operam 
studiose conferant. Tam judices, quam partes prae 
oculis gerant, sununain rei versari circa Sacramenti 
divinitus instituti valorem sive obligationes ex ejus- 
dem susceptione redundantes. Quamvis cunctae juris 
sanctiones ct cautiones adeurate observandae sint, 
meminerint tamen, in judiciis matrimonialibus non 
eamdem esse, ac si res mere temporales agitarentur, 
regularum juris rationem. Homo, dum exui est in hac 
lacrimarum valle, de iis tantum, quae fide divinitus 
infusa tenet, absolute certus esse potest, in ceteris, ne 
propriae quidem salutis negotio excepto, praeter 
extraordinarium revelationis supernae beneficium cer- 
titudini, quam moralem dieunt, acquiescat oportet. 
Quaelibet judicis humani sententia innititur praesum- 
tioni alieui, quam a vero haud aberrare neque cunctis 
legis cautionibus diligenter observatis absolute certum 
est. Verum publice inulto magis expedit, ut interdum 
sententia, quae a justi tramite aberraverit, firma mu- 

neat, quam ut omnium sententiarum firmitate nutante 
omnis justitiae ordo perturbetur. Unde non tantum 
leges civiles, sed etiam canones statuunt, ut sententia 
praestitis praestandis in rem judicatam transeat et 
irrevocabile inter partes jus faciat. Attamen Ecclesia 
sancta et tota pulchra regulam exceptione temperat, 
quoties peccati praepediendi necessitas id postulet. 
Nemo obligatur ad ea, quae salva conscientia prae- 
stare nequit: itaque si sententia judicis humani parti- 
bus ea permittat vel praecipiat, quae ut liceant, earum 
consensus non sufficit, jus inter ipsas facere nequit 
Judicis errore ducti sententia neque ut matrimonii 
legitime contracti vinculum solvatur, neque ut impe- 
dimentum obstans tollatur, efficere valet : quocirca nisi 
forsan matrimonium, cujus couvalidatio a partium con- 
sensu pendeat, per eam confirmatum sit, jus inter 
partes faciendo impar et quandocunque de errore 
constet, revocanda est. Recogitent igitur conjuges, si 
judice earumdem falsis depositionibus vel quibuscimque 
machinationibus in errorem ducto sententiam nullitatis 
obtinuerint, ^matrimonii vinculum coram Deo non solvi 
et etiam coram judice humano restituendum esse, 
quandocunque error probatus fuerit. Judices autem 
matrimoniorum in omni casuum varietate videant, quid 
faciant ; nam ipsi quoque non hominis, sed Domini judi- 
cium exercent 1 ). Taceat humanus afTectus: neque morta- 
lium reverentia, neque commiserationis sensus eos com- 
moveat: „Non consideres personam pauperis nee ho- 
nores vultum potentis. Juste judica proximo tuo* 2 ). 

Paterna commonitionum officia, quae separationi 
a thoro et mensa coram judice agitandae praemitti 
debent, parochus impensis studiis persolvat. Magnae 
non raro negotii difficultates. Parum nonnunquam spei 
affulget. Faciat, quae ipsius sunt: si eo ministrante 
Deus corda conjugiim conciliaverit, familiae cujusdam 
Christianae integritatem servavit. 

Ceterum Synodus statuit, instructionem, quam 
de caussis matrimonialibus pertractandis Eminentis- 
simus Mctropolita exaravit et Antistites anno 1850 

II. P»r»li|i. 8, S. 

Viennae congregati adoptandam esse censuerunt, sieuti 
hucusque in hae provincia ecclesiastica normae adinstar 
erat, imposterum quoque adhibendam et accurate ob- 
servandam esse. 

Caput XIV. 

De Saeramentalibiis. 

Maximis, quae Sacramentis conferuntur, benefi- 
ciis divina largitas minora addidit, quae tamen et ipsa 
magna ; nam nihil modicum est , quod ad vitae 
aeternae bona refertur Ritus quidam et ceremoniae 
sacrae ab Ecclesia institutae, opera praeterea pia, 
quibus Scripturae etTata gratiae divinae promissionem 
adjungunt, Sacramentalia adpellantur: quippe licet 
sanctificandi vim opere operato se exserentem non ha- 
beant. tamen, quando debita cum intentione adhibentur. 
Pater misericordiarum et luminum pios in nobis motus 
excitat, ut cis ad fidei ct spei, poenitentiae ac amoris 
attollamur actus, quorum virtute peccata venialia ex- 
piantur et cantas augetur Cum igitur nemo possit nisi 
ex speciali Dei privilegio in tota hac mortali vita pec- 
cata omnia etiam venialia vitare, et caritatis augmentis 
homo Christianus irremisso studio intendere debeat, 
sapientia, quae de sursum est, Sacramentalibus conti- 
nenter ac devote uti nos edocet: etenim ad auxilia 
superna multiplicanda et totum vitae decursum sanctifi- 
candum opem ferunt. Qui autem minora negligit, 
metuat, ne majoribus indignus habeatur. 

Sex, ad quas revocari solent, classes, innuit ver- 
sus: „Orans, tinctus, edens, confessus, dans, benedi- 
cens." Oratio Dominica, quemadmodum S. Augustinus 
docet, delet minima et quotidiana peccata; delet et illa, a 
quibus vita fidelium scelerate etiam gesta, sed poeni- 
tendo in melius mutata discedit *)• Sed et aliae preces, 
quibus Deum in spiritu ct veritate adoramus, maxime 
eae, quas prout horas canonicas ex ecclesiastica insti- 
tutione persolvimus, salutarem hunc effectum exercent. 
Aquae benedictae aspersio populum ad supernas cogi- 

lationes excitatum sanctificat et mundat; quod idem 
valet de unctionibus ceremonialibus, quae sacris aut 
benedictis oleis conficiuntur. In panis seu alius cibi 
benedictione orat Ecclesia, ut sit omnibus sumen- 
tibus salus mentis et corporis et contra omnes 
morbos et universas inimicorum insidias tutamen. 
Quodsi benedictionis memores corporis nutrimentum 
ea capiamus mente, ad quam Ecclesiae oratio nos in- 
format, in animae convertitur alimentum. Confessio 
peccatorum non sacramentalis, qualis b Missae Sacri- 
ficio et in divino ofiicio recitatur atque alias quoque 
perutiliter exercetur, confirmat augetque dolorem de 
peccatis commissis ac pro eis satisfaciendi studium. 
Eleemosyna, cui cetera misericordiae opera tam cor- 
poralia, quam spiritualia merito aequiparantur, ipso 
nos edocente Spiratu Sancto ab omni peccato et a 
morte liberat *). Sacramcntalium quoque rationem 
habent benedictio Episcopi, quem Deus fons totius 
benedictionis dispensatorem domui suae praeposuit, et 
benedictiones candelarum, cinerum, palmarum, quae 
secundum Ecclesiae institutionem peractae hominem in 
fide stantem ad altissimarum rerum memoriam erigunt. 

Titulus IV. 

De ('altu divino publico et Pietatis Christianae Operibus. 

Caput I. 

De Cultus divini publici necessitate et dignitate. 

Deo laudes gratesque adunata fidelium multitudine 
persolvere, plurimum valet ad pietatis sensus alendos 
et confirmandos ; nain prout flamma flammis acceden- 
tibus crescit, sic tides et devotio nostra exemplis 
coetus Christiani ad Dominum adorandum congregati 
augmenta capit. Praeterea generi humano sanetissima 
est obligatio, bonorum omnium auctori palam junctisque 
viribus litare. „(i!oriam meam alteri non dabo* 1 ), 
dicit Dominus. Quamvis Deus, qui ens a se atque in 
se ac per se absolute perfectum est, creaturis seu 
laudibus ab eis oblatis nulla ex parte indigeat, non velle 
tamen non potest, ut, quos sui ad imaginem liberrima 
benignitate creavit, naturae ipsis datae conformiter 
agant et proinde Summo summum honorem deferant. 
Igitur publicum Deo cultum exhibens persolvit tributum 
naturae rationali proprium, et eum, per quem sunt 
omnia, coram omnibus justissimo humilitatis obsequio 
profitetur. 

Caput n. 

De Ecclesiis. 

Deo, qui corda videt, maxime nitet ecclesia, ubi 
optimae voluntatis adoratores congregatos conspicit. 
Qui autem spiritum sanctae dilectionis adepti sunt, 
desiderio desiderant, ut coelum et terra conspirent in 
laudem Altissimi, qui coelum et terram fecit et omnem 

ornat uni eorum* Ipsa , quae optimam partem elegit 
Maria unguentum pretiosum super Domini pedes effu- 
dit; reprehensorem habuit Iseharioten, qui pauperum 
caussam praetendens pia officia perditionem vocavit; 
commendatorem habuit Christum, qui praedixit, fore 
ut* ubicunque Evangelium in toto inundo praedicatum 
fuerit, bonum, quod operata sit, opus celebraretur; 
laudesque Mariae usque ad ultimos terrarum tines per- 
- venerunt. Nunquam ab animo recedat, eumdem, qui 
Mariae obsequia probavit, Deum hominenique in tem- 
plis nostris adesse. Quum Ecclesia ex catacombis et 
domibus privatis, ubi delituerat, prodiisset, quidquid 
artium aetas illa, quidquid divitiarum imperium Roma- 
num tenebat, basilicis construendis et multiplici opere 
exornandis impensum est. Aedes sacrae, quae medio 
aevo erectae sunt, erubescere jubent sequiorum tem- 
porum gentes industria et opibus longo majores , Hde 
et cunctis, quae ad coelestia tendunt, studiis inferiores. 

Allaborandum itaque est, ut decorem domus Do- 
mini diligant fideles. Parochi satagant, ut eorum 
ecclesiae, quam optime fieri possit* exornentur. Pro 
viribus contribuere non refugiunt. Pastonun exempla 
pastorum verbis magnam ad animos commovendos vim 
addunt. Qui parum habent* recordentur viduae, quae, 
cum aera duo minuta in gazophylacium templi misisset. 
Domino teste plus omnibus dedit. Certe tamen munda 
sint omnia* et aedituis bac de re diligenter invigiletur. 

Mundissima sit pelvis baptismalis* utpote aquam 
continens, ex qua et Spiritu Sancto in Adam mortui 
renascuntur. Ibi haberi potest* ex marmore conficia- 
tur; si cx cupro constat* stannum, quo obducitur, 
frequenter renovetur, praesertim, quando ecclesiam 
h umidiorem esse contingit. 

Sacrario decenter provideatur; sera occlusum 
sit, clavim parochus custodiat. 

Neque in ecclesiis, neque in sacellis, ad quae 
populo aditus patet, imago nova sine Episcopi appro- 
batione ponatur. Tabulae pictae in domo Dei expositae 
oculis eu exhibeant oportet, quae, cum credendorum 
et diligendorum memoriam excitent, ad fidem firmandam 
et amoris ignem incendendum faciant ; nihil, quod su- 

perstitionem sapiat, contineant, omni ex parte decorae 
sint et a procaci venustate alienae. Monentur tamen 
parochi et oiunes ecclesiarum rectores, pietatis inci- 
tamenta augeri, non minui, si pulchri vere talis ratio 
habeatur; neque expedire, ut imaginibus superponan- 
tur imagines, mediocris plerumque artis documenta. 

Imagines et ornamenta, quae vetustate deformatae 
esse videntur, absque virorum peritorum consiliis non 
removeantur, ne contingat, ut rebus arte et industria 
putioribus substituantur aliae, quae nullam quain novi- 
tatis commendationem habent. In ecclesiis exornandis 
sive reparandis artis generi, cujus rationem constructio 
referi, diligenter attendatur. 

Nemini ecclesiam vel sacellum publicum exlruere 
licet, quin ab Episcopo licentiam scriptis mandatam 
obtinuerit. Antistes re ad ipsum delata curam habebit, 
ut locus inspiciatur: idoneum repertum adprobabit; 
examinabit quoque, an provisum sit de supellectili, nec 
non de dote, quae fabricae conservandae sufficiat. Fa- 
cultate concessa aedis construendae spatium et primus 
lapis statis caeremoniis dicetur. Quaevis ecclesia sive 
sacellum publicum aut ab Episcopo consecretur, aut a 
presbytero, quem delegaverit, benedictione et precibus 
lustretur : quod ante quam factum sit, divina ibi officia 
celebrare nefas est. 

Nulla ecclesia, nullum sacellum publicum absque 
justa caussa et Episcopi auctoritate diruatur vel ad 
usus profanos convertatur. 

Gapnt III. 

De Festorum dierum Sanctificatione. 

Cum in poenam hominis, quisieuti Deus esse vo- 
luit, terra maledicta sit, labores, in quibus ex ea co- 
medit, accedunt concupiscentiae pravae, ut quasi jugo 
imposito eum incurvent et deprimant, nisi oculis ani- 
moque ad coelum erigendis curam impendat. Idcirco 
Dominus ad Moysem locutus est dicens: „ Videte, ut 
sabbatum meum custodiatis, quia signum est inter me 
et vos in generationibus vestris, ut sciatis, quia ego 

Dominus , qui sanctifico ros. Qui fecerit in co opus, 
peribit anima illius de medio populi ejus“ '). De Domi- 
nicis festisque diebus, qui sabbatorum religionem per- 
fectiori cultu propagant, eadem lex populo Christiano 
indicta est. Dies Domino peculiari modo sacri laborum, 
qui temporalia attinent, interstitia imperant et mentis 
cogitationes cordisque desideria ad superna con- 
vertunt. Solemniori cultu divina peraguntur, con- 
ciones sacrae habentur, vespertina adduntur officia. 
Quum ffdeles olim Dominicis et omnibus, quibus pos- 
sent, diebus ad mysteria fidei celebranda ultro conflue- 
rent, insuperbabito persecutoris gladio eis impendente, 
Ecclesia post modum explicita sanctione statuit, ut Do- 
minicis saltem festisque diebus sacrosancto Missae 
Sacrificio adsint; et ejus mens est, ut Verbi divini prae- 
dicationem audire aliisque pietatis exercitiis vacare 
non omittant. Quae licet ad singulorum salutem perti- 
neant, signum tamen simul sunt inter Dominum et po- 
pulum, qui, cum diem Domini observantia condigna 
sanctificat. Regem saeculorum profitetur et sanctifica- 
tionis gratiae viam steniit. I nde qui religioni everten- 
dae student, Dominicae sanctificationem magnis odiis 
persequuntur et nihil uon agunt, ut, quamdiu hostia pla- 
cabilis offeratur et Christus ex suggestu praedicetur, 
communium dierum strepitus laborque producatur; 
horas pomeridiunas delectationibus adseribunt. qua- 
rum in supplementum feriam secundam addunt 
Si voti compotes facti Dominicae sanctificationem 
opprimere possent, instaret pejus quid, quam sup- 
plicium veteris testamenti lege sabbati conteintori- 
bus decretum. „(>ens enim et regnum, quod non 
servierit tibi, peribit . u ’) Populi Evangelii lumine 
collustrati eadein lege utuntur, quam Capharnao Do- 
minus statuit: quod cum Dei in carne ambulantis ho- 
spitio usque ad coelum exaltatum fuerit, beneficio 
spreto usque ad infernum demersum est 3 ). Qui rebus 
labilibus ita intenti sunt, ut, ubicunque earum augen- 
darum spes quaedam affulgeat, Christum et Ecclesiam 

ejus flocci habeant, vestigia sequuntur Judaeorum de 
Christi moile deliberantium. Temporalia perdere timue- 
runt et vitam aeternam non cogitaverunt, et sic utrum- 
que amiserunt 4 ). 

Ceterum industriae utilitatem praetexentium ina- 
nes plane causationes sunt. Habentur gentes a tide 
Catholica alienae, quae, cum terrenis rebus augendis 
summa industria et pari successu allaborant, ex Domi- 
nicae colendae praecepto id retinent, ut in ea sollicita 
religione quiescant; hominibus Catholicis Dominicae 
coutemtoribus ne umbram quidem excusationis relin- 
quentes. Cndequaque igitur sapientiae laudein meren- 
tur leges Austriacae, quarum patrocinio dierum sa- 
crorum cultus adversus paucorum avaritiam sive licen- 
tiam detenditur, ne horum exemplis contagio ulterius 
propagetur. 

Fxtant nihilominus his in regionibus, quibus ipsis 
diebus Domino sacris ita ministrandum sive serviendum 
est, ut etiam Missae audiendae copiam aut difficillime aut 
omnino non habeant. Ilis animarum periculis, quan- 
tum res sinat, declinandis animus advertatur et prae- 
sertim agatur, ut numerosissimis hominibus, qui via- 
rum ferrearum rebus occupantur, diebus Dominicis et 
festivis aditus ad Sacrificium novi foederis pateat. 

S. Leo M. dicit: „liationale et quodammodo re- 
ligiosum videtur per diem festum in vestitu nitidiore 
prodire et habitu corporis hilaritatem mentis osten- 
dere" 5 ). Diei Domino festi cultus etiam in externis 
festivus sit. Fidelibus integrum est, post divina perso- 
luta officia mentem relaxare animumque recreare, 
quin timorem Domini et innocentiam christianain vio- 
lent. Cuin autem Dominicis festisque diebus ideo ab 
operibus mundanis cessandum sit, ut divinis liberius 
vaeare possimus, reprobanda est desidia eorum, qui 
Missa vix ac ne vix quidem audita de otio tantum et 
deliciis cogitant. 

Parochi impensam operam navent, ut pro rerum 
conditione his praecipue diebus nihil desideretur, quo 
mysteriorum Dei reverentia augeri ac pii fidelium af- 

V) S. Aujrust- Irtel. 40. in Joan. 

*) Leo M. serai- 40. c. 1. 

Tectus inflammari possint. Officium divinum hora statuta 
praecise exordiantur. Si adesse differat parochus» 
parochiam morae taedium vitaturi accedere et ipsi 
different, ncglige ntiores negligentiae praetextum habe- 
bunt, et omnis ordo turbabitur. 

Caput IV. 

De Verbi divini Praedicatione. 

S. Gregorius INazianzenus insignem inter Eccle- 
siae Doctores locum tenens Verbi Dominici dispensato- 
res admonet: „Mihi quidem res minime vulgaris par- 
vique spiritus esse videtur verbi perinde ac tritici 
mensuram tempestive cuique dare et dogmatum nostro- 
rum veritatem cum judicio dispensare; praesertim apud 
multitudinem, quae ex variis aetatibus animique affec- 
tionibus conflata est ac musici cujusdam instrumenti 
multis fidibus constantis in modum variis pulsibus 
opus habet, difficile est, ejusmodi orationem invenire, 
quae omnes concinnare ac scientiae lumine collustrare 
possit" i ). Itaque Christum praedicandi munere func- 
turi praeparationem diligentem praemittant; „male- 
dictus est, qui facit opus Domini fraudulenter" i ). Ut 
sermonibus virorum pietate et doctrina praestantium 
utantur, minime improbandum ; in sancto hoc et salutari 
ministerio non de auctoris gloria quaerenda, sed de 
grege Christi pascendo agitur, et laudem merentur, 
qui fidelibus profutura formicarum ad instar undique 
comportant. Sacram Scripturam assidue relegant; 
nam et vitae ct veritatis fons est. Adeant Ecclesiae 
Patres et Doctores, qui ex limpidissimo fonte aquas 
Salvatoris impigre hauserunt. 

In populo fideli concionibus instituendo parochi 
cateehisinum ex decreto Concilii Tridentini eorum in 
usum edituin ducem sequantur. Ita conciones suas dis- 
ponant, ut anni curriculum non absolvant, quin popu- 
lum de praecipuis fidei mysteriis mandatisque divinis cx 
suggestu instituerint. Ad catechismum dioecesanum 


■) S. Gregor. Nu. oril. II. (ili** 1.) i. 35, 30. 
*) Jerta. 48, 10. 

frequenter recurrant, ejus verba exponant, sacrae 
Scripturae et sanctorum Patrum eloquiis confirment, 
exemplis pro re nata dilucident. Doctrinae soliditati 
multum derogat nutantium verborum varietas, licet ad 
eundem sensum exprimendum tendant. Si explicationes 
uberiores adhibeant, curam simul agant ut populus 
fidelis intelligat, quam optime ista disciplinae, qua a 
pueris eruditus fuerit, respondeant. (Juum autem omni- 
bus omnia fieri debeamus, Synodus non improbat, sed 
potius commendat et praecipit, ut Evangelii praecones 
pro re nata etiam ornatiori sermone utantur. Eorum, 
qui conveniunt, indoles et indigentiae spirituales pru- 
denter ponderandae et cuncta ad animas Deo lucran- 
das pia assiduitate componenda sunt. 

Kvangelii explanatio non negligatur. Ubi parocho 
imus saltem lahoruin socius praesto est. in Dominicis 
et festis praeter copiosiorem sermonem ante vel inter 
Missam, quae solemniori ritu celebratur, dicendum 
mane in Evangelium ea die legendum homilia brevis 
facilisque habeatur. 

Sacerdos Christum praedicans Christi rebus in- 
tentus esto, de suis ne cogitet quidem. Regulam teneat, 
de sc ipso nullatenus loquendum esse, neque facile sibi 
persuadeat, justam haberi exceptionis caussam. De 
injuria, quam acceperit vel accepisse credat, cum pa- 
rochianis nunquam ex suggestu sacro expostulet. Mu- 
neris sui partes explet, si de peccatis, quae frequen- 
tiora apud suos occurrant, accuratius tractet, in eo- 
rum foeditatem invehatur, oppositae virtutis praemia 
et decora commendet; attamen nunquam singulorum 
scandala ita describat, ut nomen reticuisse parum re- 
ferat. Parochus hominem, per quem scandalum in 
plebem venit, ad se accersat et solus cum solo agat vel 
seniorum communitatis officia adhibeat. Publicae in 
peccantes declamationes cos pro temporum ratione 
magis exacerbare, quam ad salutem confundere solent, 
imo magnae inde liles et difficultates enasci possunt. 

Capat V. 

De Doctrina Christiana. 


Etiamsi per provinciam Viennensem nulli paro- 
chiae sua desit schola, in qua pueris praeter res ad 
vitae temporalis usus spectantes fidei rudimenta statis 
horis tradantur, parochi tamen non negligant, die 
Dominica pueris in ecclesia doctrinam Christianam ex- 
ponere, et quein in rudimentis fidei progressum fece- 
rint, explorare. Ita taincn institutionem adornent ac 
dirigant, ut etiam adulti eam Jubente animo frequentent 
et cognitionum, quae regnum coelorum spectant, con- 
tinuam renovationem habeant. 8. Cyri Ilus Hierosoly- 
mitanus, cujus catecheses insigne antiquitatis Christia- 
nae monumentum sunt, rudium in fide magistros com- 
monet: „ Aedificium quoddam catechesin esse puta. 
Nisi fodiamus et fundamentum ponamus, nisi ordinata 
serie structurae vinculis apte conjungamus domuin, ne 
quid hians reperiatur, aedificatio debilis fiet. Oportet 
ergo lapidem lapidi apponere et angulum angulo con- 
jungere, ut firma hoc modo aedificatio ascendat. Ea- 
dem ratione tibi tamquam lapides cognitionis adferi- 
raus* , ). Haec sancti Patris monita sequantur parochi, 
cum doctrinam Christianam exponunt. Juxta catechismi 
dioecesani ordinem normamque progrediantur, con- 
gruas explicationes et illustrationes addant; paucis 
quoque in auditorum memoriam revocent articulos 
fidei, sine quibus res dilucidanda recte intelligi nequit. 
Coronidis loco fidei et morum praecepta, de quibus 
actum sit, ex ordine recolant et pias aliquas commoni- 
tiones addant. 

*) CyriM. Hier mu 1. Pro«atetfa. §. 6. 

De Cantu ecclesiastico et Musica. 

Quum ea sit hominis conditio, ut ad animi affec- 
tus signiticandos et excitandos sonus apte dispositus 
maxime valeat, cantus et musica a laudibus divinis 
nunquam abfuerunt. Curribus Pharaonis et exercitu 
ejus in mare projectis Moyses et (ilii Israel carmen 
cecinerunt Domino, et Maria prophetissa sumsit tym- 
panum in inanu sua egressaeque sunt omnes mulieres 
post eam cum tympanis et choris. In templo Hieroso- 
lymitano Levitae numerosissimi deputati erant, qui 
Dominum in psalmis laudarent et canticis, in citharis 
et cymbalis jubilationis. Ritum hunc sacrum Ecclesia 
novi testamenti suam in liturgiam ita transtulit, ut om- 
nia, quae pietatem impedirent magis, quam augerent, 
omnino semota vellet. Vocum modulatio et organorum 
sonus id praestet oportet, ut altius haereat sensus ver- 
borum sacrorum. Nihil igitur habeat, quod mundum 
sapiat aut ex theatrorum symphoniis desumtuni effi- 
cacius sit ad animi fragilium amore vulnerati tumultus, 
quam ad sanctae dilectionis sensus exprimendos; 
neque tolerandum, ut cantus, qui redemtionis mysteria 
in Missae Sacrificio renovata comitatur, spectaculi 
profani vicem subeat. Quamvis nostris in regionibus 
fieri nequeat, ut homines saeculares a choro arce- 
antur, nemo tamen admittatur, cujus conversatio no- 
toria labe contaminata sit. 

Scholae puerorum ad cantum ecclesiasticum 
effomiandorum . modo rite dispositae sint, decori 
cultus divini egregie consulunt: unde in ('athedra- 
libns saltem ecclesiis, ubi adsint, augeantur, ubi 
desint, instituantur. 

Capnt VII. 

Dc Oratoriis privatis. 

Admodum optandum est, ut Dominicis et festis 
diebus parochiae adscripti omnes in ecclesia paro- 
rhiali conveniant, et nobilitate opibusque inter suos 
potiores pietatis exemplo ceteros accendant ; neque 
parum deest incitamentis, quae ex devotionis commu- 
nione derivantur, si nobiles secundum carnem pietatis 
suae exercitia domibus privatis recondant. Locorum 
tamen distantia, infirmitas et aliae caussae edicere 
possunt, ut nonnulli in oratoriis intra privatas eorum 
aedes contentis etiam Dominicis festisque diebus, 
Koleiiinioribus tamen plerumque exceptis. Missam au- 
dire permittantur. 

Patres Tridenlini decreverunt: «Ne ve (Episcopi) 
patiantur, privatis in domibus et omnino extra eccle- 
siam et ad divinum tantum cultum dedicata oratoria ab 
iisdem Ordinariis designanda et visitanda sanctum hoc 
Sacrificium a saecularibus seu regularibus quibuscunque 
peragi 1 ).** Ex quo tempore jus permittendi, ut in alio 
loco, quam in ecclesia aut iu oratorio ad divinum cul- 
tum dedicato hostia divina litetur, Sedi Apostolicae 
reservatum est 2 ). Quando obtineri contingat indultum 
de Missa iu privato quodam laicorum oratorio cele- 
branda, ejus litterae curiae episcopali exhibendae 
sunt. Antistes curam gerat, ut locus oratorio desti- 
natus diligenter examinetur. Decorus sit oportet et se- 
paratus a cubilibus, ubi res profanae tractantur. Altare 
parieti inhaereat; supellex necessaria adsit. Orato- 
rium ad alium locum transferri nequit, nisi eadem in- 
quisitione habita idoneus repertus fuerit, ludulti tenor 
strictissimae interpretationis est. Unam tantum Mis- 
sam, nisi secunda expresse concessa sit, et eam so- 
lummodo indultariis praesentibus celebrare licet. Ei 
assistentes praecepto. Missam diebus Dominicis et 
festis audiendi, non satisfaciunt, nisi ex iis sint, quibus 
ut satisfaciant, expresse indultum sit. Diebus solem- 
nibus Paschalis Resurrectionis. Pentecostes. Nativi- 

‘) Se*». 21. 

•) Bcnedift. XIV. Earyel. Mfpno §. II. 

latis Domini nostri Jesu Christi et aliis solemnioribus 
diebus, praesertim die Epiphaniae et Ascensionis Do- 
mini, Annuntiationis et Assuxntioni * Beatissimae Mariae 
Virginis, omnium Sanctorum, nec non Sanctorum Apo- 
stolorum Petri et Pauli ae titularis ecclesiae Sacrificium 
divinum in oratoriis privatis celebrari non potest 3 ), 
nisi facultas ad aliqua vel et omnia festa illa expresse 
extendatur. 

Sacerdotes in oratoriis privatis celebraturi indulti 
Apostolici tenorem attente examinent, neque praeter 
ejusdem limites divina ibi facere audeant. 

Vetitum est, in iisdem locis sacram Eucharistiam 
sine licentia ab Episcopo impertita quibuscunque di- 
spensare 4 ). Sacrosanctum Sacramentum ibi asservare 
nefas est. 


Capnt VIII. 

De Cultu Beatissimae Mariae Virginis, S. Joseplii et Omnium Sanctorum. 

Quamvis sempiterna Domini virtus et divinitas 
per visibila. quae fecit, manifesta nobis reddatur, per- 
fectiori tamen et nobiliori longe ratione ex iis intelli- 
gilur, quae Spiritus Dei in Sanctis suis agit. Adame- 
mus igitur, visibilia praetergressi, mentem elevare ad 
Sanctos, quibuscum Deum videre desideramus. Admi- 
remur Altissiini majestatem et bonitatem, quae ex eis 
quasi ex purissimo quodam speculo resplendet. Hono- 
remus. quos Omnipotens honorat, et in quibus Patris 
omnipotentis Filius adimplet, quae promisit dicens : 
„ Beati servi illi, quos, eum venerit Dominus, invenerit 
vigilantes : amen dico vobis, quod praecinget se et fa- 
ciet illos discumbere et transiens ministrabit illis** 1 ). 
Imploremus auxilia cum Christo regnantium : nam Do- 
minus. ut clarificaret merita passionis suae in eis, et 
gratiae praesidia nobis multiplicaret, ipsos deprecato- 
res et intercessores nobis dedit, multumque orant pro 
populo Dei et pro sancta Ecclesia. 

*) Bened. XIV. Ma?no §. 12. 

») Ibid. $. 15. 

•) l.ui*. 12. 37. 

Nihil splendidius est illa, quae splendorem con- 
cepit: Virgo, ex qua sol justitiae ortusest, inter crea- 
turas sicut i sol inter sidera lucet. Potens est, pia est 
Dei mater Maria. Potentiis coelestibus faciem velanti- 
bus humanum genus illi offert, quem genuit. Ipsa te- 
nente non corruimus, ipsa protegente non metuimus, 
ipsa intercedente digni efficimur promissionibus Christi. 
Igitur prae omnibus Sanctis et Electis Dei colamus 
Dominam et Advocatam nostrain assiduisque precibus 
ad catn clamemus, ut misericordes oculos ad nos con- 
vertat. 

Probatissima est precandi forma, quae, cum sa- 
lutatione angelica pie iterata quasi rosis rosas jungat, 
rosarii nomen haud immerito tulit. Rosarii devotione 
gaudeat indoctus, nec eam aspernetur doctus, humili- 
ans se sicut parvulus, ut major sit in regno coelorum 3 ). 
Omnes autem precum coronam ita texere studeant, ut 
mentem ad benedictam inter mulieres et benedictum 
fructum ejus erectam teneant et mysteria reparationis 
nostrae per singulas decades disposita ex intimo animi 
sensu recolant. 

Pius et optiniusmos est, Virginis Dei matris cultui 
mensem Majum singulari ratione addicere. Campis sil- 
visque decor suus rediit, coelum ridet, flores florent : quo 
animus rerum divinarum amans invitatur ad memoriam 
Reginae, quae velut e spinis mollis rosa surrexit acutis, 
nil, cpiod laedat, habens 3 ). Monentur igitur parochi, 
ut ubi fieri potuerit, mense Majo in honorem Beatis- 
simae et Immaculatae Virginis Mariae juxta ordinem 
ab Antistite dioecesano praescriptum aut approbatum 
publica pietatis exercitia haheant. 

('uncti, quibus Christum adorare et Mariam cele- 
brare sanctum et dulce est, S. Joscphum devote culant. 
Christi pater putabatur et patris officia ei exhibuit. 
Sponsus erat Mariae, testis mysterii incarnationis, 
custos Filii Patris omnipotentis et Sponsae Spiritus 
Sancti. Filius David justus et humilis confundit super- 
biae humanae fastum. Apud homines faber lignarius 


*) Math. 18. 

*) Scitui. carni, purh. II. ?. M. 30. 

dicebatur, in coelis ineffabili fulget gloria, neque 
Christo, qui ei ut patri subditus fuit, neque Maria, 
quam in sua recepit, eum negantibus. 

Communis praeterea omnium Catholicorum caussa 
est, eximium cultum impendere S. Michaeli Arehan- 
gelo. Principi militiae Angelorum, salutis signifero, qui 
bellum cum dracone victor commisit, et in illo ultimi 
discriminis tempore magnus adjutor consurget; S. 
Joanni Baptistae, praecursori Domini, qui in matris 
utero 8anctiiicatus Regem saeculorum baptizare meruit; 
S. Petro, Apostolorum Principi, super quem Dominus 
aedificavit Ecclesiam suam ; S. Paulo, Apostolo gen- 
tium, qui vas electionis est et praedicator veritatis in 
universo mundo; S. Joanni, discipulo, quem Dominus 
dilexit, virgini, cui virginem Matrem commendavit, 
aquilae, cui revelata sunt secreta coelestia. Conspirent 
omnes, qui provinciam sive dioecesim incolunt, in 
venerationem Sanctorum, quos Deus in providentia 
sua provinciae sive dioecesi patronos dedit. Peculiari 
autem et quotidiana devotione singulus quisque inten- 
dat Cocliti, quem cum regenerationis Sacramento pro- 
tectorem accepit, et Angelo Custodi, qui missus a 
Domino eum comitatur in omnibus viis ejus. 

Capat IX. 

I)e Exercitiis spiritualibus publicis. 

Exercitia spiritualia publica, (piae missionum 
nomine veniunt, utilitatem insignem allerunt. Cum con- 
cionibus per plures continuos dies habitis praecipua 
credendorum capita proponantur et veritates aeternae 
justa connexione invicem se illustrantes exhibeantur, 
facilius supplentur, quae homines ignorant, efficacius 
inculcantur, de quibus parum curant. Pia multitudinis 
confluentis studia mutuo se accendunt et alunt Func- 
tionibus et exercitiis sacris per totum ferine diem dis- 
positis plerique devotione consueta majori adsunt, 
animum ad peccatorum confessionem impensiori studio 
parant et ex corporis Dominici susceptione ampliores 
fructus percipiunt. Eorum etiam, (pii curiositate duce 

accedunt, multi voce Domini ad ostium stantis commo- 
ventur. 

Cum igitur Deus totius gratiae missionibus prae- 
dictis non infrequenter utatur, ut impios ad se con- 
vertat et eos, qui neque calidi neque frigidi sunt, igne 
Spiritus Sancti foveat, atque ipsae locum simul teneant 
renovationis spiritus, sine qua pietas conservari et 
augeri vix potest, rite habitae omnibus ubique saluta- 
res esse probantur. Quodsi autem parochiae sint, in 
quibus pietatis studium frigescere et Sacramentorum 
frequentatio remittere coepisset, vel ubi superabun- 
dante populi numero parochus ovibus quaerendis et 
pascendis sufficere nequeat, animarum salus, suprema 
Episcopi lex, ut ad missiones confugiatur, districte jubet. 

Caput X. 

De Exorcismo. 

Certissimis sacrarum Litterarum testimoniis con- 
stat. permittente Eo qui, angelis tenebrarum quemad- 
modum maris desaevientis fluctibus imperat, daemones 
facultatem habere, humana corpora obsidendi. Ex quo 
draco antiquus ligatus est et in abyssum missus, us- 
quedum in modicum tempus dentio solvatur *)> tre- 
menda haec occultorum Dei judiciorum exempla raro 
occurrere coeperunt. Magnum aliquid sunt exorcismi, 
qui potestatem Ecclesiae in diabolum et angelos ejus 
collatam patefaciunt. Quum rite eis adhibitis infernus 
contremiscat, sollicite cavendum est, ne inane reddan- 
tur spectaculum, de quo aemulationem Dei secundum 
scientiam habentes dulcant, et impii aut levioris in- 
genii homines cavillentur: quod facile evenire posset, 
si in mulierem hysterico malolaborantcm aut in quem- 
cunque naturali morbo detentum praepropero consilio 
proferrentur. Nullus ergo qualisciinqiic sacerdos 
audeat, eos, quos energumenos judicet, exorcismis 
adjurare, nisi ab Episcopo dioecesano facultatem 
scripto exaratam acceperit. 

*) Apoml. 30. 3. 3. 

Caput XI. 

De Jejunii ecclesiastici praecepto. 

Dominus praedixit, fore, ut discipuli ejus, post- 
quam sponsus ablatus sit, jejunarent 1 ). Ut magistri verba 
opere implerentur. Apostoli et qui Apostolis praedi- 
cantibus crediderunt, sanctis studiis egerunt. Ne fer- 
vor remitteret, legis ecclesiasticae sanctio accessit. 
Nostris temporibus dispensationibus indulgenter coii* 
cessis antiquior jejuniorum rigor ita temperatus est, 
ut ex pia corporis afflictione parum remaneat. Attamen 
vel in minimis jucundi aut commodi quidpiam Dei in- 
tuitu sibi negare auimum confirmat et ad patriam, 
quam in coelis habemus, erigit; nihil tam exile haberi, 
a quo Dei intuitu abstinere nimium non videatur, fidei 
emortuae documentum est. Igitur praecepto Ecclesiae 
meritum obedientiae ac sui abnegationis populo Chri- 
stiano lucrandum proponitur; attamen majorem quoque 
dignitatem temporum ratio jejunii ecclesiastici obser- 
vantiae addit; lidei Catholicae professio est, cui se sub- 
ducere nemo tutum censeftt memor Domini dicentis : 
„Qui negaverit me coram hominibus, negabo et ego 
eum coram Patre meo, qui in coelis est“ *). Haec 
parochi et confessarii fidelibus opportunis commoni- 
tionibus ante oculos ponant, ut eos pudeat, escam 
corruptibilem animae suae saluti et Dei honori ante- 
ponere. 

Caput xn. 

De Propagationis fiilei auxiliis. 

Quum occultis Dei, qui abyssum intuetur, judiciis 
tot supersint gentes in tenebris et in umbra mortis 
sedentes, eximium caritatis fraternae opus est, nomen, 
in quo nos salvos fieri oportet, eisdem annuntiare. 
Non longe ab apostolico hoc munere abest labor 
eorum, qui Catholicis inter populos acatholicos agen- 
tibus verbum et mysteria Dei dispensant. Cum igitur 

•) 9 , ts. 

«) MaMb. 10, 32. 

beneficio divino in confessione verae fidei nati et 
omnibus salutis operandae inediis locupletati simus, ut 
Jesu Christo in iis, pro quibus mortuus est, gratiarum 
quidpiain rependamus, de fratribus morti secundae 
eripiendis pia sollicitudine cogitemus. Qui vocati non 
sunt, ut ad fidei propagationem laboribus suis con- 
ferant, eam eleemosynis saltem promoveant. Si elee- 
mosyna pane egentibus data animam a morte liberat 
et non sinit eam ire in tenebras, quanta erunt praemia 
eleemosynae propter Christi amorem erogatae, ut 
panis vitae aeternae Christum nescientibus frangatur! 

Sunt, qui sancto operi invidiam concitaturi multis 
commemorent, quot apud nos pauperes, quot eccle- 
siarum indigentiae habeantur. Hoc autem non dicunt, 
quia pauperum vel ecclesiarum utilitas tanto eis cordi 
est; nam magni quid se peregisse autumant, si his 
rebus micas de eorum mensis cadentes impenderint; 
sed quia de Dei honore et beneficii, quo ad fidem 
vocamur, magnitudine parum curant. Ubi caritas 
diffusa in cordibus nostris usque ad eos, qui longe 
sunt, fratres pertingit, multiplicabit quoque auxilia 
fratribus nobiscum degentibus in temporalibus et spi- 
ritualibus administranda. Dilatentur spatia caritatis et 
ejus efficacia crescet. 

In provincia Viennensi Antistitum mandatis stabili- 
tum est, ut die S. Leopoldo sacro pro missionibus 
Americae septemtrionalis et in hebdomada majore pro 
terra sancta in omnibus ecclesiis collectio fiat. Syno- 
dus congregata in nomine Ipsius, qui omnes homines 
salvos esse vult, sanctam hanc ordinationem confirmat 
et parochis praecipit, ut, antequam eleemosynae colli- 
gantur, populum de operis, in cujus societatem vo- 
ratur, dignitate instituant et commoneant. Praeterea 
in festo Epiphaniae Domini, quo gentium et nostram 
ad fidem vocationem celebramus, vel alio die secun- 
dum Antistitis dioecesani arbitrium ad succurrendum 
missionibus per Orientem dispositis collecta habeatur. 
Ceterum , quae ad ista raritatis officia efficacius 
dirigenda spectant, lege dioecesana ordinabuntur. 

Caput XIII. 

De Vita religiosa. 

Sapientia aeterna adolescenti, quid adhuc ipsi 
desit, quaerenti dixit: „Si vis perfectus esse, vade, 
vende, quae habes, et da pauperibus et habebis the- 
saurum in coelo, et veni, sequere me!* 1 ) Et cum Spi- 
ritus Sanctus effusus esset, ut renovaret faciein terrae, 
et Apostoli virtute magna testimonium redderent re- 
surrectionis Domini nostri, qui credebant, possessiones 
et substantias vendebant et dividebant illa omnibus, 
prout cuique opus erat 2 ). Hac doctrina imbuti et his 
exemplis formati erant sancti et Deo placabiles viri, 
qui vitam religiosam instituerunt trium votorum funda- 
mento superstructam. Disciplinae regularis professione 
animoque alumni non tantum voluptatibus et bonis hujus 
mundi se abdicant, sed etiain ipsam ea habendi spem 
et voluntatem exuunt, ut aeterna gaudia securius spe- 
rent; proprio judicio et sensui renunciant, praepositis 
in cunctis, quae legi divinae non adversantur, perfec- 
tam obedientiam exhibentes, ut Deum ducem habere 
plenius confidant. Intima et suorum et sui abnegatio 
vitae religiosae adinstar animae corpus animantis et 
regentis est, et quidquid decoris ct meriti habet, ab 
ipsa defluit. Haec hominis de se mundoque victoria 
mirabilis est Spiritus Sancti operatio, mirabilior poe- 
nitentiae operibus, quae ad ipsam conservandam et per- 
ficiendam ordinantur et ideo, quia fructus ejus, sacrifi- 
cium sunt acceptabile coram oculis Domini. Sui abne- 
gationis afflatu vita religiosa vivum et vivificum docu- 
mentum est fidei, quae in coelis habitat, et amoris, 
qui regnum mundi et omnein ornatum saeculi contem- 
nit, atque animi concupiscentia majoris exemplo infir- 
mos erigit, desides excitat, carni servientes pudore 
suffundit, non raro et fidem negantes percellit. Ipsa 
insuper potens est in omni operatione, qua Deus co- 
ram hominibus glorificatur, et Filio Dei misericordiae 
oflicia in cohacrcdibus exhibentur. Qui praeter Deum 
nihil quaerunt, expeditiores sunt ad fratrum necessita- 

») MatOi. 10.21. 

•j Aci 2, 44. 45. 

tibus subveniendum, et incensi caritate, quam auro et 
argento pretiosiorem esse, etiam operum exteriorum 
argumento probatur, unitisque per obedientiae legem 
viribus majora facile efliciunt, quam homines, quibus 
pecuniae et honoris stimulos addere oportet. Opes 
autem, quas communitas tenet, paupertatis religiosae 
instituto in egenorum auxilia piosque omnes et eccle- 
siasticos usus mirifice multiplicantur, non absimiles 
quinque panibus, quibus Dominus populum ad ipsum 
confluentem aluit. Quapropter insipiens erat sapientia 
eorum, qui sacrae et profanae reipublicae utilitatem 
praetexentes, regulares parochiaii animarum curae, 
juventutis institutioni et aegrotorum levamini ita dica- 
tos vellent, ut omnibus, quibus vitae regularis spiritus 
nutritur et confirmatur, internccinum bellum indicerent. 
Alimentis subtractis flamma decrescit et extingiiitur. 

Ecclesia Christi sponsa inter praecipua orna- 
menta. quibus ad nuptias Agni se praeparat 3 ), vitam 
vere religiosam nunquam non retulit, et ejus patroci- 
nium eximia cura suscepit. Ecclesiae menti et manda- 
tis insistens, imo Jesu Christi ipsius monitis obtempe- 
rans Concilium hoc in Jesu Christo congregatum vi- 
tam religiosam, qualem Jestis Christus adumbravit et 
Ecclesia commendat et propagat, ipsum quoque com- 
mendat et nihil, quod ad eam tuendum pro re nata 
conducere possit, negligendum esse decernit. 

Quo majori quis caritate Regi, qui sedebit super 
sedem majestatis suae, conjunctus existit. eo uberiori 
fructu etiam in intirmis et in carceribtis justa licet 
sententia detentis eundem Kegein visitabit. Synodus 
itaque adplaudit piis Augustissimi Imperatoris studiis, 
quibus effectum est, ut ad curam habendum carcerihus 
detentorum nec non in nosocomiis publicis decumben- 
tium, sorores, quas misericordiae dicunt, aliaeque con- 
gregationes caritate Christi conspicuae multis in locis 
adseitae fuerint; desiderat, ut sacrorum Antistites opus 
salutare, quantum res sinat, foveant et protegant, 
atque Patrem misericordiarum incrementa largiturum 
sperat. 

•) Apocal. IV, 7. 

Capnt XIV. 

De Sepultura ecclesiastica. 

Ecclesia eos, qui in carne viventes beneficiorum 
ejus consortes fuerunt, etiam postquam ad Dominum 
migraverint, officiis suis prosequitur. Fidelium in com- 
munione ecclesiastica defunctorum corpora ritibus 
sacris in loco sacro conduntur, usque dum resurgant 
ad vitam, quae finem non habet. Catechumeni, qui, 
dum ad Baptismi gratiam aniinum pararent, ex hac 
vita vocati sunt, sepultura ecclesiastica efferantur; hos 
enim Baptismate flaminis renatos esse merito praesu- 
mitur; neque sepultura separari debent, qui fide et 
caritate nobis conjuncti erant. Infans in utero matris 
fidelis simul eum ea defunctus, simul cum ea sepul- 
erum habeat. 

A sepultura ecclesiastica arceantur oportet in- 
fideles, haeresi aut schismate ab Ecclesia alieni, ex- 
coiiiinunicati notorii et vitandi, parvuli etiam ex pa- 
rentibus fidelibus oriundi, qui sine Baptismate defuncti 
sunt, nec non, qui mentis compotes mortem sibi ipsi 
consciverunt, nisi forsan aliquo tempore superstites 
tanti piaculi poenitentia tacti fuerint. Ubi medici cen- 
suerint, hominem morbo laboravisse rationis usum 
praepediente, eoruin judicio standum erit, ni circum- 
stantiae, ex quibus eum mentis compotem fuisse me- 
rito colligeretur, plene probatae essent. Prudente ob- 
versante dubio funus ecclesiastico quidem ritu, sed 
omni majori apparatu secluso terrae mandetur. 

Sepultura ecclesiastica pariter denegetur eis, qui 
in actu duelli vel in alio peccato gravi et notorio de- 
cesserint, nec aliquod resipiscentiae signum dederint, 
vel, qui imminentis sibi mortis eonscii extrema Eccle- 
siae Sacramenta ipsis oblata praefracte ac coram testi- 
bus respuerint; iis praeterea, de quibus publice con- 
stet, quod non susceperint semel in anno Sacramenta 
Confessionis et ('ninniuiiionis et absque ullo contritio- 
nis signo obierint. 

Parochi, qui ab Antistitis dioecesani sede haud 
ultra quatuor millinria absunt, a sepultura ecclesiastica 
neminem repellant , nisi Antistes vel ejus Vicarius 

generalis rem probaverit. Ceteri recurrant ad Deca- 
nos rurales. Poterit tamen Episcopus pro rerum ad- 
junctis totum negotium ad se vocare. 


Caput XV. 

De Coemeteriis. 

Coemeterium Christi fidelium sepulturis destina- 
tum Episcopi vel presbyteri ab eo delegati benedic- 
tione initiandum est: quo facto loci religiosi rationem 
habet et ecclesiastico juri subesi 

Convenit, ut in quovis coemeterio sacellum adsit 
decenter instructum, ubi pro animabus fidelium, quo- 
rum corpora ibi locorum tubain mire sonaturam ex- 
pectant, hostia propitiatoria statis temporibus offera- 
tur. Crucifixi certe imago in coemeterii medio emi- 
neat. Ceterum cuncta in eo inunda, decora, gravia. 
Ut in horti modum componatur, non toleretur. Loci 
non est, oculis vanam aliquam vitae virentis speciem 
obtendere, sed mentem erigere ad Regem, cui omnia 
vivunt. 

Funera eorum, quibus sepultura ecclesiastica 
deneganda est, terrae ita mandentur, ut a loco sepultu- 
ris ecclesiasticis destinato sive reservato aut muro aut 
sepe separata sint. Campanae sonitum non edant; 
parochi et ejus adjutores nec sine vestibus sacris 
adsint. 

Sepultura notoria hominis infidelis seu excom- 
municati notorii et vitandi coemeterium polluitur ; pol- 
lutum cadavere, si a fidelium funeribus distingui pos- 
sit, semoto reconciliandum est Aliorum, quibus se- 
pultura ecclesiastica negari debet humatione utcunque 
illicita coemeterium non polluitur. 

Caput XVI. 

De Pietate erga defunctos. 

Qui mortui sunt oculis nostris, nisi lethali culpa 
polluti decesserint, vivunt Domino nobisque fide et 
caritate conjuncti manent. Suffragiis suis nos juvant, 

ad Deuin videndum nondum admissi, ut suffragiis no- 
stris juventur, cxpectant Nunquam fiat, ut nos ipsis 
deesse sentiant. Non lacrimas, sed bonorum operum 
auxilia a nobis postulant. Ab ipsis Apostolis sancitum 
est, ut in venerandis tremendisque mysteriis defunc- 
torum agatur commemoratio ■). Quum in fide adhuc 
ambulemus, nostra est hostia divina, si nihil haesi- 
tantes et in caritate fundati cain Patri omnipotenti of- 
ferimus. Pretium infinitum, quo mundus redemtus est, 
pro defunctorum debitis oratione fidei solvamus et 
rore coelesti perfundentur. Preces, eleemosynam, alia 
bona opera addamus. 

Parochi et omnes Verbi divini praecones, nec 
non religionis magistri frequenter suis exponant, quam 
salubris et sancta sit cogitatio pro defunctis exo- 
rare, ut a peccatis solvantur*). Beneplacita est in con- 
spectu Dei, qui amat, quos cruciat. Salubris est ani- 
mabus peccata luentibus, quoniam liberatio eoruiu ac- 
celeratur ; salubris est nobis, quoniam pio affectu eis 
impeuso judicis, qui ultimum quadrantem exigit, me- 
moria nutritur et peccati etiam venialis horror vel exci- 
tatur vel adaugetur. 

Ubi sacellum in coemeterio adsit, parochus in eo 
aliquoties per annum licentia ab Episcopo obtenta 
Missae Sacrificium pro defunctis celebret. 

Iii die commemorationis omnium defunctorum 
parochus, nisi tempestas immitior obstet, non facile 
omittat in coemeterio ipso concionem ad populum ha- 
bere. Si circumdantibus eum mortuorum exuviis de cer- 
tissimo rerum humanarum exitu, de peccato, de pietate 
erga defunctos verba faciat, animos facilius et gravius 
commovebit. 

Conservetur et propagetur laudabilis usus pre- 
cibus, quae in memoriam Incarnationis Domini ter 
quotidie recitantur, orationem Dominicam et salutationem 
angelicam defunctorum levamini dicatam adjiciendi. 

‘) S. Chrysan, hornU. 3. ia ap. ad Philipp n. 4. 

») II. Maeckab. 12,46. 

Titulus V. 

De Clericorum vita et protecti) spirituali. 

Caput L 

De vitae Sanctimonia Clericis sectanda. 

Militum Christi pugna et victoria est servare per- 
iturum 1 ). Attamen, qui neminem vult perire, eis pro- 
priam quoque ipsorum animam et eam primo loco sal- 
vandam commisit. Si quis (avertat tantam Misericordia 
aeterna minatu!) animam suam perdiderit, etiamsi 
Isehariotis adinstar in Jesu Christi nomine multas fecis- 
set virtutes, Isehariotis adinstar locum habebit inter 
eos, quibus Dominus in secundo suo adventu dieet: 
*(>uia nunquam novi vos: discedite a me, qui opera- 
mini iniquitatem* ~). Studia autem, quae ad nos ipsos 
sanctificandos conferimus, etiam fratrum saluti impen- 
dimus. Artem artium, regimen animarum 3 ) non callet, 
cujus cor Spiritus Sanctus non urit. Parum prosunt 
verba eorum, qui. quod praedicant, moribus impug- 
nant. et pastorem per abrupta gradientem grex pro 
humanarum rerum conditione ad praecipitium facile 
sequitur 4 ). 

Sacerdos Dei ita vivat, prout eos. qui quotidie 
communicandi desiderium ei panderent, ipse vivere 
juberet. Neminem fugere potest, justissimam hanc 
legem esse, et ex suo ipsius ore judicandum, qui eam 
sequi nolit. Ceterum omnem peccati maculam fugere 
et omni bono operi adluhorare nihil est, quod non 
cuivis in Deum et vitam aeternam credenti recta ratio 

') Lact. institui. VI, II. 

») Matth. 7, 23. 

*) S. Greg. M- rcg. |m*ior. t.. I. cf. S. Gregor. N**i*ni_ orat. 

II. «. 10. 

V) S. Greg. M. rrg. pa*W. I., 2, 

dictet. Qui firma fide tenet, gloriae vel poenae aeter- 
nitatem a labili hae vita pendere, aut sibi ipse inimicus 
sit, aut mincta ita instituat oportet, ut comparet the- 
saurum oculis camis absconditum. 

Etsi ex nobis quasi ex nobis nihil, quod ad 
salutem vitae aeternae pertinet B ), cogitare vel agere 
possimus, Deus tamen sine nobis salvos nos et sanctos 
facere non vult. Omnia, quibus regimur, divina man- 
data comprehenduntur Verbo Domini commonentis: 
„ Praebe, fili ini, cor tuum mihi a ®)! Nostra autem super 
terram militia eo absolvitur, ut resistamus tentationi 
rebus labilibus impendendi affectus cordis, quod ut 
ipsi praebeamus. Dominus postulat. Ne in vanum cur- 
ramus, audiamus Magistrum et Salvatorem nostrum 
dicentem: „Qui vult post me venire, abneget semetip- 
sum et tollat crucem suam et sequatur me* 7 ). Omni- 
bus et singulis, qui Christum sequi et cum Christo esse 
volunt, constitutum est, ut abnegent semetipsos. Quam- 
vis ahncgntio sui, quae amorem Dei non augeat in cor- 
dibus nostris, genuina minime censenda sit, neque 
tainen verus est Dei amor, qui ad nostri nos abnega- 
tioiicm non impellit. 

Gapnt II. 

De Aseesi. 

Nonnulli, cum Ecclesiam contemni, religionem 
oppugnari et communia ipsa veri rectique priheipia 
coneuti viderent, satis superque esse crediderunt, ea, 
quae de fide sint, retinere et tamquam retinenda de- 
fendere ; in aliis multis genio saeculi indulgendum esse, 
non dubitaverunt; ascesin tenebris medii aevi remitten- 
dam esse decreverunt. Cum autem eadem persistat 
corona juste decertantibus reposita eademque naturae 
humanae conditio, eadem proinde ascesis recte intel- 
lectae necessitas adesse pergit. „Spiritus est, qui vi- 
vificat, caro non prodest quidquam* '). Nisi hanc 

‘J S. Coae. Arta». II., e. ?. 

•) IVorert». 23. 20 

*) Matlh. 16, 24. 

•) Joan. 6. 64. 

regillam teneamus t neque coelestia, neque terrena 
intelligeiniis. Res corporales medii ad finem ordinati 
rationem habent. Ad sensus et affectus nostros eli- 
ciendos concurrunt ; concurrunt autem secundum mu- 
tuam earum relationem a Deo Creatore stabilitam. 
Vaticana $. Petri basilica, cujus ornatissima moles ad 
sublimiorum sensa spectatorem excitat, ei, qui corpus 
humano nostro centies majus haberet, crepundiorum 
elegantium loco esset. Quodsi autem res corporales, 
quaecunque existunt, oinnes eadem, quae nunc est, 
proportione accurate se nat a centies seu millies majo- 
res aut minores redderentur, nihil, quod nostra intcr- 
esset, quomodocunque mutaretur, quoniam rerum 
corporalium ad animi sensus et affectus relatio intacta 
persisteret : unde permutationem aliquam contigisse ne 
animadvertere quidem possemus. Qui mente haec pau- 
lum revolvere velit, percipiet, quanta veritate propheta 
dicat : „Ecce gentes quasi stilla situlae et quasi mo- 
mentum staterae reputatae sunt, ecee insulae quasi 
pulvis exiguus 2 ). Idcirco res corporales in se consi- 
deratae ad virtutum et meritorum augmenta nihil refe- 
runt. sed influxus, quem in animam imagine divina 
Angelis supparem exercent, totus pendet ah earum 
relatione ad corpus, quod cum in rerum corporalium 
complexu tamquam una ex iis locum suuin occupat, 
animae simul ut actuum et sensuum ejus instrumentum 
mediumque inservit. Haec retineamus oportet, ubi 
agitur de ahnegationis ac poenitentiae exercitiis, quae 
corporis cultum reramque corporalium usum attinent. 
Utcunque difficile sil, ahnegationis spiritu 8. Ililario- 
nen» aequare, fieri tamen potest, ut largiente Domino, 
cujus manus ahhrcviuta non est, nostrum aliquis eo 
eluctetur, licet nullatenus fieri possit, ut eodem ac 
sanctus eremita habitaculo, victu, vestitu utatur. Igitur 
minime negandum est, inedia, quae aseesis in rem 
suam adhibet, temporum et locorum ratione in multis 
temperari; finis autem, cui aseesis inservit, cunctis, 
qui thesaurum gratiae in vasis fictilibus portant, quo- 
vis loco et tempore communis esse debet. Omnis 


*) tui. 40. 1.1. 

Christi fidelia pro conditione status, in quo Deo vo- 
cante Deo famulatur, habitus corporalis et aliarum 
circumstantiarum ad abnegationem sui humiliter et 
constanter tendere tenetur. Qui laborem refugit, in 
mentem revocet, regnum coeli vim pati et violentos 
rapere illud 3 ). 

Ceterum Spiritus divinus spiritus discretionis est. 
Contemnendi sunt, qui omne opus, intensiora pietatis 
studia referens, superlationis titulo traducunt. Aut 
animi a fide aversi sunt aut exempla timent, quibus 
ipsorum desidia arguitur. Neque Dei amor, qui su- 
premus esse debet, nimius esse potest. Attamen etiam 
in poenitentiae et devotionis exercitiis homo se ipsum 
quaerere potest et quidem eo majori periculo, quo 
sanctior res peragitur. Quapropter, qui in Domino 
profecturi sunt, moderatoris conscientiae diligenter 
seligendi consilia magni faciant et fructus, quos pia 
ipsorum exercitia ferant, districte examinent. Fructus 
Spiritus sunt caritas, patientia, benignitas, mansuetudo, 
modestia 4 ). 

Caput III. 

De Vita contemplativa et activa. 

Quum Maria Verbi divini dulcedine detenta ad 
Domini pedes consideret. Ipse, qui veritas et vita est, 
de ea dixit: „Optiinam partem elegit, quae non aufe- 
retur ab ca“ l). Dominum quaesivit; nisi Dominum 
teneret, nihil sibi invenisse visa est. Jesuin quaerenti 
Coelites apparuere, verum suavis Angelorum affatus 
et mirus splendor non commovit animum Regem An- 
gelorum desiderantem. Retrorsum conversa est, dilecti 
sui corpus plorans circumspexit. Sed et Martha, quae 
satagebat circa frequens ministerium, sancta erat et 
magna corain Deo: nam Unigenitum Patris eam dile- 
xisse, Joannes Apostolus nobis auctor est 2 ). Igitur si 
Deus et Redemtor noster aliquem vorare dignetur, qui 

*) MaUh. II, IX. 

«) GftlaL 3, 22. 23. 

1) Lac. 10, 42. 

•) Jo»n. II. S. 

cura Maria caritatis Mariae aemulus ad pedes ejus se- 
deat, optimam huic partem cessisse confitemur; imo 
deprecationibus et obsecrationibus Ecclesiae magis, 
quam alii frequentissimo ministerio prodesse potest. 
Deus enim virum quaerit, qui interponat sepem et stet 
oppositus contra ipsum pro terra, ne dissipet eam, et 
utinam inveniat! 3 ) Nos autem, quos Dei Filius ad gre- 
gis sui curam agendam segregare voluit, ita cum 
Martha ei ministremus, ut cum Martha ab eo diligi 
mereamur. 

Caput rv. 

De Meditatione. 

Licet vitam activam sequens mediationi tantum 
temporis, quantum contemplativam professus, impen- 
dere minime possit, nec ipse tamen unquam oblivisca- 
tur, meditationem esse fontem irriguum, qui in corde 
nostro ascendat oportet» ut fructus salutis ferat. Prout 
risibilibus, de quibus curamus, oculos aniraumque in- 
tendimus, ita, qui in divinorum intellectu et amore pro- 
fecturus est, in ea mentis aciem convertat necesse est. 
Optima certe et Deo acceptissima oratio est muneris 
sui partes ita explere, ut Domino servire ct ei soli pla- 
cere connitamur. Ut autem aniini intentio in omni ope- 
ris externi varietate apud Dominum maneat, quem 
apud nos gratia sua manere optamus, egregia quidem 
sed ardua quoque res est, cui peragendae impares su- 
mus, nisi, quae implicite semper tenere debemus, fre- 
quenter menti explicite proponamus et ad animi sensus 
dirigendos adhibeamus. Praeterea meditatio orationem 
mentalem, in quam assurgit, ct nutrit et perficit ; qui 
autem orationem mentalem negligit, neque verbis con- 
ceptam rite persolvere suflicil. Nemo nescit, verbum, 
quod cum hominibus loquentes proferimus, cogitatio- 
nes sensusque nostros exprimere debere. Hoc ipsum 
praestet oratio ad Deum directa. Vix autem fieri po- 
test, ut verborum labiis elTormatorum sensui cogitatio 

•) fcwci.- U, 30. 

et affectus respondeat, nisi coelestia meditatione assi- 
dua ponderare assueverimus. 

Precationum verbis efformatarum praestantissimae 
sunt eae, quas in sancto Missae Sacrificio et in hora- 
rum canonicarum persolutionc enuntiamus. Non ipsi 
eas selegimus, sed Deus eas per Ecclesiae ministerium 
nohis suggerit, et sensuum, quos foveamus, exemplar 
statuit. Si cuncta, quae in Sacrificii oblatione et horis 
canonicis lingua cfTert, intimo corde desideramus et 
tenemus, quotidianam habemus spiritus renovationem, 
qua agente quotidie sapientia secundum Deum et Spi- 
ritus Sancti gratia augebimur. Ne tanto careamus 
bono, thesaurum sensus, quem verba usu trita conte- 
gunt, meditationis clave recludere satagamus. 

Maxime salutaris est meditatio, quae vitae et pas- 
sioni Domini nostri impenditur. Omnia et singula, quae 
Verbum caro lactum egit et pertulit, mysteria sunt 
sanctissima, in quae Angeli prospicere desiderant, et 
pretia redemtionis pignoraque haereditatis nostrae. 
Jesus dulcissimus a praesepi, in quo Virgo mater 
euin reclinavit, usque dum clarificaretur claritate, quam 
habuit, antequam mundus esset, magister et dux noster 
est et sacerdos secundum ordinem Melchisedecli. Dei 
formam seni induti vestigia frequenti meditatione se- 
quamur et cum matre amoris fonte juxta crucem stare 
adamemus, donec ad magnalia Ejus propius contem- 
planda matre deprecante accedamus. 

Ad bene meditandum vires nobis, si bonae volun- 
tatis simus, addet Filius Dei, qui sacra ('ommunionc quo- 
tidie nobiscuin esse dignatur. Nunquam ejus memoria 
a sacerdotibus ejus recedat. Quamdiu altius ascendit 
sol corporis oculis conspicuus, pie recolant memoriam 
Solis justitiae, qui ad ipsos descendere voluit ; quando 
ad occasum vergit, mentis aciem intendant in benefi- 
cium altero mane renovandum; quod quidem egregie 
eos juvabit ad omne opus pium strenue exequenduin 
et omnem peccati maeulum sollicite elTugiendam. 

Caput V. 

De Horis canonicis. 

Cum Ecclesia Dominum et Apostolos ejus secuta 
omnes fideles admoneat, ut orationibus et obsecratio- 
nibus instent, Clericis in majoribus constitutis, utpote 
in opus Domini segregatis, insuper praecipit, ut offi- 
cium divinum quotidie devote persolvant. Hoc munere 
fungentes non privato, sed Ecclesiae nomine agunt: 
a qua deputati divinae se Majestati tamquam depreca- 
tores pro populo sistunt, et in laudibus Omnipotenti red- 
dendis angelicis consociantur choris. Itaque breviarium 
recitare haud parvam rem esse ducant et magnam 
adhibeant diligentiam, ne in externis decus vel in corde 
devotio absit, ii, quibus in choro psallendum est, 
laudem Douiino devote graviterque annuntient et voce, 
vultu, corporis situ animum exprimant ad cam, quae 
sursum est, Jerusalem erectum. Ceteri horas cano- 
nicas inspecto directorio decenti loco decentique cor- 
poris situ dicant. Omnes autem naviter studeant, ut ea, 
quae labia proferunt, mentis cogitatione et animi 
affectu prosequantur. „Si orat psalmus, orate, et si 
gemit, gemite, et si gratulatur, gaudete, et si sperat, 
sperate, et si tiinet, timete “ *). Ad hanc breviarium 
recitandi perfectionem omnes constanter, humiliter, pie 
annitantur oportet. Lumen supernum petant; animum 
non despondeant ; quantumvis mens evagetur, brevia- 
rium male non dixerunt, quamdiu bene orandi studia 
non remiserint. Perseverantibus profectum dabit Ipse, 
ex quo sufficientia nostra est. 

Ad horas canonicas recitandas clerici in sacris 
ordinibus constituti, personae religiosae ad chorum 
destinatae nec non beneficiati omnes sub gravis culpae 
reatu tenentur; beneficiati insuper post sex a beneficio 
adepto menses ejusdem fructus pro rata omissionis 
officii et temporis suos non faciant, sed eos tamquam 
injuste perceptos in beneficii fabricas seu pauperum 
usus erogare obligantur. 

') S. Auguttia. ia pa. 30. enurat IV. n. 1. 


Digitized by Google 



101 


Capnt VI. 

De Conversationis sacerdotalis Honestate. 

Vita Clericorum liber esi laicorum. Itaque sicut 
S. Chrysostomus monet: ^Sacerdotium obeuntem ita 
purum esse decet, ac si in coelis inter illas potestates 
esset collocatus. Neutiquam possunt sacerdotum vitia 
latere, sed etiam exigua cito conspicua sunt. Quem- 
admodum ipsorum praeclara gesta multis prosunt ad 
simile studium evocantia, sic et eorum vitia alios ad 
virtutum exercitia segniores efficiunt et ad bonorum 
operum laborem torpere faciunt: quamobrem animae 
ejus pulchritudinem splendere oportet, ut spectatorum 
animos oblectare simul et illustrare possit - *). Hacc 
est hominis in statu naturae lapsae conditio, ut ad ea, 
quae sensibus corporis grata sunt, cordis affectus in- 
clinet, etsi hunc potius afTectmn quain sensum a cor- 
poris ratione pendentem quaerimus, unde non desunt 
exempla, vitae taedio captos fuisse homines bona vale- 
tudine utentes et omnibus, quae mundus anhelare solet, 
bonis affluentes. Dispensator mysteriorum Dei nun- 
quam patiatur, ipsum sicut illos, qui spem non habent, 
fallaci quadam et cito transitura gaudii umbra decipi 
et a via arcta deduci. 

Victum cultumque corporis ad valetudinem refe- 
rendum esse et ad vires, non ad voluptatem, vel gen- 
tiles cordatiores ultro fatebantur 2 ). Sanctus Paulus 
omnes fideles admonet: ^Ebrietates, comessationes et 
his similia, quae praedico vobis, sicut praedixi, quoniam, 
qui talia agunt, regnum Dei non consequentur - 3 ). De 
viris autem ecclesiasticis S. Pctriis Chrysologus dicit: 
„Ebrietas in alio crimen est, in sacerdote sacrilegium; 
quia alter animam suam necat vino, sacerdos spiritum 
sanctitatis exstinguit -4 ). Quomodo vino vespere sopitus 
altero mane ad mensam immaculati Agni accedere au- 
deat! Praeterea in vino luxuriam esse, et Verbum Dei 
et experientia abunde docet. 

*) S. Joinn. CkrjMil. de ateerd. IU. 4 «I 14. 

*) Cicero de oflT. I. 116. 

>) Calat. S. 21. 

*) S. Chrrsolitji. aertn. 16. 

Praeclara et quasi coelestis virtus est castitas, 
quae mundum de immundo, dc hoste domesticum, an- 
gelum de homine facit, quae sola in hoc mortalitatis 
loco et tempore statum quemdam immortalis gloriae 
repraesentat, moremque beatae illius vindicat regionis, 
in qua neque nubent, neque nubentur s ). Attamen quo 
magis illibata castitatis puritas virum ecclesiasticum 
exornat, eo miserius ea violata corruit. 

Sacerdotem non tantum malum, sed etiam mali 
speciem fugere decet. A frequentiori consortio mulie- 
rum etiam earum, quae pietatis et modestiae laude non 
immerito potiuntur, penitus abstineat. Ancillae, quibus 
ad res domesticas procurandas indiget, maturioris sint 
aetatis et integerrimae famae, castae, sobriae, subditae, 
ut, qui ex adverso est, revereatur nihil habens dicere 
malum; ut sumtuosius vestiantur vel choreas frequen- 
tent, non toleret. Quidquid familiarius commercium 
redolet, id longe absit. Ancillam commcnsalem non 
habeat, neque cum ea deambulet, vel aliorum domus 
adeat, aut eodem vehiculo, nisi forsan publico, vehatur. 
Ut rebus, quae ad eam non pertinent, se immisceat 
vel dominatricis partes sibi arroget, minime patiatur. 
Actum est de auctoritate parochi, quem sui a mulieris 
imperiosa voluntate pendere autumant. Neque foeminis 
consanguineis aliquid indulgendum, quod domum sa- 
cerdotalem dedeceat, aut negotiorum ecclesiasticorum 
ordinem perturbet. 

Caput VII. 

De mentis Relaxatione. 

Quum cogitationem ad pietatis exercitia sive 
negotia sine ulla remissione intendere humanas vix non 
superet vires, mentis relaxationem interponere licet: 
quam si eo animo adhibeamus, ut ad servitium Deo et 
Ecclesiae praestandum alacriores efficiamur, opus 
bonum et meritorium coram Domino peragimus. In- 
tentio animae corporisque vires in honorem Dei in- 
staurandi nobilitat omnia, quae justae et decorae 

*) S. Etariurd. cp. 24. 

oblectationi iuservire possunt , simul tamen ea arcet T 
quae ministerio sacro fungentibus minus ilecora sunt, 
prohibetque, ne in licitis moderamen tinis ratione 
dictatum negligatur, aut rebus in se futilibus nimius 
cordis affectus impendatur. 

Si Clericus cartis pictis ludere amet, modum in 
omnibus servet ; Dominicis vero festisque diebus ante 
officium vespertinum in ecclesia persolutum ludo non 
indulgeat , nec eum sub ullo praetextu in multam noc- 
tem protrahat. 

Theatrorum publicorum ludi sccnici non infre- 
quenter ii sunt , quos vitare oportet , ne auditus vel 
obtutus sacris mysteriis deputatus turpium spectaculo- 
rum atque verborum contagione polluatur; saepissime 
ea exhibent, quibus delectari viros in sortem Domini 
vocatos dedecet. Itaque a quarto reparatae salutis 
saeculo ad hodierna usque tempora plurima Concilio- 
rum decreta Clericos a theatrorum frequentatione pro- 
hibuerunt. Quin etiam saecularium oculos offeudit, 
sacerdotes et maxime eos, qui in animarum cura labo- 
rant vel regularis vitae disciplinae adscripti sunt, in 
theatris, nliisque spectaculorum publicorum locis con- 
spicere , el in Archidioecesi Viennensi dudum pres- 
byteris confessiones audiendi facultas non conceditur, 
quin eis lex a theatris et spectaculis publicis abstinendi 
scripto simul imponatur. Quapropter praesens Conci- 
lium in Domino congregatum decernit, sacerdotibus, 
qui facultatem Poenitentiae Sacra mentum administrandi 
habent , aut Theologiam seu religionis doctrinam 
docent, nec non regularibus eundis a theatrorum publi- 
corum spectaculis omnino abstinendum esse. De aliis 
viris ecclesiasticis Antistites, prout in Domino expedire 
judicent, lege dioecesana constituant. 

Omnes ecclesiastici tiri choreis interesse caveant, 
et si unquam contingeret, ut eorum quemdam in choreis 
saltare non puderet, poenis condignis coercendus foret. 

Tabernas sive cauponas recreationis ergo non 
accedant ; cibum ibi potumve non capiant, nisi neces- 
sitas urgeat, praecipue cum in itinere constituti aliam 
refectionis opportunitatem non habent. 

Sacerdos cum saecularibus, qui ad coenam, far- 
tarum ludum aut alias recreationes Clericis non illicitas 
conveniunt, societatem neque nimis frequenter, neque 
sine magna circumspectione jungat, nunquam autem, 
etiamsi locus omnino decens et homines honestissimi 
sint, mediam usque noctem vel ultra eandem se deti- 
neri patiatur. Non obliviscatur suum esse, ut vespere 
ad sacram Communionem mane suscipiendam animum 
paret; praeterea, quamvis confidamus, non haberi inter 
nostros sacerdotem, qui jejunium Angelorum pani 
praemittendum violare audeat, tamen vel levissima 
tanti piaculi suspicio fugienda est. Si autem accideret, 
ut sacerdotibus ad animum relaxandum coeuntibus 
compotationes et lusus mediam usque noctem, imo 
longius protraherentur, pessimum et prorsus intolera- 
bile scandalum esset. 

Ouamvis venatio molestiis non careat, facile tamen 
eam exercentium animum ita detinet, ut studio feras 
per silvas camposque insequendi per integros dies 
indulgeant. Haec sacerdotem, qui rebus divinis vacare 
debet, parum decent, et ut muneri sacro desit, saepis- 
sime ansam praebent. Praeterea ubi venationes majori 
cum apparatu instituuntur, non raro interveniunt, 
quae a modestia clericali abhorrent, praesertim cum 
laboribus exantlatis se recreant. Neque convenit, ut 
sacerdotes armis tractandis gaudeant, a quibus praeter 
necessitatis casum gestandis etiam Clerici in minoribus 
constituti arcentur. Canones igitur Clericus omnes et 
tanto magis regulares a venatione clamomsa prohibent; 
quietam, quae sine strepitu laqueis et retibus fit, non 
nimis frequentatam eisdem permittunt Praesens autem 
Synodus conversationis sacerdotalis decorem ita vin- 
dicatura, ut tolerandis parcat, cunctis sacerdotibus, 
qui animarum curam agunt, aut Theologiam tradunt 
sive religionis doctrinam publice docent, omnino inter- 
dicit, ne venationibus intersint, quae confluente homi- 
num turba instituuntur. Si eorum aliquem vel solum 
vel cum uno alterove amico ambulantem delectet, avem 
feramve ictu appetere, intra debitae moderationis limir 
tes consistat, eis enim neglectis res intolerabilis red- 
deretur. Alios Clericos et tanto magis regulares, ut qui 

sanctius vitae institutum profitentur, graviter dehortatur, 
ne se immisceant venationibus, quae confluente hominum 
turba instituuntur, ve) alias quascunque ita tractent, ut 
status vel officii sui rationem ncgligant. Dominicis 
autem festivisque diebus viri ecclesiastici cuncti ab 
omni cujusvis generis venatione, ne aucupio quidem 
excepto, abstineant; decet enim, eos in festorum die- 
rum sanctificatione saecularibus exemplo praelucere. 
Miserrima esset res, si populo ad ecclesiam undique 
confluente sacerdotes ad silvas properarent. Ceterum 
eo de negotio statutis dioccesanis provideatur. 

Caput VIII. 

De Vestitu Clericorum. 

Cum a Concilio Tridentino Episcoporum judicio 
statuendum permittatur, quaenam vestis ecclesiasti- 
corum ordini et dignitati conveniat,' prout Benedictus 
XIV. verissime notat, fere omnia, quae post Trideutinum 
celebrata sunt. Concilia Clericos ad gestandam vestem 
talarem adegerunt ‘). Quorum vestigiis ingressa Sy- 
nodus haec in Domino congregata Sacerdotes et Cle- 
ricos omnes admonet, virorum ecclesiasticorum, qui- 
bus habitus religiosus deferendus non est, indumentum 
proprium vestem talarem esse. Hanc absque rationa- 
bili quadam caussa non deponant. Quodsi ad deambu- 
landum seu viam longiorem conficiendam brevioribus 
utantur vestimentis, nigra haec vel saltem subobscura sint 
et ad modestiam omnino composita. Quidcunquc scan- 
dalo possit esse populo fideli, vel ad saecularium mo- 
rem propius accedat, sollicite vitare oportet: unde in 
hac provincia nulli, cujuscunque sit ordinis seu con- 
ditionis, riro ecclesiastico fas est, femoralibus uti su- 
per caligas ad pedes usque demissis. Tonsuram cleri- 
calem et collare nunquam non retineant. 

Hegulares vestem religiosam juxta regulae, cui 
nomen dederunt, praescriptiones fideliter gerant, ne- 
que praeter casus in regula praevisos deponant. 

*) llrard. XIV. de Syn. Dio*?. XI. r. 8. n. I, S. 

C&pnt IX. 

De Exercitiis spiritualibus. 

Quamvis sacerdos a divinorum meditatione nun- 
quam recedere debeat, plurimum tamen juvat, ut sin- 
gulis annis aliquos seligat dies, quibus interrupto vitae 
consuetae cursu veritatum aeternarum considerationi 
totus vacet et eas ex ordine recolens auxiliante silentio 
ad pietatis studia incendenda majori cum fructu adhibeat. 
Ilis absolvuntur exercitia sacra, quae, utpote omnibus 
vitae spiritualis magistris nunquam non probatissima. 
S. Ignatiusnon adinvemt, sed in formam cfficacissiinam 
redegit et egregie promovit. Utilitatem, quam sacer- 
dotibus alTerunt, Clemens XI. bis descripsit verbis: 
„Cum diuturna experientia compertum sit, ad retinen- 
dam, conservandamquc sacerdotalis ordinis dignitatem 
et sanctimoniam magnopere conducere, ut ecclesiastici 
viri exercitiis aliquando vacent, quibus, quidquid sor- 
dium de mundano pulvere contractum est, commode 
detergitur, ecclesiasticus spiritus reparatur, mentis 
acies ad divinarum reruin contemplationem extollitur, 
recte saneteque vivendi norma vel instituitur vel con- 
firmatur* Ne tanta nostris beneficia desint, hac in 
provincia quotannis haberi solent exercitia sacra sacer- 
dotibus recreandis destinata: quod ut diligenter reti- 
neatur, Synodus haec in Domino congregata desiderat 
et statuit; imo pro dioecesium ambitu necessarium 
esse decernit, ut, ubi locus opportunus haberi possit, 
bis singulis annis instituantur. Sacerdotes autem magno 
studio confluant et Spiritui Sancto cordis templum se- 
dulo parent, ut apud eos habitationem faciat et prout 
aquilae renovetur juventus eorum. 

•) Cio*. XI Litl.ApMt. l.Febr. 1710. Beaed. XIV. iuttituL ccel.SI. 

Titulus Vi. 

De Seminariis Scholisqnc. 

Caput I. 

De Seminariis juxta sanctiones Tridentinas moderandis. 

Dominus, qui Moysi praecepit, ut septuaginta 
viros de universo Israel in adjutorium suum eligeret, 
atque Apostolis Filii sili comites addidit, quibus illi 
orbem totum secundis praedicationibus impleverunt. 
Episcopis quoque sequeutis ordinis viros adjungit, 
quibus adjutoribus usi populi multitudinem pascant et 
gubernent. Presbyteros numero et virtute abundantes 
non habebimus, nisi Dominus messis eos mittat. l't eos 
initiat, instanti deprecatione exorandus, ast oratio 
operum quoque accessione fulcienda est. Idcirco Sy- 
nodus haec in Domino congregata exoptat et statuit, 
ut seminaria, quae sapientissima Patrum Tridentinorum 
decreta excitaverunt, suminis euris conserventur, ex- 
colantur et Ecclesiae ad mentem in omnibus singulis- 
que disponantur. 

Qutlin adolescentium aetas, nisi recte instituatur, 
prona sit ad mundi voluptates sequendas, et nisi a te- 
neris annis ad pietatem et religionem informetur, an- 
tequam vitiorum hahitus totos homines possideat, nun- 
quam perfecte ac sine maximo et singulari propemodum 
Dei omnipotentis auxilio in disciplina ecclesiastica per- 
severet '), sancta et universalis Synodus decrevit, ut 
in seminarium pueri reciperentur, quorum indoles et 
voluntas spein afferret, eos ecclesiasticis ministeriis 
perpetuo inservituros ; quae quidem magni consilii 
institutio temporum nostrorum ratione singulari quodam 

•) Coaril. Tridrnt. 21. dt Rtfnna. f. 18. 

*) Jbid. 

et eminenti modo commendatur. Quum autem in pro- 
vincia Viennensi loca seminariis cx antiquo addicta non 
ea essent, quae praeter alumnos Theologiae studentes 
etiam pueros humanioribus litteris erudiendos contine- 
rent, seminaria, quae puerorum dicunt, in seminarii 
majoris supplementum erecta sunt. L’t ea magno stu- 
dio augeantur et excolantur. Synodus praesens con- 
stituit. 

Quum creatura rationalis intellectu et voluntate 
quasi alis, quibus sursum elevetur, instructa sit, in 
presbytero doctrina et pietas requiritur. Doctrina 
absque pietate parum ei prodest; attamen pietas sin- 
cera non est, nisi ipsum impellat ad progrediendum in 
omni doctrina, qua munus sacrum obeunti opus est. 
Haec perpendant et ut regulam certissimam teneant, 
qui sacerdotii candidatos moderantur. Nihil omittatur, 
quo seminariorum alumni ad Dei amorem et protectus 
spiritualis desiderium effbrinentur; exercitia pietatis, 
quae mentem alunt et attollunt, scientiae requisitae 
culturam non impediunt, sed ejus fructus multiplicant. 
Discretio tamen, animas regentis nobilissima virtus, 
nullibi desideretur; praecipue in puerorum seminario 
sollicite adhibeatur. Animi juveniles inagna cum patien- 
tia et comitate tractandi et sensim sensimque adaltiora 
studia erigendi sunt. 

Capnt II. 

De Cursus theologici quadriennio. 

Quemadmodum providus belli dux pro hostium, 
quiliuscuin decertandum est, conditione anna parat et 
aciem pro locorum ratione instruit, ita et illi faciant, 
quos duces Dominus posuit in proeliis ipsius proe- 
liandis. Ideo in disponendis disciplinis, quibus militiae 
clericalis tirones imbuuntur, temporum et locorum 
ratio diligentissime habenda est. Non parum intereat 
inter aevuin, quo regem legendi et scribendi apprime 
gnanmi esse mirabantur, et hoc nostrum, quo mulierem 
ruricolam legendi imperitam esse vix non mirantur; 
quamvis dilatata notionum multitudo profundioribus 
rerum praestantissimarum studiis parum profuit. Dede- 

cet, altaris ministrum ignarum esse eorum, quae inter 
laicos cultiores nemo nescit: quocirca ad studia theo- 
logica ii solummodo admittantur, qui gymnasii tam 
superioris quam inferioris cursum sufficienti cum pro- 
fectu absolverint. 

Disciplinis theologicis per quatuor annos incum- 
bendum est. Eisdem studentes, quantum fieri potest, 
omnes in seminario episcopali degant. 

Praelectiones theologicae exceptis iis, quae doc- 
trinam pastoralem, catechetieam et eloquentiam sacram 
attinent, sermone latino habendae sunt. 

In amplissimo Theologiae thesauro plurima sunt 
reposita, quorum scientia sacerdotem ornat et juvat. 
Quadriennio autem juvenibus ad munia ecclesiastica 
cfTbrinandis statuto utilia necessariis cedant oportet. 

Omnium primum est, ut sacerdos fidem, quam 
ovibus boni pastoris nomine praedicare debet, expli- 
cite et adeurate noverit. Summa igitur cura adhibenda 
est, ut alumni fidei dogmata iisdem, quibus ab Ecclesia 
definita sunt, verbis memoriae alte imprimant; prae- 
terea, quae fidei proxima, quae scholarum disputatio- 
nibus relicta sint, probe noscant. Sint ista prout petra, 
super quam vir sapiens domum suam aedificavit; et 
cetera ita superstruantur, ut invicem se illustrent et ad 
salutarem fidei intelligentiam excolendam efficaciter 
opem ferant. 

Episcopis Germaniae fidei depositum per tria et 
amplius saecula adversus protestantes, ex centum cir- 
citer annis etiam contra (idem negantes tuendum est. 
Multi habentur errores et pessima praejudicia, quae 
ita pervulgata sunt, ut eorum vestigia etiam libris auc- 
torum, quorum institutum a religionis rebus prorsus 
alienum videtur, frequentissime inhaereant, et quidem 
majori multorum periculo, quam quod falsitatis prae- 
conia magnis voluminibus ex professo proposita Catho- 
licis parare solent. Tot igitur tentationum laqueis un- 
dique dispositis Clerici juniores efformandi sunt ad 
superandas insidias, a quibus neque ipsi neque plebes 
ab eis aliquando pascendae omnino praeservari possunt. 
Fallaciae, quarum ope fides in Deum et Christum 
oppugnatur, detegendae et hoe ipso ad nihilum redi- 

gerulae sunt. Sagaci tamen delectu ct provida oeco- 
nomia opus est. Cum quovis obscuro scriptore dc 
antiquis commentis, quae parum mutata profert, fuse 
lateque digladiari, tempus terere ct discipulorum mentem 
turbare magis, quam erudire esset. Ad errorum radices 
descendendum est: quod et temporis et efficacitatis 
magnum erit compendium. Hoc veritatem tuendi munus 
et in dogmatibus explanandis et in aliis disciplinis theo- 
logicis scite ac naviter sustinendum est. 

Prudcntissimo consilio institutum est, ut octavo 
cursus gvmnasialis anno rerum Christianarum historia 
adolescentium usibus accommodata traderetur. Innu- 
merae et passim vulgatissimae sunt calumniae, que ex 
historiae depravatione in Ecclesiam Catholicam ador- 
natae fuerunt: unde plurimum conducit, ut juvenum 
animi adversus commenta illa veritatis expositione 
muniantur, antequam ex studiorum humaniorum disci- 
plina dimittantur. His ita compositis Theologiae tirones 
in historia ecclesiastica minime rudes sunt, et iis primo 
Theologiae anno eadem circiter, quae vix lingua ger- 
manica audierant, sermone latino exponere parum uti- 
litatis haberet. Qiiamohrem historia ecclesiastica ad 
tertium theologici cursus annum transferatur et ita 
componatur, ut Theologia dogmatica eam auxilia- 
tricera et supplementum habeat. Ex abundanti rerum 
gestarum copia ea potissimum seligantur, quae ad fidei 
dogmata illustranda faciunt. Si errores et efTugia, quibus 
definitiones dogmaticae oppositae sunt, adeurate nos- 
cantur, quaenam in eis ferendis Ecclesiae mens fuerit, 
apertius patet, verborum vis intimius percipitur, consi- 
miles a vero aberrationes facilius deteguntur et refel- 
luntur. 

Magnam affert utilitatem, si professor dogma- 
ticae semel in hebdomade disputationes habeat, 
quibus anni secundi, tertii et quarti auditores assi- 
stant. In quantum admittendi sint, qui rebus sacris 
primo anno student, seminarii rector communicatis 
cum professore consiliis decernet. Ubi plures habentur 
Theologiae dogmaticae professores, plures institui pote- 
runt disputationes, quanim unam saltem quilibet audi- 
torum praedictorum frequentet. Ea res Deo pro- 

pilio intensiora eruditionis sacrae studia egregie pro- 
movebit 

Studia biblica primo et secundo anno locum re- 
tineant. Introductio in Scripturam sacram praemitta- 
tur. Grammaticae hebraicac rudimenta exponantur. 
Exegesi sacrae Scripturae secundum Vulgatam acce- 
dat textus hcbraici et graeci explanatio, cui quantum 
temporis dicandum sit, Antistes constituet. Non justo 
plus insistatur rebus, quae, licet utilitate non careant, 
injuria tamen occupant tempus, quod aliis utilitate longe 
potior i Inis debetur. In explicatione eorum, quae ad lidei 
dogmata probanda et illustranda conducunt, peculiaris 
cura ponatur. 

Ut alumni aliquam habeant sanctorum Patrum 
praelibationem et de divitiis scientiae ct aedilicationis 
in iisdem reconditis tempestive admoneantur, semel 
saltem in hebdomade convenientibus cunctis Theolo- 
giae auditoribus per horae unius spatium selecta sanc- 
torum Patrum opera legantur, et quae difficultatem 
creare possint, paucis exponantur. 

Quoniam cum professoribus Theologiae dogma- 
ticae specialiter deputatis viri, qui Scripturam sacram 
et historiam ecclesiasticam docent, ad fidei doctrinam 
explanandam et defendendam operam jungere debent, 
consilia inter se conferant, ne eadem res paucis mu- 
tatis a pluribus discutiatur et teinpus, quod in disci- 
pulorum utilitatem studiose redimendum est. minus 
utiliter impendatur. 

In Theologia morali systematis ratio non negli- 
genda et pro temporum conditione allaborandum est. 
ut reseeentur radices errorum, quibus vitae Christia- 
nae principia pessumdantur. Attamen haec ita pertrac- 
tentur, ut casuistieae nihil detrahatur. Sana ratio et 
usiis ad conscientiae casus probe dijudicandos multum 
valent ; sed in difficilioribus rebus saepe fallunt con- 
fessarios, qui in eis nimium confidunt. Temerarium 
est, ubi de aeterna fratrum salute agitur, ncgligere 
auxilia, quae ex laboribus tot virorum pietate, doctrina 
ct experientia insignium hauriri possunt. Ceterum 
Theologia moralis tertio anno consuetum locum occu- 
pet, novem quavis septimana horis tradenda. 

Quartum in annum Theologia pastoralis sensu 
strictiori talis, disciplina catechetica et institutiones 
juris canonici transferendae sunt. Accedat eloquentia 
sacra et rituum sacrorum expositio, ita tamen, ut 
neutra hujus anni limitibus restringatur. Parum pro- 
dest, eloquentiae theoriam exhibere, nisi frequentiori- 
bns adumbretur exemplis. Perutile erit, quavis septi- 
mana unam ad minimum statuere horam, qua alumnis 
omnibus congregatis declamationes habeantur et pres- 
byteratus candidati ad conciones graviter et devote 
enuntiandas exemplo et exercitatione efformentur. Neque 
nimium habeatur, eosdem ad preces publicas rite pro- 
nuntiandas instituere; nihil enim negligendum est, 
quod cultus divini decus attinet, et quamvis facile sit, 
simplicissimam, quae in eis requiritur, vocis modula- 
tionem recte assequi, experientia tamen docet, non- 
nullos, nisi opportune hac de re moneantur, defectum 
usu continuatum difficile corrigere. 

Capat III. 

De profundioribus disciplinarum theologicarum Studiis. 

. Quamquam sacrorum Antistites omnes nervos 
intendere debeant, ut animarum euram gesturi seitu 
necessariis diligentissime imbuantur, in eo tamen gra- 
dum sistere non decet. Providendum insuper, ne de- 
sint viri, qui ingenio et doctrina potiores ad rerum 
divinarum scientiam excolendam concurrere atque 
religionis causam adversus inimicos crucis Christi 
tueri queant; agendum insuper, ut praesto sint, qui 
solida et accurata juris canonici cognitione instructi 
in caussis ecclesiasticis pertractandis utilem operam 
navare possint. 

Quantum circumstantiae sinant, procurandum 
est, ut in usuin alumnorum, qui ingenio et assiduitate 
excellunt, instituantur lectiones extraordinariae, quibus 
nonnulla capita rerum, quas cum ceteris audierant, 
penitius eis explanentur. Hac ratione non tantum cog- 
nitionibus augebuntur, sed etiain exactioris eruditionis 
specimen et incitamentum aliquod habebunt. Multum 

quoque juvabit, si ejusmodi juvenes praecipua meta- 
physices et philosophiae moralis systemata edocebun- 
tur, ita ut ostendatur, quam parum sanae rationi sa- 
tisfaciant, quae cum fide in Deum verum et cantatis 
lege, mandatorum divinorum compendio, nullatenus 
consistere possunt. 

Attamen quantacunque cura et sollertia qua- 
driennium theologicum disponatur, ne ad viros doctos 
eflonnandos sulliciat, rei natura prohibet. Itaque An- 
tistites eligant juvenes dotibus eminentes, qui, post- 
quam consuetum studiorum cursum absolverint, disci- 
plinis theologicis vel juri canonico tres sive quatuor 
annos impendant. Habentur in Viennensi studiorum 
Universitate viri, qui magistros se ducesque ipsis ex- 
hibere paratissimi et dignissimi sunt. Prout ignis lucet 
et ardet, ita, ubi Spiritus Sancti gratia abundantius 
diffunditur, cum caritatis ardore scientiae lux habe- 
tur; Sanctis redundabat aetas, quam praeclarissima 
Ecclesiae lumina exornabant, et intensioribus pietatis 
studiis, quae S. Franciscus, homo vere Seraphicus, 
et S. Dominicus, vir apostolicus, late incenderunt, ac- 
cessit scientiae splendor per orbem Christianum co- 
ruscans. Quapropter Concilium hoc in Jesu Christi 
nomine congregatum omnem quidem spem in Para- 
cleto collocat, quem Jesus Christus nobis misit, vult 
autem et decernit, ut, quemadmodum nihil, quod cari- 
tati, ita nec aliquid, quod scientiae augendae prosit, 
negligatur sive omittatur. 

Philosophiam, quae nomen habens et rem sin- 
cere sapientiam diligit. Ecclesia non improbat, sed 
approbat et in veritatis divinae illustrationem ac de- 
fensionem impendit. Ad fideles continuandum et vere- 
cundiam afferendum blasphemantibus, quae ignorjnt, 
inultum prodest, ut Christi ministri iu omnibus disci- 
plinis, quae ad credenda et diligenda referuntur, prin- 
cipatum teneant. Bonmn et optimum opus est, doc- 
trina ore scriptisque tradita prospicere, ne homines 
inanibus deludantur verbis et fulsi nominis scientia a 
Deo, imo et a solida et recta humanarum rerum intelli- 
gentia abstrahantur. Pro temporum nostrorum ratione 
excellens haec et Deo, qui neminem vult perire, ac- 
is 

ceptissima praedicatio est. Modo caveant, qui flucti- 
bus falsae philosophiae imperare conantur, ne ab 
eorum impetu ipsi abripiantur; et quo altius ascen- 
dere debet scientiae aedificatio, eo profundius fodia- 
tur humilitatis et devotionis fundamentum. 

Multifariam utilis est peritia linguarum, quibus 
Deus ad genus humanum erudiendum primitus uti 
voluit. Ad graecatu aditus facile patet. Sed et optan- 
dum est , ut nulli nostrarum dioecesium desit unus 
alterve vir linguae hebraicae apprime gnarus. Ad so- 
lidam hebraicae cognitionem non emerget, qui in syriaca, 
chaldaica et arubica hospes est; arabicae quantae sint 
difficultates, novit, quicunque idiomatibus illis vel le- 
viter tinctus. Quum igitur de longo labore patienter 
tolerando agatur, consultum erit, unum alterumve sa- 
cerdotem juniorem, qui his in rebus versari delec- 
tetur, ad linguarum orientalium studia segregare. 

Capnt IV. 

De Theologiae Professoribus in Seminario episcopali constituendis. 

Quum juxta Ecclesiae mentem et leges in deli- 
gendis viris, quibus munus parochiale conferatur, 
multa cura ct cautio adhibenda sit, aequum est, ut in 
constituendis magistris, quorum lectionibus elformen- 
tur Clerici juniores, munus aliquando parochiale alias- 
que ministerii sacri partes expleturi, neque cura neque 
cautio desideretur. Nemo igitur ad Theologiam docen- 
dam assumatur, nisi ejus idoneitas, quo meliori fleri 
possit modo, diligenter explorata fuerit; inter idoneos 
magis idoneus eligatur. 

Vacante quadam instituti theologici dioecesani 
cathedra, omnium, qui ipsa fungi desiderant, concursus 
publicus per totain dioeeesim indicatur, nisi vir sup- 
petat, qui fide et coiirensationejrreprehensibilis, scrip- 
tis editis vel professoris Theologiae partibus laudabi- 
liter jam expletis scientiae probationes exhibeat, quae 
examinis cujusdam successu luculentiores et certiores 
existunt; tali enim Episcopus audita professorum Theo- 
logiae sententia etiam absque concursu docendi mu- 
nus conferre potest. 

Concurrentes statuto die in conclavi eodem om- 
nes congregati iisdem interrogationibus omnibus eodem 
tempore proponendis scripto elucubrato satisfaciant 
Theologiae professoribus examini accurate invigilan- 
tibus. 

Interrogationes Episcopus assignat. I)e concur- 
rentium scriptionibus tam instituti theologici, ubi ca- 
thedra vacat, quam alterius cujusdam professores sen- 
tentiam dicant. 

Si competitorum aliquis scriptis, quae elucubra- 
verit, vel laudabili opera, quam Theologiae professoris 
munere functus navaverit, idoneitatem plene probaverit, 
Episcopus ei examinis hujus subeundi onus remittat. 

Praeterea concurrentes omnes coram professori- 
bus Theologiae et viro ab Antistite specialiter depu- 
tando de disciplina, cujus magisterium ambiunt, lec- 
tionem habeant. Eximantur tamen viri, de quibus, cum 
docendi munus jam sustinuerint, constat, sufficientem 
dicendi facultatem iis non deesse. 

Si sacerdos praesto sit, qui scriptoris quidem 
laude careat, neque inter Theologiae professores lo- 
cum habeat, ast alumnis erudiendis, cum eorum studia 
dirigeret, lectiones eis haberet, sive Theologiae profes- 
sores suppleret, utilem jam et probatam operam con- 
tulerit, Episcopus cathedram vacantem provisorio ei 
modo demandare, et postquam magisterii partes per 
integrum annum laudabiliter expleverit, ipsuin ad ido- 
neitatis examen ea, quae superius exposita est, ratione 
subeundum admittere potest. 

Episcopus de viro, cui docendi munus conferre 
intendit, cum Gubernatore provinciae agat, ut certus 
sit, Augustissimum Imperatorem contra illum nihil ha- 
bere circa res politicas '). 

*> LiCI. Apoatol. 5. Not. 1833. 

Caput V. 

De Professoribus facultatum theologicarum. 

Juxta tenorem Concordiae inter Sanctam Sedem 
et Augustissimum Imperatorem initat* publici Theolo- 
giae professores et disciplinae catecheticae magistri, 
postquam sacrorum Antistes de candidatorum lide, 
scientia et pietate sententiam suam exposuerit, nomi- 
nabuntur ex iis, quibus docendi missionem et auctori- 
tatem conferre paratum se exhibuerit. Ibi autem pro- 
fessorum facultatis theologicae quidam ab Episcopo 
ad seminarii sui alumnos emdiendos adhiberi solent, 
in ejusmodi professores nunquam non assumentur viri, 
quos sacrorum Antistes ad munus praedictum obeun- 
dum prae ceteris habiles ceusuerit. (Juando igitur con- 
stituendus est facultatis theologicae professor, qui 
seminarii alumnis ad scientiam theologicam effbrman- 
dis operam confert, et Episcopus virum, quem scripta 
edita vel magisterium digne gestum idoneum esse com- 
probant, praesto habet, audita professorum llieolo- 
giae sententia cum summo Majestatis Suae in institu- 
tionis publicae rebus Administro eo de negotio aget. 
Si Episcopus non habeat, quos absque concursu ad 
magisterium vacans assumi desideret, aut de ejusmodi 
viri delectu conveniri haud possit, summus in institu- 
tionis publicae rebus Administer eorum, qui ad magi- 
sterium adspirant, concursum publicum indicit. Inter- 
rogationes, quibus satisfaciant oportet. Episcopus de- 
signat et summo Administro transmittit. Competitores 
scientiae periculum faeere possunt in omnibus insti- 
tutis theologicis, ad quae concursus indictio extenditur, 
et Administro consentiente etiam in aliis. Scriptioni- 
bus conliciendis professores Theologiae invigilant. 
Lectioni a concurrentibus habendae praeter profes- 
sores vir ab Episcopo designatus interesb Auditis fa- 
cultatis theologicae, ubi cathedra vacat, et alterius 
cujusdam professoribus, in consilium quoque vocatis, 
si Administro sive Antistiti placeat, aliis ecclesiasticis 
viris scientiae laude pollentibus, a Majestate Sua is 
nominabitur, quem sacrorum Antistes ad alumnos eru- 

diendos prae ceteris habilem judicaverit, modo nihil 
eidem circa res politicas obstet. 

Vacante cathedra facultatis theologicae profes- 
soris, cujus opera haud requiritur, ut alumni seminarii 
justa normam Augustissimo signilicatam erudiantur. 
Antistes, si conveniens esse censeat, de viro sine con- 
cursu assumendo cum summo Majestatis Suae Admi- 
nistro agere aut sacerdotem, de quo Administer cogi- 
tet, probare potest. Publico autem concursu indicto 
juxta superius exposita procedetur et nunquam non 
vir nominabitur, cui docendi missionem et auctorita- 
tem conferre Episcopus paratum se exhibuerit. 


Caput VL 

De Collationibus moralibus sive pastoralibus. 

Sunl inter saeculares, qui litterarum .studiis ita 
incumbant, ut magis .scientiae praesiimliuuem testimonio 
quodam stabiliendam, quam scientiam quaerant, et 
munus aliquod adepti libris lubenter valedicant. Alia 
sint consilia virorum» quos Dominus ad altaris ministe- 
rium et vineae suae curam vocare dignatus est. „ La- 
bia enim sacerdotis custodient scientiam* 1 ). Quum 
animarum moderatores respondere debent iis, qui 
legem exquirunt ex ore ipsorum, et de peccatis remit- 
tendis sive retinendis judicare , multa sunt , quae 
exacte memoria teneant, et mente plene assequantur 
oportet, ne cocci coccorum ductores dant. Igitur 
profundiora quidem scientiae sacrae studia omnem 
sacerdotem commendant; ipsa autem muneris sacer- 
dotalis ratio prohibet, ne unquam languescant studia 
reruin, quarum cognitio ad ministerium sacrum pertinet. 

Ut sacerdotes ad piain hanc sollicitudinem effi- 
cacius excitentur, ex antiqua et perutili institutione 
vocantur ad congressus, quibus de rebus ad animarum 
curam pertinentibus praecipue autem de Theologia 
morum et disciplina sacrorum rituum disseratur: ete- 
nim „si lapis ad lapidem concussus scintillas exilire 
facit, quamvis nihil frigidius lapide, nihilque igne cali- 

') JUlaeh 2. 7. 

dius, concussio tamen victa natura ignem elicit; quod 
cum in lapillis contingat, multo magis idem lit in ani- 
inabus, quae mutuo atteruntur, et igne spiritus coales- 
cunt" a ). Congressus illi, qui collationes morales seu 
pastorales vocari solent, frequentissimis Episcoporum 
mandatis et Synodorum Provincialium decretis com- 
mendati atque praescripti sunt; Concilium Provinciale 
Romanum a Benedicto XIII. celebratum statuit, ut 
Episcopi curam adhibere non desisterent, usquedum 
hae collationes rite haberentur ct frequentarentur 3 ); 
atque in dioecesi Romana, quae summum Pontificem 
ipsum Episcopum habet, non tantum diligentissime 
habentur, sed etiam, ut a moderatoribus animarum 
frequententur, magno vigore insistitur. 

Quum igitur haec Synodus in Domino congregata 
nihil praetermittendum ducat, quo animarum immorta- 
lium saluti provideri possit, constituit et decernit, ut 
collationes pastorales per totum provinciae ambitum 
instituantur et debita diligentia habeantur. Antistitum 
singulorum erit, statutis prospicere, ut conventus hi 
quam uberrimos fructus ferant. 


Capnt VII. 

De Studiis gymnasialilnis. 

Quum velle adjaceat nobis, perficere autem bonum, 
nisi in eo, qui nos confortat, non inveniamus 1 ) communis 
est Adae proli miseria, meliora videre et probare, 
deteriora 6equi. Hac autem tempestate meliorum quo- 
que conscientia in discrimen adducitur, quippe res 
versatur circa ipsa vitae moderandae principia, quae 
lex Christiana non sine testimonio animae natura sua 
quodammodo ehristianae 1 ) enuntiat et sancit. Quum 
nemo nesciat, altius praecepta descendere, quae teneris 
imprimuntur aetatibus, mundum ad supernorum con- 
temtum efTormaturi nihil non moliuntur, ut adolescen- 

•) S. Chryaoet **rm. coni. Amoi. XI. a. 4. 

») Til 15. cap 9. 

') Ad Roin. 7, 18. ad Philipp. 4. 13. 

*) „0 testimonium animae aaturaliterClimtiaaae !“ Tertull. apolo- 
get II. 17. 

tibus sensus a pietate Christiana alienos instillent. Ilae 
in rc multa et gravia a studiorum gymnasialium insti- 
tutione pendent. His eniin scholis praeformantur, qui 
altari aliquando inservient, res civiles administrabunt, 
magisteria tenebunt, caussas in judiciis agent, artem 
medicam exercebunt; omnes demum, quibus uberior 
in aliorum animos agendi facultas erit et copia : unde 
communis Ecclesiae et reipublicae caussa est, eximia 
cura cavere, ne litterarum humaniorum disciplinae 
venena immisceantur. Sapientissime igitur in Con- 
cordiae aetu sancitum est, ut in gymnasiis et omnibus, 
quas medias vocant, schidis juventuti Catholicae desti- 
natis institutio ad vitae Christianae legem cordibus 
inscribendam pro rei, quae tractatur, natura com- 
posita sit 

Quamvis Deus justus et fidelis non patiatur, ali- 
quem supra id. quod possit, tenturi 3 ), ejus tamen, qui 
tentatione victus perierit, sanguis ab omnibus expete- 
tur, qui homicidae ab initio ministros se praebuerint, 
vel laboranti, cum potuerint, suppetias ferre negle- 
xerint. Itaque haec Synodus in Jesu Christi nomine 
congregata non tantum vehementer desiderat, ut pro- 
vidissima illa ordinatio opere salutari usquequaque 
adimpleatur, sed etiam monet et mandat, ut nihil 
praetermittatur, quo tanta res ad exitum perduci 
queat. Excitat sollertiam et assiduitatem virorum, 
quibus sacrorum Antistites his in negotiis utuntur. 
Cohortatur et commonet sacerdotes, qui praedictis in 
scholis religionis doctrinam tradunt, ut omnibus omnia 
facti adolescentes peramanter instituant et dirigant, 
errorum semina, quae forsan deprehenderint, tem- 
pestive deleant, exercitiis pietatis, quibus insignis cura 
impendenda est, religionis sensa alant et excolant, atque 
pro viribus agant, ut condigno Sacramentorum usu 
discipulis superna accedant auxilia, quibus oculi eorum 
aperiantur, ut videant, et aures, ut audiant. Ceteros 
gymnasiorum et scholarum mediarum magistros exorat 
et innomine Domini dominantium jubet, ut pro ipsorum 
doctrina et sollertia impigerrime quidem adolescentes 

*) Ad CorinUu 10, 13. 

erudiant in rebus, quae ad vitae temporalis commoda 
et ornamenta pertinent; quum enim lex divina per- 
fectos nos esae velit, sicuti Pater noster coelestis 
perfectus est, cuncta, quae officii nostri ratio postulat, 
quam perfectissime explere debemus; ut autem nihil 
unquam immisceant, quod levioris ingenii juvenes in 
contemtum rerum divinarum interpretari possint, sed 
institutiones pro argumenti, quod tractant, natura ad 
legem Christianam cordibus inscribendam candide 
componant. Qua de re, eum Catholici omnes et 
eruditi viri sint. Synodus non modicam habet spem : 
nam etiam litterarum studia plenius exhausta religionis 
cultum confirmant magis, quam intirmant, nisi quis 
in magistrorum quorumdam verba jurans praejudiciis, 
quae mentem excoecant, mancipium sc addixerit. 

Viri, quorum nonnullis satis ampla doctrina non 
deerat, ipso litterarum humaniorum nomine in rei 
Christianae invidiam abusi sunt, quasi ipsarum bene- 
ficio adolescentes homines esse discerent, gentilium 
exemplo a fanaticis, quae homine majora peterent, 
studiis avocati et ad ea, quae hominem deceant et ju- 
vent, ifistituti. Haec inter calumnias rejicienda sunt, 
quibus freti in Christum Domini et ipsam rerum super- 
narum conscientiam insurgunt. Multa profecto et non 
contemnenda sunt, ad quae Graecorum et Romanorum 
scripta probe utentem eflormare possunt. Non minima 
ars est, sermonis ordinem ita texere, ut ex verbis in 
pulchritudinis formam compositis cogitationes et sen- 
sus quasi ex speculo reluceant. De rebus humanis viri 
illi plurima dixerunt, quae utiiiaiu ponderare et sequi 
velint improbi eorum laudatores. Insuper apud eos non 
pauca reperiuntur, quae insigne sunt doeumentum men- 
tis humanae iu ipsis idololatriae tenebris auctorem 
suum quaerentis, animae immortalis, quae ex sopore 
superstitionis et concupiscentiae quodammodo exper- 
gefacta ad sitiorum rerum sensus emersit. Hisce ad ju- 
venes erudiendos uti, bonum et laudabile est: unde 
inulti viri ecclesiastici iique religione conspicui de hu- 
manioribus litteris excolendis egregie meriti sunt. Haee 
antem ipsa studia pessumdant. qui iis in veritatis aeter- 
nae contemtum abutuntur. Rerum et monumentorum 

antiquorum intclligentiam non assequuntur et ne alii 
assequantur, impediunt, opprimentes eam conjectura- 
rum licentia, quae eruditionis molem inconditam reddit 

Qui fidei lumine collustratus divina novit, quasi 
in fastigio constitutus, res humanas respicit et doctis 
sagacibusque viris per devia errantibus regiam viam 
facile tenet. Hanc sequantur litterarum humaniorum 
magistri, ut discipulorum profectui et saluti consu- 
latur atque veritati, quam scientia ducem profitetur, 
honor suus illibatus maneat. 

Caput VIII. 

De Scholis elementaribus. 

Scholae dementares Catholicis destinatae, quae 
parochiae ambitu continentur, universae parochi direc- 
tioni ct inspectioni subsunt. Quantum poterit, annita- 
tur, ut in publicis privatisque scholis puerorum animi 
non tantum rerum utilium notionibus augeantur ct fidei 
rudimentis imbuantur, sed etiam totius instituti ratione 
ad religionis cultum et conscientiae sanctitatem eflor- 
mentur. Magnae hac in re ludimagistrorum partes sunt. 
Nihil in schola, nihil extra eamdem verbis proferant, 
quod veritati et pietati Christianae consonum non sit. 
Verbis exempla addant, in conversatione irreprehen- 
sibiles, in domo Dei devoti, in Sacramentorum usu 
frequentes. Parocho ludimagister multum cordi sit. 
Est ex ovibus Christi ei concreditis, est in parvulis 
Christi erudiendis adjutor quodammodo ministerii sacri. 
Comiter et benigne cum eo agat, patienter, prudenter, 
indefesse eum dirigat, instituat sive corrigat. Quando 
in aliquo muneri suo deerit, non statim de eo despe- 
randum. Si autem is esset, qui scandala daret, nihil 
tolerandum, nihil dissimulandum foret. Caveat praeser- 
tim parochus, ne remissius agat, quando ludimagtstrum 
vel adjutores ejus divina despectui habere vel zizania 
errorum in agro Domini disseminare sentiat. Hac in 
re, cujus rara apud nos exempla sunt, eo majori vigore 
opus est, quo pejor instaret rerum sacrarum et pro- 
fanarum clades, si venena, quae ab urbibus depelli 

nequeunt, longe latcque regiones inficerent Valde pro- 
derit, ruricolarum filios, qui vegetiori pollent indole 
et in scholis elementaribus prae ceteris eminuere, ad 
ludimagistri munus efformare. Suis sufficient et con- 
tenti apud suos vivent 

In scholis moderandis parochus, quae potestas 
«rivilis de rebus profanis pueris tradendis constituit, 
adeurate observet. 

Presbyter adjutor, <*ui parochus catecheses ha- 
* bendi partes demandat, ejus in schola regenda vices 

ita agat, ut omnia, quae majora vel difficiliora occurrunt, 
ad eumdem referat. 

Gapnt IX. 

l)e Fidei Rudimentis in Scholis elementaribus tradendis. 

Cum hortorum cultores floribus plantisque no- 
vellis multum curae laborisque impendant, Dei Redem- 
toris ministri curis non parcant et laboribus, ut no- 
vella Ecclesiae germina ex aqua et Spiritu Sancto re- 
generata commoneant atque erudiant et in omnem 
salutarem doctrinam inducant. Quocirca sacerdotes, 
qui rudimenta fidei in scholis elementaribus docent, 
hanc Christum praedicandi missionem religiosa assi- 
duitate exequantur. 

Benedictus XIV. de cateehismis sapientissime pro 
more edixit: «Nihil uniformitate optabilius, nihil ad 
praecavendos, qui in multiplicem catechismorum varie- 
tatem irrepere possunt, errores conducibilius atque 
opportunius, quam ut unus idemque modus in docendo 
et discendo Christianam doctrinam ab omnibus tenea- 
tur* 4 ! ). Et Sanctissimus Pater Pius IX. Litteris Apo- 
stolicis, quas 5. Novembris 1855 ad Cardinales, 
Archiepiscopos et Episcopos Imperii Austriaei dedit, 
eosdem admonuit, oportere, ut in primordiorum scho- 
lis ii ad catechesim tradendam adhibeantur libri, qui- 
bus juventus unam eandemque addiscat doctrinam, 
atque ut nulla unquam quoad libros ipsos fiat immutatio, 
nisi gravis adsit caussa et collatis semper inter Anti- 

*) Hrned. XIV. ronatit Etai minient. 

stiles consiliis. Quapropter praesens Synodus in no- 
mine Ejus, qui parvulos ad se venire jussit, congre- 
gata statuit et praecipit, ut per totam provinciam Vien- 
nensem parochi et omnes sacerdotes, quibus Antistes 
dioecesanus doctrinam religionis tradendi facultatem 
fecit, in scholis elementaribus tam publicis quam priva- 
tis unice adhibeant catechismum ad compendii Cani- 
siani normam compositum et in nostris aliisque parti- 
bus populo usu diuturno familiarem, quem piae memo- 
riae Cbristophorus Cardinalis Migazzi, Archiepiscopus 
quondam Viennensis, edidit et postremo Eminentissi- 
inus Metropolita paucis quibusdam restitutis sive addi- 
tis adprobavit. Alios libros doctrinam Christianam 
exponentes, qui auctores habent ingenio et religione 
eximios, in suam ipsorum eruditionem utiliter conver- 
tere poterunt, in scholis vero eorum nullum nullo sub 
praetextu adhibeant. Catochismus dioecesanus populo 
Catholico mysteriorum et mandatorum Dei breviculum 
sit oportet; et quamvis valde laudandi sint, qui posl- 
modutn uberiores doctrinae sacrae fontes quaerunt, 
plurimi tamen intereat, ut firmum et stabile fundamen- 
tum ponatur: unde sollicite vitandum est, ne pueri 
animis expressionum varietate distractis nihil ex doc- 
trina Christiana retineant, quam nutantes aliquas et 
diffluentes notionum umbras. 

Igitur cuncti, quibus catechesis habenda est, 
insistant et urgeant, ut pueri puellaeque catechismi 
verba memoriae adeurate imprimant: qui quando 
id praestiterint, in vitae dies thesaurum scientiae 
salutis alta mente reconditum habebunt. Idem 
tamen rerum divinarum summarium, quam optime 
possint , enucleare et illustrare nitantur. Usitata 
et pueris congruentia saepe repetere non fasti- 
diant 2 ), parvuli facti in medio eorum, tamquam si 
nutrix foveat filios suos :t ). Contemperare studeant 
sermonem pro captu eorum, quorum animas ad Deum 
pertrahere volunt, et quamvis opus sil balbutire modo 
nutricum et matrum bleso ore sermonem eum parvulis 

*) S. AurusI. d« calechit. rnd. o. 17. 

dimidiantium, dummodo sic intelligatur illud, quod 
dicere volumus, satis est *). 

Praeterea parochi et omnes animarum modera- 
tores parentes saepe graviterque moneant , liberos 
ipsis a Deo traditos esse, ut non tantum corpus alant, 
sed etiam animae curam agant, et eo majori quidem 
studio, quo majoris est pretii. Nullum subterfugiant 
laborem, ut eos a prima aetate ad religionis cultum et 
cordis puritatem verbo et opere instituant. Praevenia- 
tur anima a Deo et pro Deo creata in ipsa intelligen- 
tiae aurora monitis salutis ; cito occupetur divinis, ne 
subintrent mundus et diabolus, quibus in Baptismate 
renuntiavit. 

*) Jo Garaon traet. da parvol. trahand. ad Chrat prolog. 

Titulus VII. 

De Beneficiis Ronisqne ecclesiasticis. 

Caput I. 

De Beneficiorum natura et collatione. 

Aequum est, ut, qui altari inservit, de altari rivat. 

• Quondam omnes Ecclesiae per dioecesim possessiones 

et proventus commune aliquod aerarium efficiebant, 
ex quo Episcopus Clericorum, ecclesiarum et paupe- 
rum necessitatibus providebat. Postmodum in Clerico- 
rum sustentationem praebendae constitutae et cum 
certis officiis ecclesiasticis in perpetuum conjunctae 
sunt. Praebenda (vel beneficio sensu strictiori tali) 
et officio absolvitur beneficium ecclesiasticum. Bene- 
ficia vere talia seu titularia Clerico ita conferuntur, ut 
invito etiam, postquam ad officium peragendum inha- 
bilis effectus sit, aliter quam in delicti poenam et sen- 
tentia in forma juris lata auferri nequeant. Si autem 
officium circa animarum curam versatur, beneficiarius 
eidem explendo impar adigi potest et debet, ut ex 
beneficii fructibus, in quantum sufficiant, officii provi- 
sorem alat. Beneficia manualia eadem adeptis ex caussa, 
quam Antistes coram Deo sufficientem judicat , sine 
forma judicii subtrahi possunt 

Temporalia percipiendi jus beneficio contentum 
propter officium spirituale, cui annexum est, constitui- 
tur et confertur. Cum igitur sacculares officia spiri- 
tualia neque instituere, neque eorum peragendorum 
jus cl auctoritatem in aliquem transferre possint, bene- 
ficia erigendi et conferendi jus ad potestatem ecclesia- 
sticam spectat Patronorum est, collatori Clericum 
dotibus necessariis praeditum praesentare, minime 
autem beneficium conferre. 

Capnt II. 

De Concursu parochiali. 

Quum plurimum intersit, ut ad munus parochiale 
conim, c|ui haberi possint optimus eligatur, Concordiae 
actu sancitum est, ut parochiis omnibus publico indicto 
concursu et servatis Concilii Tridentini praescriptio- 
nibus provideatur 1 ). Patres Tridentini eam statuerunt 
concursui parochiali legem, ut omnes, qui descripti 
fuerint, ab Episcopo sive ejus Vicano generali atque 
ab aliis examinatoribus non paucioribus quam tribus 
examinarentur quoad aetatem, mores, doctrinam, pru- 
dentiam et alias res ad vacantem ecclesiam gubernan- 
dam opportunas 2 ). Quum autem in dioecesibus late 
patentibus frequenter accidat, ut parochiae vacent 
atque competentium numerus satis magnus esse soleat, 
difficillimum est, scientiae examen ea, qua par est, 
diligentia in ipsius concursus tempore peragere, nisi 
collatio parochiarum differatur ita, ut bis aut ter in 
anno concursus habeatur pro omnibus, quae intermedio 
tempore vacaverint, beneficiis parochialibus. Attamen 
expedit, ut parochiis rectore destitutis omni abscissa 
mora provideatur: quamobrein in provincia Viennensi 
ex longissimo tempore institutum est, ut scientiam 
eorum, qui ad parochias adspirarent, explorandi ergo 
hisquotanni8 examina haberentur, et qui in iisdem satis- 
fecerint, per sexennium ad munus parochiale adipis- 
cendum quoad scientiam habiles censerentur, aliae vero, 
quae attendendae sunt, res ad ipsum pro parochia 
vacante concursum remitterentur; quae quidem a 
Patrum Tridentinorum mente minime discrepare vi- 
dentur. 

Igitur Sanctissimus Pater provinciae hujus Anti- 
stitibus in decennium benigne concessit, ut vigentem 
in dioecesibus eorum praxim exercere pergant, habendi 
scilicet bis in anno examina pro approbandis quoad 
scientiam sacerdotibus, qui parochorum munere fungi 
velint. Admittendi dotibus praediti esse debent, quas 
sacri canones et lex dioecesana postulant. Quaestiones, 

i) Art 26. 

quibus tum voce, tum scripto respondendum erit, ab 
examinatoribus synodalibus vel prosynodalibus propo- 
nentur ita, ut, prout hucusque factum est, dogmatica 
positiva, Theologia moralis et jus canonicum positivum 
primas partes teneant. Si approbati post sex abhinc 
annos beneficium parochiale petituri sint, praedicto 
examini denuo se sistant oportet Ab hac tamen lege 
Episcopus audita examinatorum sententia eximere 
poterit ecclesiasticos viros, qui in praesentia inter 
synodales vel prosynodales examinatores adseiti sunt, 
aut propter muneris sive beneficii, quo fmuntur, digni- 
tatem vel propter di rnam operam, qua Ecclesiae 
cum laude servierunt, scientiae requisitae probationem 
satis superque exhibeant. Ceterum beneficio quodam 
parocbiali vacante concursus juxta leges Tridentinas 
habebitur, examinatoribus adhibita ea, quae in usu est, 
cautione judicantibus, quinam ex competitoribus paro- 
chia vacante digni sint, et servato semper Antistiti 
jure inter competitores, qui idonei reperti sunt, eum 
eligendi, quem ipse magis idoneum in Domino ccnsuerit. 

Quo inajor est concursus parochialis utilitas, eo 
diligentius observanda sunt, quae instituti integritatem 
et efficaciam concernunt: igitur praesens Synodus in 
Domino congregata desiderat et constituit, ut concur- 
sus parochialis juxta Patruin Tridentinorum decreta et 
intra facultatum Apostolicarum terminos eximia accu- 
ratione habeatur. Quum autem juxta easdem Triden- 
tinas sanctiones Synodo Provinciali liceat, si qua circa 
examinationis formam addenda remittendave esse cen- 
suerit, providere 3 ), Concilium hoc nonnulla, quae ad 
rei profectum conducere possunt, ordinanda censet et 
ordinat. 

Ad scientiae tentamen accessus pateat omnibus 
sacerdotibus fide ac moribus integris, qui per trien- 
nium animarum curae laudabilem operam impenderint, 
vel ex quinque saltem annis facultate confessiones 
audiendi polleant. 

Prout semper in hac provincia observatum fuit, 
ita et imposterum quaestiones et casus, de quibus 

scripto respondendum est , cunctis concurrentibus 
iidem eodem tempore dictentur, omnibus pariter idem 
eodem tempore textus Evangelii tradatur, super quo 
dicendi facultatem probaturi scribant Conclave clau- 
sum teneatur. Ante examinis finem nemini aditus, 
nemini praeter necessitatis casum exitus pateat 4 ). 

Interrogationes non extendantur ad ea, quae pa- 
rochus absque ullo muneris pastoralis praejudicio 
nescire potest; magno autem agatur vigore, ut omni- 
bus et singulis ad parochiam adspirantibus persuasum 
sit, parocho necessaria ignorantibus idoneitatis testi- 
monia non esse speranda. 

In examinis loco Scripturae sacrae vulgatae edi- 
tionis, Concilii Tridentini et Corporis juris canonici 
exemplaria concurrentium in usum praesto sint. Quo- 
minus libros sive scripta consulant vel aliorum auxilio 
in respondendo utantur, ipsa finis ratio prohibet; ut 
ejusmodi fraudes summa vigilantia arceantur, justitia 
districte postulat. Iniquissimum foret, si sacerdos 
scientia, quam tenet, competitore major eodem coram 
examinatoribus minor adpareret, quoniam ipse ex me- 
moriae penu cuncta depromserat , alter fasciculum 
clam allatum vel acceptum adhibuerat. Sperat Syno- 
dus, fore, ut cunctos provinciae Viennensis presby- 
teros talis rei pudeat ; si quis de ea unquam cogitaret, 
admonitus esto, ipsum conscientiae suae labem inferre 
et dolo detecto ab examine ut indignum repellendum 
esse. 

Si parochiae conditio ea sit, ut peculiarem rec- 
toris habilitatem requirat. Antistiti liberum est, com- 
petitorem, qui in generali tentamine ab examinatoribus 
idoneus repertus fuerit, in ipso pro parochia vacante 
concursu iterato scientiae examini subjicere, quod et 
ipsum juxta praescriptiones Tridentinas ab Episcopo 
aut ejus Vicario geuerali et tribus ad minimum exami- 
natoribus synodalibus aut prosynodalibus habendum 
erit. Fieri posset, ut concurrens omnino sciret, quae 
plebi saltus incolenti sulliccrent, parum autem Eccle- 
siae prodesset, si in magna civitate aut in loco acatho- 
licis frequenti munus parochiale gereret. 

Quum facile contingat, ut Episcopo tamquam in 
specula constituto subditorum excessus examinatoribus 
ignoti patescant, facultate pollet, propter morurn defec- 
tum rejiciendi competitorem, quem examinatores mo- 
ribus idoneum judicaverint 5 ). 

Regulares, qui parochias domibus religiosis in- 
corporatas administrant, populo Catholico omnia curae 
parochialis ofticia exhibere debent: unde omnibus, 
quae in parocho requirantur, dotibus instructi sint 
oportet; qua de re in provincia Viennensi eo religio- 
sius vigilandum est, quo majorem continet numerum 
parochiarum regularium domibus incorporatarum. Igitur 
regulares ad parochiae incorporatae administrationem 
deputandi scientiae requisitae tentamen, cui etiam 
secundum sanctiones Tridentinas subjiciendi sunt 6 ), 
in examine bis quotannis habendo eadem plane ratione, 
ae parochiarum saecularium candidati faciant. 

Caput III. 

Dc Bonorum ecclesiasticorum Usu. 

Omnes, quotquot bonis temporalibus potiuntur, 
* villici sunt Altissimi villicationis rationem districte ab 
eis exacturi, omnesque ipsa prudentia jubet, ea, quae 
breves domini possident, convertere in thesauros sine 
tine mansuros. Peculiari autem et sanctissima obliga- 
tione tenentur, qui beneficiis ecclesiasticis perfruun- 
tur. Christus Dominus, qui in terris ambulans permi- 
sit, ut sanctae mulieres de suis ipsi facultatibus mini- 
straignt, ad dexteram Patris sedens per Ecclesiae mini- 
sterium suscipere dignatur dona a fidelibus ipsi oblata. 
Christo dantur, qiiaeninquc ad peccata redimenda et 
rem Christianam augendam institutis et beneliciis ec- 
clesiasticis tribuuntur: unde bona ecclesiastica, res Dei, 
peculium Christi, pretium appretiati a filiis Israel recte 
adpellautur. Nec minori jure peculium pauperum di- 
cuntur; Dominus enim, qui apud nos manens voluit, 
ut pecuniis in loculos ejus missis egeni recrearentur, 
e.amdem ad Patrem redux legem statuit loculos ejus 

») Btued. XIV. «Quum illud.- § 14. 

portantibus, id est, bone ecclesiastica tenentibus. Ab- 
sit. ut, quod Christi est, avaritiae, luxuriae, vel carni 
et sanguini inserviat. Quamvis ergu Clericus saecula- 
ris, quem paupertatis votum non constringit, beneficii 
fructuum juste perceptorum dominus non immerito cen- 
seatur, tamen, quidquid ex eis post sustentationem statui 
congruam supersit, id Christo in Ecclesia et pauperibus 
reddat oportet. Quocirca haecSynodus in Jesu Christo 
congregata beneficiatos omnes memores essejubet, quod 
sanctissima constringantur obligatione, fructus be- 
neficii, in quantum ad sustentationem ordini eorum 
respondentem necessarii non sint, divini cultus aug- 
mentis, Ecclesiae utilitati pauperumque necessitatibus 
religiose impendendi. Consanguineis , si pauperes 
sint, ut pauperibus subveniant, sed caveant, ne eos- 
dem reditibus ecclesiasticis augeant. De famulis 
cl ancillis audientes sint verbi Dei praecipientis: 
„Quicunque tibi aliquid operatus fuerit, statim ei 
inerccdein restitue, ct merces mercenarii tui apud 
te omnino non remaneat“ '). Mercedem servitiis eo- 
rum debitam debito tempore accurate persol- 
vant et nullo modo neque depositi titulo ct ipsis fa- 
mulis petentibus retineant. Domesticorum curam pa- 
terno affectu habere sacerdoti sanctum sit ; inter cos, 
quos retributione justa defraudavisse ad coelum clamat, 
principem occupant locum. Yicissim indecorum plane, 
ut sacerdos ancillae aeris alieni nomine devinciatur; 
non raro evenit, ut bac ratione in servitutem ordine 
suo indignam redigatur, et praescindendum est, quod- 
. cunque ansam praebere possit. 

Caput IV. 

De Testamentis Clericorum. 

Antiquissimo Ecclesiae jure statutum est, ut 
bona, quae beneficiarius ex reditibus ecclesiasticis 
acquisierat, post ejus mortem ad ecclesiam redirent: 
unde Clerici, ne de iis ultima voluntate disponerent 
omnino prohibebantur Postea iis concessum est, ut 

de bonis ex beneficii fructibus comparatis ad pias cau- 
sas testarentur. Quum autein saepe valde arduum exi- 
stat. Clericorum bona Ecclesiae debita a patrimoniali- 
bus et iisdem aequiparandis judicis Immani sententia 
segregare, in multis orbis Catholici partibus nec non 
in hac provincia immemorialis temporis consuetudine 
inductum est, ut Clerici pro foro externo de omnibus, 
quae relinquerent, bonis etiam ad caussas profanas 
valide testari possent. Exinde tamen in conspectu Dei 
nihil detrahitur obligationi ex bonorum ecclesiastico- 
rum natura oriundae, quae in testamento condendo 
non minori profecto religione, quam in actibus inter 
viTos implenda est ; etenim quae ultima voluntate sta- 
tuimus, apud homines juris effectum non habebunt, 
priusquam coram judice vivorum et mortuorum stete- 
rimus. Merito tamen vir ecclesiasticus providet, ne 
post ejus excessum egestate opprimantur, qui sine 
reprehensione diuturnum ipsi fidelemque famulatum 
exhibuerint. Itaque si bonis sat valeat, pensionem eis 
ad vitae dies percipiendam statuat. Cumprimis caveat, 
ne ancillam haeredem scribat, a quo scandalum diffi- 
cile abest. 

Caput V. 

De Clericorum ab infestato defunctorum Haereditatibus. 

Clerico, qui proprietatis jus retinuerat, absque 
testamento defuncto nequaquam expedit, ut bona, 
quae consanguinei patrimonialium et quasi patrimonia- 
lium, industrialium et parsiiuoniaiium nomine peterent, 
ab iis, quae ecclesiastici juris essent, de casu ad ca- 
sum discernerentur, quippe majori Ecclesiae praeju- 
dicio quam utilitate lites multiplicarentur ct odia. Quae 
• cum ita sint. Concilium in Domino congregatum in- 
tendit et statuit, ut firmae maneant regulae, juxta 
quas negotium in provincia Viennensi hucusque trac- 
tari consuevit. 

Si Clericus, de cujus haereditate agitur, bene- 
ficio potitus fuerit, casu, quo illud ad mortis usque 
tempus non retinuerit, nequaquam excepto, tertia 

haereditatis pars competit ecclesiae, cui beneficii ra- 
tione inserviendum erat. Si plura simul beneficia ha- 
buerit, pro rata redituum, quos ex eis percepit, inter 
ecclesias respecti vas dividatur; si plura successive, 
ecclesiae, cui ultimo loco deservient, adscribatur; 
nisi opulenta sit quo casu ad alias merito transfertur. 
Hac eadem proportione retenta tertiam bonorum re- 
lictorum partem habeant pauperes locorum, ubi bene- 
ficia tenuit, ita tamen, ut ecclesiae opulentioris intuitu 
nihil eis detrahatur. Tertia demum para cedat con- 
sanguineis, quibus secundum leges Austriacas jus ab 
intestato succedendi competit. Iisdem, si vere paupe- 
res sint, para pauperibus debita in tantum assignari 
potest, in quantum portio ex tertia consanguineorum 
ipsis obtingens egestati sublevandae non sufficiat. 

Quando Clericus sine testamento defunctus bene- 
ficium ecclesiasticum nunquam tenuit, duas bonorum 
relictorum partes consanguinei, unam pauperes acci- 
piant, quibus consanguinei vere egeni eo, qui superius 
expositus est, inodo substitui possunt. 

Pars, quae ex Antistitis sine testamento defuncti 
haereditate ecclesiae Metropolitanae sive Cathedrali 
debetur, si opus fuerit, seminario vel majori vel pue- 
rorum assignari potest. l)e utensilibus sacris, quae 
S. R. E. Cardinales et Episcopi ad Dominum avocati 
reliquerint, servandae erunt praescriptiones Litterarum 
Apostolicaruin a Sanctissimo Patre Pio IX. die 1. Junii 
1847 datarum. 

Caput VI. 

De Bonorum ecclesiasticorum Administrationc. 

Quum bona ecclesiastica res Dei sint et peculium 
pauperum, summa religione ac diligentia eorum admi- 
nistratio geratur oportet; quae etiamsi ecclesiarum 
rectoribus, nec non beneficiariis eorundemque collegiis 
concredita fuerit, sacrorum tamen Antistitibus advigi- 
landi jus ct obligatio manet. Propterea Concilium 
praesens in Domino congregatum de bonorum eccle- 
siasticorum adininistratione atque custodia, quae se- 
quuntur, constituit. 

§• 1 . 

Ad bona ecclesiastica conservanda necessarium 
plane est, ut adcuratissima eorum recensio praesto sit. 
Igitur bonorum omnium ecclesiarum parochialium, 
etiam monasteriis domibusve religiosis incorporatarum, 
nec non filialium et beneficiorum saecularium, quae- 
cunque hac in provincia habentur, inventarium, ubi 
deest, conficiatur, ubi adest, revideatur ct emendetur. 
Duplex ejus exemplum Hat, quoruin alterum in curiae 
archiepiscopalis vel episcopalis tabulario recondatur, 
alterum apud ecclesiam seu beneficium vel beneHcia- 
torurn collegium adservetur. In utroque omnis immu- 
tatio, quam beneficium subire contingat, sedulo adno- 
tetur. Praeterea singulis deinceps decenniis inventa- 
rium renovetur. 

§ 2- 

Bona ecclesiarum parochialium seu lilialium, nec 
non fundationum piarum apud ecclesias istas extantiuin 
administrabuntur a spirituali earundetn rectore in cu- 
rarum socios adhibitis parochianis duobus vel ad sum- 
mum tribus. Si ecclesia juri patronatus subsit, patro- 
nus ad bonorum ejus procurationem vel ipse vel per 
delegatum concurrere potest. 

§. 3 . 

Parochiani ad ecclesiae res procurandas assumti 
(ecclesiae vitrici vel quomodociiiique pro locorum 
consuetudine adpellentur) nunquam non viri pietate ac 
integritate conspicui sint ; in quantum licri possit, ta- 
les praeterea, qui bonis temporalibus non egeant, seli- 
gantur. Ab ecclesiae rectore 6pirituali proponuntur, 
attentis desideriis, quae parochiaui intra justi et aequi 
limites patefaciunt, ab Episcopo vel ejus delegato 
nominantur. Ordinarie ad triennium assumantur; eo 
tamen tempore elapso denuo proponi et nominari pos- 
sunt. Quando eorum cuidam debitus dotes deesse atl- 
pareat, loco moveatur. Vitricos Decanus instituat ct 
praemissa admonitione de obligationum, quas susci- 
piunt, natura et gravitate sponsionem ab eis exigat, 
fore, ut ad ecclesiae bona tuendum et conservandum 
pro virili contribuant. 

§• *• 

Delegati, quos patronus constituendos ducit, viri 
Catholici honestae cunversationis sunto. 

§• S. 

Concordia inter Sanctam Sedem et Augustissimum 
Imperatorem stabilita sancituro est, bona ecclesiastica 
vendi vel notabili onere gravari non posse, nisi tum 
Sancta Sedes, tum Majestas Sua Caesarea, aut ii, qui- 
bus hoc munus demandandum duxerint, consensum 
tribuerint. Quocirca si necessitas cogat, vel evidens 
utilitas suadeat, ut ex ecclesiae sive beneficii bonis 
quidpiam quomodocunque alienetur aut notabile eidem 
onus imponatur, ecclesiae peculium administrantes sive 
beneficiarius Episcopum adeant, ut ea disponat seu agat, 
quae ad licentiam rite obtinendam requiruntur. Bona 
mobilia alienare, ut ex eorum pretio immobilia com- 
parentur, nisi iniquis id fiat conditionibus, consultum 
omnino est; nec improbandum, ut bona immobilia, 
quorum administratio difficilis et minus fructuosa sit, 
divendantur ad acquirendos alios eosque commodiores 
fundos. Ceterum nihil intentatum relinquatur, ut bene- 
ficii aut ecclesiae cujusdum necessitatibus alio, quam 
alienationis remedio, succurratur. 

§• «• 

Facultas, bona ecclesiastica gravandi onere, quod 
notabile censendum non est, ab Episcopo petenda venit. 

§• 7 . 

Ecclesiae peculium administrantibus, quin licen- 
tiam ab Episcopo obtinuerint, fas non est, ejusdem 
pecunias elocare, aut elocatas renuntiare, impensas 
extraordinarias facere, quae summam ab Antistite con- 
stitutam superent, vel liti de ecclesiae se juribus im- 
mittere. 

§• »• 

Quin ad Episcopum recurratur, ecclesiae reditus 
in ordinarias cultus divini necessitates minoresque 
fabricae reparationes, nec* non in res extraordinarias, 
quarum sumtus summam constitutam non excedunt, 
erogare licet, sortem quoque, cujus legitime renun- 
tiatae persolutio in difficultates impingat, vel census 

annuos aliasve praestationes ecclesiae debitas judice 
interpellato vindicare, modo de jure ipso lis non 
moveatur. 

§•!>■ 

Quodsi patrono quidpiam eorum, quae admini- 
stratores intra praedictos facultatum suarum terminos 
gerunt, ecclesiae utilitati obesse videatur, petere potest, 
ut negotium Episcopo dijudicandum proponatur. 
Eidem porro liberum est, postulare, ut ecclesiae bona 
ipso vel delegato ejus praesente revideantur a viro, 
quem Episcopus designandum censeat. 

§• 10 . 

Rector spiritualis cum ecclesiae vitricis admini- 
strationis gestae rationem quotannis conficiat, adhibito 
quoque patrono vel ejus delegato, qui, si velit, ratio- 
narii exemplar suis sibi sumtibus comparare potest. 

§.n. 

Si patronus congressibus, qui bona praedicta 
procurandi ergo habentur, neque ipse, neque per de- 
legatum interesse facile possit . in dioecesi tamen 
commoretur vel delegatum ibi commorantem habeat, 
sententia scriptis ab eo significanda requiratur, quoties 
agitur de sorte legitime renuntiata, vel censibus aliisve 
praestationibus actione judiciali vindicandis, aut de 
negotio, ad quod peragendum ecclesiae peculium ad- 
ministrantes absque potestatis superioris licentia et 
approbatione procedere nequeant. Porro petenti 
negandum non est, ut rationarium annuum, cui confi- 
ciendo commode adesse non possit , ipsi vel delegato 
in dioecesi commoranti simul eum documentis illu- 
strantibus transmittatur. Debito tamen tempore sen- 
tentiam suam exponere tenetur: quod si neglexerit. 
Episcopus decernere potest, ut rationarium ad eum 
in posterum non mittatur. 

§. 12. 

Si patrono vi fundationis relate ad bonorum 
ecclesiae adininistrationem majora competant jura, 
quam decreti hujus tenore eidem attribuuntur, nihil 
obstabit, quin probatione praestita eadem exerceat. 

§. 13 . 

Rationem revidebit Decanus ruralis aut alius vir 
ab Episcopo deputatus; revisam Antistiti exhibebit, 
superadditis cis, quae forsan ad ecclesiae bona effica- 
cius conservanda Bive utilius procuranda conducere 
existimet, 

§• H 

Rationis annuae ab Episcopo adprobatae summa- 
rium Gubernio Imperiali communicandum et significan- 
dum simul est, in quantum ecclesiae peculium aut 
incrementa ceperit aut imminutum sit. 

§. IS. 

Pecuniae praeter eas, quae ad sumtibus quoti- 
dianis sufficiendum requiruntur, nec non syngraphae, 
litterae fundationum, rationaria rite approbata, omnia 
denique documenta ad ecclesiae bona vel jura perti- 
nentia asserventur in arca triplici sera munita; claves 
autem custodiantur a parocho et ecclesiae vitricis vel 
duobus senioribus, si tres numero sint; ita ut arca 
non nisi omnibus in id conspirantibus recludi queat. 

§. 10 . 

Ubi rector sive vitrici ecclesiae in operae, quam 
ejuspeculio administrando impendunt, compensationem 
hucusque emolumenta quaedam perceperunt, nihil 
immutandum est. 

§. 17 . 

Administratores regulas, quae munere fungenti- 
bus praescriptae sunt, accurate observent. Detrimen- 
tum, quod ecclesiae bona eorum culpa ceperint, re- 
sarcire tenentur. 

§. 18 . 

Uuodsi de administratione bonorum ecclesiae 
Metropolitanae seu Cuthcdralis provisum sit statutis 
auctoritate ecclesiastica comprobatis, ad eorum nor- 
mam procedendum est. Ceteroquin Episcopus virum 
dotibus necessariis praeditum administratorem bono- 
rum ecclesiae Metropolitanae seu Cathedralis consti- 
tuat; qui duos ad minimum sacerdotes assessores ha- 
beat, alterum ab Episcopo nominandum, alterum a 
C4pilulo suffragiis absolute majoribus eligendum. Si 

autem ecclesia parochialis simul fuerit, parochus ac- 
cedat vel etiam, quodsi Episcopo visum fuerit, viri ab 
eodem designandi locum teneat. E parochianis ad- 
sciscatur vir Catholicus, probus et sollers sive duo, 
quando Episcopus id expedire judicet. Ibi ecclesia 
juri patronatus Imperiali sive ex fundo religionis ori- 
undo subsit, admittatur praeterea vira (i ubernio Cae- 
sare» denominandus. 

§. 19 . 

Beneficiarius beneficii bona tam immobilia, quam 
mobilia juxta canonum praescripta administrare et cu- 
stodire tenetur. Usus fructuum hac ei lege competit, 
ut substantiae conservandae debitam curam impendat; 
si quid ea in re neglexerit, ad damnum beneficio com- 
pensandum in conscientia obligatur, et ab Episcopo 
districte compellendus est. Minores reparationes, qui- 
bus providere usufructuario incumbit, non differat, ne 
majores enascantur. Si beneficium silvas habeat, eae 
statuantur arborum succidendarum vices, quibus lu- 
crum inter praesentem et futuros beneficii possessores 
pro rafa temporis dividatur; statutae religiose serven- 
tur. De elocandis beneficii bonis beneficiarius non ali- 
ter quam servatis servandis paciscatur. Quum locatio- 
nes, quae anticipatis solutionibus fiant, nullatenus in 
praejudicium successorum validae intelliganfur, con- 
ducti mercedem in amplius quam semestris tempus 
non antecapiat. Sine Episcopi licentia neque sortes 
benelicio proprias elocet, neque elocatas renuntiet, 
neque litem de beneficii juribus ineat. Si beneficium 
juri pafronatus subsit, his do negotiis patroni quoque 
sententia expetatur. Summario rationum ecclesiae (»u- 
bemio exhibendo parochus incrementi vel decrementi, 
quod in beneficio parochiali forsan configerit, signi- 
ficationem supperaddat. 

§. 20 . 

, Si beneficiarius aedificiorum ad beneficium spec- 
tantium reparationes negligat vel aliunde beneficii sub- 
stantiam officio convenienter curare omittat, patrono 
liberum est, ea de re ad Episcopum referre, quin et 
petere, ut ipso sive delegato ejus praesente per virum 
ab Antistite designandum aedificia inspiciantur vel 

aliae quaecunque rea in beneficii inventarium relatae 
revideantur. 

§ 21 . 

Episcopus pecunias ecclesiae aut beneficii elocari 
non patietur, nisi adsint cautiones, quas relate ad pu- 
pillorum bona lex civilis praescribit. 

§ 22 . 

8i lite quadam superveniente patronus beneficii 
vel ecclesiae caussam suis sumtibus agere paratus sit, 
advocati tamen ab eo seligendi personam Episcopus 
ratam habeat oportet. 

§. 23 . 

Fundatio pia ecclesiae vel beneficio oblata sine 
Antistitis dioecesani auctoritate acceptari nequit. Ec- 
clesia peculium administrantes aut beneficiarius procu- 
rent, ut litterae fundationis fundatoris ad mentem et 
secundum Episcopi mandata exarentur. Episcopo con- 
firmandae proponantur. Exemplar authenticum Gu- 
bemio Imperiali exhibeatur. 

§• 24 - 

Ecclesia Metropolitana seu Calhedrali vacante 
Capitulum oeconomum juxta Patrum Tridentinorum 
decreta constituat, Gubernium nomine fundi religionis, 
cui fructus intercalares debentur, aut oceonomum a 
Capitulo electum adprobare aut alium quemdam super- 
addere poterit. Rona. quae ad mensam episcopalem 
pertinent, tam mobilia quam immobilia aceurate re- 
censeantur; si quae desiderari contingat, illic» vindi- 
centur. Oeconomus ad mini st rationem secundum cano- 
nicas praescriptiones fideliter gerat, ejusque rationem 
successori canonice instituto reddat. 

§ 25 . 

Vacante parochia quadatn aut alio beneficio sae- 
culari, quod ad collegium benciiciatorum communem 
bonorum administrutionem habentium non spectat, 
Episcopus administratorem officii vel alium virum ido- 
neum oeconomum designabit; Gubernium eum fundi 
religionis nomine approbabit vel altermn ipsi adjunget. 

Decanus officii et beneficii vacantis administratore 
seu administratoribus, ecclesiae vitricis nec non pa- 
trono sive ejus delegato adscitis perquirat, an res in 
beneficii et ecclesiae inventarium relatae rite conser- 
vatae extent. Si defectus aliquis deprehendatur, ad 
eum supplendum necessaria disponat; attamen litem 
de beneficii seu ecclesiae juribus, antequam Episcopus 
permiserit minime ineat. Administrator beneficii ejus 
bona secundum canones procuret. In administrando 
ecclesiae peculio parochi locum officii administrator 
tenebit. 

§• 20 . 

Quum fructus beneficiorum vacantium, in quan- 
tum hucusque consuetum fuerit, et imposterum fundo 
religionis inferendi sint, reditus anni intercalaris eodem, 
quo hucusque factum est, uiodo dividantur, rationes 
autem Gubernio utpote religionis fundum administranti 
exhibeantur. 

§. 27 . 

Ad beneficium promoto, postquam institutionem 
canonicam consecutus fuerit. Decanus vel alius vir ab 
Episcopo delegatus bona beneficii tradet, adhibitis 
pro beneficii conditione ecclesiae vitricis et patrono 
vel ejus delegato. In bonorum possessionem introduc- 
tus scripto confirmet, cuncta, quae inventario conti- 
neantur, tradita sibi esse, et sponsionem addat, fore, 
ut beneficium secundum ecclesiasticas praescriptiones 
administret et conservet. 

Capnt VII. 

De Fundo religionis et studiorum. 

Quum sacculo superiori contingeret, ut magnus 
inonasterionimn umerus multaque beneficia simplicia 
supprimerentur, eorum tamen possessiones maxima ex 
parte necessitatibus ecclesiasticis dicatae sunt, cf- 
formato ex iisdem bonorum complexu, quem fun- 
dum religionis vocant. Ex reliquis fundus studiorum 
coaluit, cujus ope juventutis Catholicae institutioni 
provideretur. Igitur bona, quae ita dictos religionis 
et studiorum fundos constituunt, ex eorum origine ad 
Ecclesiae proprietatem spectant: unde Concordia inter 
Sanctam Sedem et Augustissimum Imperatorem inita 
stabilitum est, ut a Gubernio Ecclesiae nomine et 
Episcopis inspectionem eis debitam exercentibus 
administrarentur. De forma, juxta quam Antistites ad- 
m in is t rationis hujus negotio inspecturi sint, Sanctitas 
Sua cum Augustissimo Imperatore conveniet. Prae- 
sens tamen Synodus suum esse censet, quae ea dc re 
desideranda videantur, exponere, praesertim quoniam 
spem habet, fore, ut Episcopis operam conferentibus 
provideri possit dc pecuniis, quibus sacerdotibus 
in animarum cura desudantibus melius consulatur. 

Episcopis communicetur oportet accurata recen- 
. sio bonorum tam immobilium quam mobilium, ex qui- 

bus fundi praedicti constant, adjectis omnibus, quibus 
gravantur, oneribus. Edoceantur iidem de ratione, jux- 
ta quam praedicti fundi ad hoc usque tempus admini- 
strati fuerint, ut suam de proventibus augendis senten- 
tiam attentis rerum et locorum adjunctis dicere possint. 

Modum quod attinet, religionis fundum Ecclesiae 
necessitatibus impendendi, omnino necessarium esse 
videtur, ut ad sumtuum. qui requiruntur, descriptio- 
nem quotannis coniicicndam Episcoporum, quorum 
. interest, delegati adhibeantur; ipsa vero descriptio 
Episcopis opportuno tempore proponatur, ut rebus 
mature perpensis mentem suam aperire queant. Iinpen- 

sae. de quibus praevie eonventum haud fuerit* Episco- 
po, cujus dioecesim attinent, inconsulto haud fiant ; 
Antistiti autem non negentur ea, quae impraevisa ali- 
qua necessitas postulaverit. 

Expositio redituum, qui ex fundi studiorum bonis 
percepti fuerint, et institutorum Catholicorum, quorum 
in usum conversi. Episcopis quotannis communicetur. 

